ROSI 


Revistă de cultură creştină şi politică 








De ce sînt ortodocşii monarhiști Cultura profană şi viața creştină 
de Claudiu Târziu de Alina Ioana Dida 

70 de ani de la masacrarea Timpul în poezie şi în ortodoxie 

românilor de la Fântâna Albă de Prof Ioan Popa 
de Viorel Patrichi şi Pr. Grigore Marchiş 


an IX e nr.99 e mai 2011 e 5 lei e 3€ www.rostonline.org 


Coperta I: Aurel State 


sumar 





numărul 99 e mai 2011 





EDITORIAL Alături de omul care călătorea 
De ce sînt ortodocşii monarhiști SINgUT 
de Claudiu TÂârziu.........aunnrnannanaaaaeeeeee eee 3 de AdTIan ChErhaţ...... 4 
Timpul în poezie şi în ortodoxie 
iii î VEACULUI de Prof loan Popa şi Pr. Grigore Marchiș....47 
Idei, vorbe, fapte... 
IA SA 
2% pentru Asociația „Rost“ VIA SAGA Sia el 
ii sii Cultura profană şi viața creştină 
Decupaj dintr-o realitate pe care o de Alina Ioana Dida.............mnnnnnnnrrrraaaaaaaa2e 54 
ignorăm 
de Mircea Tarcea..........eeenaneaaaceceeaaeeeaeeeeaaaeeaa 9  POESIS 
Cenzura în regimul comunist Divina Comedie a lui Dante Alighieri 
de Alina Ioana Dida... ere 12 în noua versiune românească 
a lui Răzvan Codrescu... 58 
POLITICA, LA DESCUSUT = » 
Bomba cu hidrogen a explodat în CEALALTĂ ROMANIE 
Parlamentul European 70 de ani de la masacrarea românilor 
de Viorel Patrichi.........anuneanenetaonetoeoaneete 16 laFintina Albă 
REPERE de Viorel Patrichi.................mnenenonnnnnnneaaaaaaeaaeaee 61 
Ş Congresul de la Boian 
Cel din urmă cavaler de Ioan Răducea..............mmnnnnnnnnnnanaaeaaeeeee 66 
de Marcel Petrişor şi Răzvan Codrescu ........209 
Repere biobibliografice INV ESIU 
de Aurel State... anuar 32 „Doinaşilon Aldea-Teodorovici 
A trăit şi a murit ca un erou Sa ie şi azi flacăra deşteptării 
de (i ue orei if den 34 jibaeuiie realizată 
Prefaţă la o mărturie Ecaterina LUŞIȚINA....n ananas 68 
de Remus Radina ............neneononeeeeneeeoeaae eee 37 
Drumul Crucii al lui Aurel State LA ROSI, PARA 
de Ovidiu Vuia... mceeeeeeeneeeaeeeeeeeeaecea eee 39 Tinerii României; întîi îi distrugem, 
i apoi îi criticăm 
DECANTĂRI de Mihail AIbișteanu...........caaannnnannnnaaaaaaaea ae 76 
Imaginaţia morală Cazul loan Es. Pop 
RIISSel KIPh, cialis tatecăgeaiesela păi 42 de Răzvan COLTESCU... annenaaeeaeaaeaaaaea 80 
OFERTA 


Revista ROST caută distribuitori în toată țara: biserici de mir, mănăstiri, firme locale 
de difuzare a presei, librării şi persoane particulare. Oferim comision atractiv. 
Pentru detalii, luați legătura cu directorul publicației, Claudiu Târziu, 

Ia telefon 0740.103.621 ori pe e-mail revistarostOgmail.com. 





ROSI 


Revistă de cultură creştină şi politică 


Fondată 2002 


Revistă națională editată de 
Asociaţia ROST 


DIRECTOR 
Claudiu TARZIU 
tel.: 0740.103.621 
revistarostOgmail.com 


SENIOR EDITORI 
Răzvan CODRESCU 
Paul GHIŢIU 


REDACȚIA 
Mihail ALBIŞTEANU 
Pr. Antonio ARONEASA 
Constantin MIHAI 
Pr. Marcel RĂDUȚ SELIŞTE 


COLABORATORI PERMANENȚI 
Mihail BĂCĂUANU 
Flori BĂLĂNESCU 
Adrian CHERHAŢ 
Pr. Dr. Chesarie GHEORGHESCU 
George Popescu GLOGOVEANU 
Paul S. GRIGORIU 
Const. MIU 
Viorel PATRICHI 
Teodora ROŞCA 
Paul Gabriel SANDU 
Constantin N. STRĂCHINARU 


CORECTURĂ 
Nicu BUTNARU 


EDIȚIE INTERNET 
www.rostonline.org 
lonuț TRANDAFIRESCU 


CORESPONDENȚĂ 
OP 23, CP 27 - Bucureşti 


TIPAR 


Docupăini E pasti 


BA 930 GP 04 774818 


led 0024 


doruprmidibee net ro Bacu dr Letea me 30 bn 


DIFUZARE & ABONAMENTE 
Asociaţia ROST 
tel.: 0740.103.621 


ISSN 
1583-6312 


Reproducerea unor articole apărute 
în revista ROST este permisă numai cu 
acordul scris al redacţiei. 
ROST este difuzată în țară şi 
în comunitățile româneşti din Europa, 
SUA şi Canada. 


EDITORIAL 

De ce sint ortodocșii 


monarhiști 


Nunta princiară de la Londra a reaprins la București dezbaterea 
„republică sau monarhie”. Argumentele aduse pînă acum de 
republicani și monarhiști au fost de ordin pragmatic. Cele două 
tabere au vorbit despre competență, cinste, realizări, nobleţe, 
modele de comportament. Ar părea că sînt suficiente criterii 

de departajare. Dar discuția a ignorat principiul transcendent, 


cel mai important, în opinia mea. 





Claudiu Târziu 


esigur, e util şi să facem un inventar al 
[) punctelor tari şi slabe ale republicii şi 
monarhiei. Am putea începe cu tradiția: 
România are o mai mare tradiție monarhică de- 
cât republicană. Apoi, s-ar cuveni să reținem 
faptele istorice mai importante, de la regatul 
României încoace. România a devenit un stat în 
adevăratul sens al cuvîntului în vremea regelui 
Carol, a săvîrşit Marea Unire în timpul lui Ferdi- 
nand I, a adoptat cea mai democrată Constituţie 
din Europa interbelică, a pierdut Ardealul de 
Nord, Nordul Bucovinei, Herţa, Basarabia şi 
Cadrilaterul sub Carol i, a eliberat Basarabia sub 
Mihai I, pentru a o pierde din nou, dar a recuper- 
at Nordul Ardealului, a ieşit învingătoare din trei 
războaie (pentru Independenţă - 1877 - 1878, al 
doilea balcanic - 1913, în urma căruia a primit 
Cadrilaterul, şi primul mondial - 1914 - 1918, 
după care s-a putut reîntregi) şi a fost socotită la 
învinşi în cel de-al doilea război mondial. 
Republica România îşi trece în cont: instau- 
rarea regimului comunist, distrugerea elitelor, 
dizolvarea culturii ţărăneşti, confiscarea marilor 
averi şi instituirea unui regim de semilegalitate 
pentru orice proprietate, lichidarea unor drep- 








turi şi libertăţi civice, puternica industrializare 
(bazată însă pe o piaţă care s-a prăbuşit odată cu 
totalitarismele din lagărul comunist), accesul la 
educaţie al tuturor, înlăturarea democraţiei, 
revenirea le democraţie, integrarea în UE şi în 
NATO şi, prin aceasta, asigurarea unei anumite 
securități şi a unei direcţii de dezvoltare. 

La capitolul avantaje, iarăşi putem face o lis- 
tă pe două coloane. În dreptul monarhiei, iată câ- 
teva: un rege este pregătit din copilărie să dom- 
nească, spre deosebire de un preşedinte, care 
adesea te face de ruşine; regele poate fi arbitrul 
de care are nevoie clasa politică, în tot cazul unul 
mai bun decît un preşedinte - care va fi mereu le- 
gat de partidul său; economisim bani la buget 
pentru că nu mai facem alegeri prezidenţiale; Ro- 
mânia va avea altă percepţie dinspre marile can- 
celarii ale lumii; modelul aristocratic îi va obliga 
şi pe politicienii noştri să se poarte mai decent; 
românii vor avea un „tată” al naţiunii după care, 
în majoritate, tînjesc. În dreptul republicii: un 
preşedinte ticălos sau bolnav poate fi înlocuit 
mai uşor (prin demitere sau la sfîrşitul mandatu- 
lui), deşi şi un rege poate fi silit la o adică să 
abdice; teoretic, fiecare cetățean are în traistă 
bastonul de preşedinte, nu trebuie să-i curgă sîn- 
ge albastru prin vene pentru a ajunge şeful statu- 
lui; protocolul unui preşedinte este mai puțin 
costisitor decât cel al unei case regale. 

Dezavantajele unuia rezultă din avantajele 
celuilalt. 

(continuare în pagina 7) 

Idei, vorbe, 


Descoperire: o biserică de sec. X 
la Alba Iulia 

Luna trecută, o echipă de arheologi, condusă 
de d-na Daniela Marcu Istrate, a făcut o 
descoperire care ar putea da concretețe de 
fapt istoric unei legende. La numai 24 de metri 
distanță de catedrala romano-catolică din Alba 
Iulia, arhelogii au găsit absida unei biserici de 
secol X, după toate aparențele - bizantină. 
Lungimea absidei, de 6 metri, arată că nu este 
vorba despre o biserică mică. În vecinătatea 
acestui lăcaş de cult se găsesc 40 de morminte 
bizantine, care ar putea fi din aceeaşi 
perioadă. Săpăturile arheologice au fost prile- 
juite de intenţia bisericii catolice de a amenaja 
acolo o parcare. „Dacă aprecierile noastre 
iniţiale, făcute pe baza unor prime descoperiri, 











se confirmă, înseamnă că scoatem la lumină 
cea mai veche biserică din Alba Iulia, posibil 
chiar catedrala bizantină în care se presupune 
că a slujit primul episcop al Ungariei, Ierotei“, 
ne-a declarat d-na Daniela Marcu Istrate. 
Potrivit mai multor surse istorice, Sfântul 
Ierarh lerotei (canonizat în anul 2000) ar fi 
fost adus la Alba Iulia de la Constantinopol, în 
jurul anului 950, de către voievodul maghiar- 
ilor din regiune, şi i-ar fi trecut pe mulți unguri 
la creştinismul bizantin. Pr. prof. dr. Jan 





pte 


Nicolae, de la Facultatea de Teologie din Alba 
Iulia, preocupat foarte mult de istoria bis- 
ericească, ne-a spus că e posibil să ne aflăm în 
fața unei mari descoperiri. „Foarte mulţi se 
îndoiau de existenţa unei biserici bizantine la 
Alba Iulia în primul mileniu creştin. Acum vom 
avea dovada existenţei acestei biserici şi a fap- 
tului că ramura răsăriteană a creştinismului a 
fost adînc înrădăcinată aici. E foarte probabil 
să aflăm şi că într-adevăr Sf. Ierarh lerotei a 
slujit la Alba Iulia“, ne-a explicat părintele Jan. 
De altfel, sfinția sa (care a şi organizat un sim- 
pozion despre Sf. lerotei, acum un an) a publi- 
cat un articol în “Lumina”, în care vorbeşte 
mai pe larg despre primul episcop creştin al 
locului, despre conducătorul maghiar Gyula, 
care s-a creştinat şi l-a adus la Alba Iulia pe 
Ierotei, şi despre lăcaşurile de cult bizantine 
de pe teritoriul stăpînit de maghiari în secolul 
X, teritoriu în care era inclusă şi Alba Iulia. 
(CT) 


Două evenimente cu „Rost“ 

la Cluj-Napoca 

Asociaţia „Rost” a organizat deschiderea 
expoziţiei foto-documentare itinerante Pe dru- 
mul Învierii în Cluj-Napoca, luni, 4 aprilie a.c., 
ora 16.00, la Biblioteca Academiei Române, şi 
conferința Mărturia ortodoxă azi. Lecţia sec- 
olului XX pentru secolul XXI, susținută de scri- 
itorul Răzvan Codrescu, teologul Radu Preda 
şi jurnalistul Claudiu Târziu, marți, 5 aprilie, 
de la ora 19.00, în Sala Studio a Academiei de 
Muzică „Gh. Dima” din Cluj-Napoca. Cu această 
ocazie a fost lansată ediţia a IV-a a cărții Piteşti 
- centru de reeducare studențească de 
Dumitru Bacu, recent apărută la Editura 
Christiana din Bucureşti. Ambele evenimente 
au fost onorate de prezența a sute de clujeni, 
majoritatea tineri - fapt care arată un mare 
interes pentru istoria noastră recentă, pentru 
martirajul din închisorile comuniste şi pentru 

lecţia duhovnicească pe care o putem învăța 
din înfruntarea forţelor Binelui cu forțele 
Răului timp de aproape 50 de ani. Expoziţia Pe 
drumul Învierii redă, în documente şi 
fotografii din arhivele Securităţii, felul în care 
au fost prigonite pentru credinţa lor şase per- 
sonalități-reper ale Bisericii Ortodoxe Române, 
în timpul regimului comunist: Pr. Arsenie 
Boca, Pr. Gheorghe Calciu, Pr. Daniil de la 
Rarău (Sandu Tudor), Pr. Arsenie Papacioc, 
Valeriu Gafencu şi loan Ianolide. După cum se 
ştie, ieromonahul Arsenie Boca, cinstit de 
credincioşi ca Sfint al Ardealului, ieroschimo- 
nahul Daniil Teodorescu (Sandu Tudor) și 
Valeriu Gafencu (supranumit Sfintul Închiso- 
rilor) sînt propuşi pentru canonizare de mai 
multe grupuri de credincioşi. Expoziţia a fost 
vernisată deja în Bucureşti, Constanţa, 
Slobozia, Brăila, Galaţi, Tecuci, Chişinău, Iaşi, 
Vaslui, Târgu Neamţ, Piatra Neamţ, Suceava, 
Bacău, Arad şi Oradea, iar în aprilie a poposit 
la Cluj-Napoca, în iunie urmînd să fie la Sibiu, 
într-un necesar demers pentru o mai bună 
cunoaştere a istoriei noastre recente şi a real- 
ităţii că ortodoxia a plătit un greu preţ de 
sânge sub comunism. În majoritatea oraşelor a 
fost dublată de câte o conferință, pe o temă 








apropiată, susținută de liderii Asociaţiei „Rost” 
şi prieteni ai noştri, istorici, teologi şi scriitori. 
Vernisajul expoziţiei de la Cluj a fost urmat de 
o conferință în care dl Răzvan Codrescu a vor- 
bit despre pătimirile de la Piteşti în contextul 
ateismului agresiv al regimului comunist; di 
Claudiu Târziu - despre cazul părintelui 
Gheorghe Calciu, care este pilduitor din per- 
spectiva căderii prin tortură şi a ridicării prin 
credință; iar dl Radu Preda - despre necesi- 
tatea recunoaşterii martirilor şi sfinţilor din 
închisori, ca prim pas pentru recuperarea 
memoriei Bisericii din anii comunismului. 
(R.B.) 


Pretextul Vulcănescu 

pentru tentativa de oprire a 
construirii mănăstirii Aiud 

România Liberă a publicat un articol pe care 
nu ştim dacă să-l considerăm o glumă proastă 
de 1 aprilie (ziua apariției) sau o dovadă de 
neprofesionalism cras: „Mormântul lui Mircea 
Vulcănescu, identificat la Râpa Robilor”, de 
Claudiu Pădurean. Întâi, pentru că textul nu 
susține enunţul din titlu. Doi cercetători bănui- 
esccă ar putea identifica mormîntul lui Vul- 
cănescu. E totuşi altceva decît că l-ar fi găsit. Pe 
urmă, autorul articolului ne furnizează în pre- 
mieră o informaţie neverosimilă: cadavrele 
foştilor deținuți politici îngropaţi la Ripa 
Robilor ar fi purtat câte o plăcuţă de metal la 
gât pe care erau imprimate numerele lor de 
puşcăriaşi. Dar nici un schelet descoperit pînă 
acum acolo nu avea vreo plăcuță de identifi- 
care, iar în sistemul penitenciar românesc nu 
exista această practică a plăcuțelor de identifi- 
care - de ce ar fi fost făcute doar pentru morţii 
de la Aiud? Mai mult, după cum ne-a spus dl 
Demostene Andronescu, fost deținut politic la 
Aiud în perioada 1957 - 1964, în acele timpuri 
deţinuţii nu aveau nici pe zeghe un număr 
matricol, ci erau identificați după nume. 
Jurnalistul citează doi cercetători, care la rîn- 
dul lor redau afirmaţiile unor foşti gardieni de 
la Aiud, dar nu le pune nici unora, nici celor- 
lalți întrebări care să ne lămurească. Asta 
înseamnă fie neştiinţa de a practica meseria de 

gazetar, fie o intenţie manipulatorie. În sfârşit, 
acest articol, care aparent slujeşte la demas- 
carea caracterului criminal al regimului comu- 
nist, ne pare o tentativă de blocare a ridicării 
mănăstirii şi a centrului de martirologie de la 
Aiud. lată de ce. Autorul articolului din RL 
scrie că s-a început construirea mănăstirii de la 
Aiud fără autorizație şi prin aceasta sînt zădăr- 
nicite planurile de descoperire a mormîntului 
lui Mircea Vulcănescu. Prin urmare, lucrările 
ar trebui oprite, în interes istoric, pînă la 
încheierea unor cercetări care nici n-au 
început. Or era obligatoriu ca jurnalistul să 
verifice la Primăria Aiud dacă lucrurile stau 
aşa, nu să transcrie zvonuri preluate de la 
locuitorii oraşului. La Primărie, ziaristul ar fi 
aflat că toate autorizaţiile necesare sînt date 
de mult timp Schitului Aiud, căruia îi aparține 
terenul de la Rîpa Robilor şi pe care se 
clădeşte mănăstirea. Tot pe zvonuri se bazează 
corespondentul RL cînd spune că în osuarul de 
la Aiud au fost adunate rămăşiţe pămînteşti 
din mai multe cimitire, nu numai din Riîpa 
Robilor. Ceea ce este o altă minciună. (B.C.T.) 


Sărbătoarea viermilor de closet 
Comunismul, aşa cum merita după toate oror- 
ile lui „revoluţionare”, a fost azvirlit în 1989, 
de voie sau de nevoie, în closetul istoriei. 
Țările civilizate au tras apa peste el şi au 
deschis larg ferestrele. Țările troglodite - ca 
„eterna şi fascinanta Românie” - fie că au uitat 
s-o facă (din pricina turpitudinii mîrlăneşti), 
fie că n-au putut (din pricina instalaţiilor 
defecte). În materia fetidă nu colcăie astăzi 
doar viermii bătrîni (ai noştri, dintre noi, pen- 
tru noi), ci s-au puit alte generaţii de viermi de 
closet, pe care duhoarea nu-i deranjează, ci 
este mediul lor natural. Viermii şi viermişorii 
de closet, zămisliți din rahatul Răsăritului şi 
îngrăşaţi mai nou cu „splendorile” Apusului, 
au sărbătorile lor sfinte, pe care le ţin mai 
departe şi de care nu s-ar dezice nici pentru tot 
aerul din lume: 8 Martie, 1 Mai, 23 August... 
Zile în care se simt - şi vor să fie - fericiți şi 
liberi, exhibîndu-şi excrescențele băloase şi 
cheful de viață (că-i frumoasă şi scurtă, ...tu-i 


mama €i!). 1 Mai, îndeosebi, este adevăratul 
lor Paşte (roşu-trandafiriu), Ziua Muncii cin- 
stită prin nemuncă, răgazul descreierisirii 
consfințit oficial, sabatul walpurgic al vier- 
muielii fără frontiere. Un habitat de rahat, o 
populaţie de viermi de closet, o jubilaţie gre- 
gară a duhorii evazive şi petrecăreţe... Trăiască 
1 Mai - Ziua Internaţională a celor ce 
muncesc, nu gîndesc! Jos moşierii! Jos chi- 
aburii! Jos burjuii! Proletari din toate țările, 
beţiviţi-vă! Clasa muncitoare merge în paradis. 
(R.C.) 


Victor Socaciu ne vrea proști 
Probabil, pentru că nu mai avea ce face cu chi- 
tara şi cu corzile vocale, sau pentru că tot 
românul se visează parlamentar, ministru ori 
preşedinte, Victor Socaciu s-a lăsat făcut parla- 
mentar. Aici, urmând obiceiurile casei, a dor- 
mit trei sferturi din mandat. Apoi, fie pentru 
că a auzit că vin alegerile, fie pentru că o voce 
i-a şoptit ceva în creieraş, din somnul a raţiunii 
s-a trezit direct scriind; posibil cu mâna altuia, 
el dictând doar ideile, pe care, evident, altcine- 
va le dicta minţii lui lenevite. Sau poate s-a 
trezit direct semnând. Căci cum altfel să 
înțelegem generoasa, „patriotica”, geniala lui 
idee, transpusă într-un proiect de lege, ca 
românii, şi aşa în mare parte nărăviți la lenea 
minții, să nu mai citească subtitrările de la 
televizor, ci să asculte vocile care dublează în 
română replicile originale. Adică, să nu se mai 
obosească românul să înveţe să citească sau să 
înveţe oarece limbi străine cu care să se des- 
curce prin lume şi din când în când să corec- 
teze inepţiile traducătorilor de la televiziune. 
Nu cred că proiectul lui Socaciu era linia prin- 
cipală de atac pentru a transforma complet 
românul (omul) într-un pitpalac trist de la circ, 
care deschide gura şi înghite tot ceea ce i se 
aruncă: fie seminţe, fie şuruburi. Cred mai 
degrabă că el face parte din pregătire, din lini- 
ile laterale, neguroase, din frăgezirea opiniei 
publice deja lipsite în mare parte, prin „edu- 
carea tv“, de atributul raţiunii proprii. 

Din fericire, deocamdată, din ceea ce am văzut 
pe Hot News, reacţiile potrivnice le-au întrecut 

pe cele de la orice altă temă; sute, poate deja 
mii de mesaje viguroase contra prostiei 
fudulite parlamentar în aşa zisul proiect de 
lege. Să citeşti (!) şi să nu crezi; românii încă 
vor să citească. Poate nici cu lenea nu-i aşa rău: 
or fi unii care o trăiesc, dar şi mulți alţii care o 
simulează, ca să adoarmă vigilența duşmanu- 
lui. Până uită duşmanul să citească. (P.G.) 


Osama vs SUA 

Osama bin Laden a fost omorât de către un 
comando al SUA. Foarte bine. Eu credeam că e 
mort mai de mult şi că restul e doar „strate- 
gie“. Poate că nu era. Prea puţin important. 
Absolut deconcertantă este însă împăunarea 








Editorial 


Dar mai importante decit aceste fapte şi atu- 
uri mi se pare a fi raportul fiecărui sistem cu divini- 
tatea. În vreme ce republica este indiferentă faţă 
de Creator, cînd nu-l neagă de-a dreptul, monarhia 
are o legătură directă cu Dumnezeu. În ortodoxie, 
Regele este Uns al Domnului, adică primeşte 
mirungerea cu Sfintul şi Marele Mir, la încoronare, 
printr-o ceremonie specială oficiată de Întiistă- 
torul Bisericii locale. Această Mirungere a suveran- 
ului semnifică “un mai mare nivel de comunicare a 
harului Sfîntului Duh”. Prin urmare, monarhul 
primeşte putere de Sus pentru a conduce. 

Mi se va replica probabil că şi regele Carol al 
II-lea a fost Uns şi apoi s-a comportat mai degrabă 
caun îndrăcit, decât ca un partener de dialog priv- 
ilegiat al Domnului. Cei care vor face această 
observaţie vor fi uitat însă că există şi preoți, ba 
chiar şi ierarhi, care îl mânie pe Dumnezeu prin 








americanilor, în frunte cu preşedintele Barack 
Obama, pe marginea acestei morţi. Unchiul 
Sam a omorât un purice, un țânțar, fie, o 
căpuşă şi strigă cât îl ţin puterile ce mare victo- 
rie a obținut; de parcă ar fi doborât un urs. 
După 10 ani în care, dacă e adevărată varianta 
lor, Osama şi-a bătut joc de ei. Poate fi un suc- 
ces - tardiv - al unui serviciu de informaţii, 
antitero, de acţiuni speciale, al unui departa- 
ment, al unui grup de luptă, dar al SUA? Al 
celei mai formidabile maşini de luptă a plan- 
etei? Probabil că ei nu-şi dau seama de mesajul 
pe care îl propagă în lumea întreagă: Osama vs 
SUA, Osama s-a bătut de la egal la egal cu SUA. 
Şi SUA a învins, dar atât de greu, cu atâtea 
pierderi. Oricine poate face acelaşi lucru. E 
ridicol şi în acelaşi timp înspăimântător. 
Pentru că dacă un stat poate fi egal cu un om, 
atunci vom vedea mulți alți Osama tâlhari sau 
demențţi provocându-l pe unchiul Sam la luptă; 
acasă la el şi oriunde vor ei. Asta ar fi unu. Şi 
doi: cam cât mai valorează în aceste condiții - 
hai, că lumea nu e încă prea conştientă, dar nu 
peste mult timp va fi - protecția americană 
față de amenințarea altor state, unor grupări 
teroriste, unor formaţiuni de guerillă? (P.G.) 


(urmare din pag. 3) 


purtarea lor faţă de semeni, dar nu li se mai ridică 
harul dat la hirtonie. Tot aşa nici regelui nu i se 
poate lua înapoi harul dat la Ungerea ca monarh. 

Revenind, în ortodoxie, puterea politică şi 
cea duhovnicească sînt exercitate de două per- 
soane diferite, de monarh şi arhiereu, dar amîn- 
doi fac parte din trupul Bisericii şi-l au Stăpîn pe 
Hristos. Mai mult, monarhul este considerat pro- 
tector suprem al Bisericii pe pămînt. De aceea, 
cred că monarhia este singurul sistem acceptabil 
pentru o țară cu adevărat ortodoxă. Separarea 
Statului de Biserică trebuie să însemn numai sep- 
ararea treburilor politice de cele duhovniceşti, 
nu înlăturarea Bisericii din comunitatea naţion- 
ală, or exilarea ei din sfera publică, la nivel de 
afacere particulară. 

Prin urmare, ortodocşi fiind, nu putem fi 
decât monarhiști. 

27% pentru 
Asociaţia „Rost' 


ragi prieteni ai revistei ROST, vă în- 
[) demnăm să sprijiniți o organizaţiei civică, 

nonprofit, neguvernamentală, bazată pe 
voluntariat şi dedicată binelui public: Asociaţia 
„Rost“. Prin direționarea a 2% din impozitul pe 
venit, pe care oricum îl plătiţi statului, către 
Asociaţia „Rost“. În fapt, cereţi ca o parte din 
impozitul plătit să fie cheltuit în favoarea unei 
organizaţii care face o lucrare ce vă reprezintă. 

După cum ştiţi, principala activitate a 
Asociaţiei „Rost“ este editarea revistei de faţă, dar 
a fost în prima linie şi în alte chestiuni care ţin de 
interesul general (organizarea laicatului ortodox 
sub egida Forului Ortodox Român, apărarea şi 
promovarea familiei, recunoaşterea sfinților din 
închisorile comuniste, îmbisericirea tineratului, 
dezvăluirea adevărului asupra unor episoade de 
istorie recentă etc.). Mulţi ne-aţi scris că vă place 
publicaţia noastră, iar o parte dintre dumnea- 
voastră v-aţi arătat ataşamentul față de asociaţia 
şi revista ROST cu diferite prilejuri. Vă mulțu- 
mim. Anul acesta o puteţi face din nou. 

E bine să ştiţi că editarea revistei ROST 
este realizată prin efortul voluntar al unui grup 
de preoți, istorici, sociologi, medici, profesori, 
ziarişti, în covârşitoarea lor majoritate tineri. 
Nimeni nu este plătit. Singura noastră răsplată 
este munca bine făcută şi bucuria de a vedea că 
dumneavoastră, cititorii noştri, prețuiţi această 
lucrare. Şi e normal să fie aşa, căci ROST nu 
este o afacere din care să cîştige cineva, ci un pro- 
iect cultural, menit unei resurecții morale şi spiri- 
tuale a românilor. 

Sprijiniți revista ROST, pentru a deveni 
mai bună, mai consistentă şi pentru a-şi putea 
păstra independenţa! 

Pentru a direcționa 2% din impozit către 
Asociaţia „Rost“ - şi implicit către revista ROST 
- urmați etapele de mai jos. 

Notaţi datele de identificare ale organizaţiei 
noastre: 


Numele: Asociaţia „Rost“ 

Codul unic de identificare (codul fiscal): 
12495302 

Contul bancar în format IBAN: 

RO25 BACX 0000 0001 0736 3250, 
deschis la Unicredit Țiriac Bank, 
Sucursala Orizont - Bucureşti. 

Dacă aveţi venituri de la un singur angajator 
(un loc de muncă şi un salariu), completaţi Cere- 
rea 230, „Cerere privind destinaţia sumei repre- 
zentînd pînă la 2% din impozitul anual“ pe care o 
descărcaţi de pe site-ul Ministerului Finanţelor. La 
Capitolul B veţi trece datele Asociaţiei „Rost“ indi- 
cate mai sus. La rubrica „Suma“ treceţi suma re- 
prezentînd 2% din impozitul pe care îl datoraţi pe 
venit. Dacă nu ştiţi suma, lăsaţi rubrica liberă, 
căci va fi completată de Administrația Financiară. 

Cereți firmei/instituţiei unde sînteți angajaţi 
o copie după formularul 210 „Fişa Fiscală privind 
impozitul pe veniturile din salarii“. Anexaţi for- 
mularul la Cererea 230. 

Cele două documente se depun la registratura 
Administraţiei Financiare sau se trimit prin 
poştă, cu scrisoare recomandată. 

Dacă anul trecut ați avut venituri din mai 
multe surse, utilizaţi Declaraţia 200, „Declaraţie 
specială privind veniturile realizate“ (o veţi primi 
acasă, prin poştă, de la Administraţia Financiară 
sau o puteți descărca de pe site-ul Ministerului 
Finanţelor). La Capitolul III, „Destinația sumei 
reprezentînd 2% din impozitul pe venitul anual 
datorat“, punctul 2, „Sponsorizare entitate non- 
profit“ completaţi cu datele Asociaţiei „Rost“ indi- 
cate mai sus. La rubrica „Suma“ puneţi echivalen- 
tul a 2% din impozitul pe venit datorat sau lasaţi 
liber, căci va completa Administrația Financiară. 
Documentul se depune la registratura Adminis- 
traţiei Financiare sau se trimite prin poştă, cu 
scrisoare recomandată. 

Important! Data pînă la care trebuie să de- 
puneţi declaraţia pe venit este 15 mai 2011. 

Moartea suspectă a unui copil 


Decupaj dintr-o realitate 
pe care o ignorăm 


Mircea Tarcea 





cu adânci metanii părintele paroh al bi- 
sericii „Schimbarea la Faţă” din Hunedoa- 
ra, lon Bălăşoiu, rostea o rugăciune. Din locul 
unde mă aflam îl urmăream absorbit de acel mo- 
ment.Vocea acestuia parcă venea din alte sfere, 
cuvintele: „ Dumnezeule cred în Tine şi mă rog 
Ție, întăreşte credința mea. Te iubesc, dar sporeş- 
te dragostea mea. Mă pocăiesc, dar fă să pris- 
osească pocăința mea”, îmi pătrundeau adânc în 
suflet şi simţeam iradiind puterea mare a cre- 
dinței Sfinţiei Sale. Faţa îi era plină de lumină, dar 
parcă şi de o umbră de tristeţe încrustată de un 
zbucium sufletesc, în miezul căruia aveam să 
pătrund după terminarea programului liturgic, 
când Părintele m-a rugat să-l însoțesc până în can- 
celarie, pentru o problemă asupra căreia îşi 
dorea să cunoască şi părerea mea. 
„Domnule Mircea, de când cu moartea fiului 
meu, nu-mi mai găsesc liniştea. Mă trezesc şi 
noaptea şi nu pot să mai dorm gândind la cele în- 


Q: din Marele Post. În fața Sfântului Altar, 


tâmplate, şi toate amănuntele asupra cărora am 
reflectat îndeajuns, răsucindu-le pe toate părțile, 
mă conduc la concluzia că moartea fiului meu nu 
a fost un accident astfel după cum presa a încer- 
cat să-l acrediteze, bazată pe concluziile pripite 
ale organelor polițieneşti” - mi-a spus părintele 

În 14 martie 2010, un cotidian local, Adevă- 
rul de Seară, publica pe prima pagină o ştire 
despre un elev de liceu din Hunedoara, din clasa 
a X-a, fiu de preot, care s-a spânzurat, aducând în 
prim plan şi unele comentarii ale foştilor lui colegi, 
mai mult sentimentale şi oarecum contradictorii. 

Părintelui Bălăşoiu un preot model, plin de 
har, îi este dat să trăiască o puternică dramă: fiul 
acestuia în mod inexplicabil se împrietenise cu 
membrii unei asociaţii satanice Emo, înjghebată 
în cadrul liceului Traian Lalescu din Hunedoara. 
Pentru mine o astfel de noţiune era necunoscută, 
dar aveam să mă dumiresc prin informaţiile obți- 
nute pe internet. 

După "89, pe lângă alte influenţe nefaste 
din punct de vedere moral, care pătrund în țară, 
se strecoară şi acest curent Emo, care proliferează 

crima organizată şi traficul de droguri, ce îşi gă- 
seşte repede adepții, inițial în rândul aurolacilor, 
boschetarilor şi cerşetorilor, care se subordonea- 
ză lesne unor ritualuri satanice: închinarea la 
spiritele răului, lui Lucifer, cu practici de blasfemi- 
ere a textelor biblice, orgii, consum de droguri, 
organizați în diferite grupări cu denumiri ca 
„Crucea lui Nero”, „Îngerii Negri”, „Crucea Vieţii”, 
„Nucleul Wermacht”etc, care îşi găsesc prozeliţi 
în rândul elevilor de liceu, cu răspândire în toate 
județele țării mai ales după 1995. Un Emo adoptă 
un stil de viaţă extravagant, se îmbracă excentric, 
este mai mult un teribilist care se remarcă prin 
comportamentul său ostentativ, nu se vrea igno- 
rat, nu este însă un disperat. Mişcarea e creată în 
jurul muzicii emoscream, hardcare music, adepții 
ajung, la dezechilibre emoţionale care-i împing 
spre sinucideri. Un Emo, când se încadrează într- 
o astfel de grupare, depune şi un jurământ, prin 
care declară că: , În numele lui Satana voi fura, voi 
înşela, voi trăda şi chiar voi ucide de va fi nevoie”. 
În general adepţii acestor grupări provin din rân- 
dul familiilor dezmembrate, având sentimentul 
abandonării, al inutilității propriei existențe şi a 
unor obstacole existenţiale, aparent de netrecut, 
cu manifestarea unor traume infantile. 

Raportându-mă la aceste aspecte, mă întreb 
ce avea comun din acestea Ionuţ, fiul Părintelui 
Bălăşoiu? 

Aparţinea unei familii aşezată pe coordonate 
creştine, frecventa biserica, era inteligent, dotat 


cu spirit de sacrificiu, se îmbrăca decent, fără ex- 
travaganțe şi cu un comportament pe linia unei 
bune educaţii şi cu rezultate deosebite în şcoală. 
Întrebarea care se pune: de ce totuşi acest final? 
Să intrăm pe firul evenimentului şi să încercăm 
să găsim o tâlcuire la ceea ce s-a întâmplat. 

Ziua de 12 martie 2010, o zi obişnuită la 
Teliuc, în care Ionuţ îşi petrece timpul în antura- 
jul unor prieteni din vecinătate, unde obişnuia să 
descindă adesea şi unde, în după amiaza acelei 
zile fatale, a jucat şah până spre seară, consumâ- 
nd ceva băuturi nealcoolice. 

Se întoarce acasă şi este observat de mama 
sa că a ieşit din bucătărie şi s-a dus la toaletă, cam 
de trei ori la scurte intervale, fără însă să manifes- 
te aparent, o stare deosebită. Dispare din casă şi 
spre orele 22:30, părinții fiind alertaţi de lipsa sa, 
tatăl îl caută în şură, unde era garată maşina fami- 
liei şi unde acesta mai obişnuia să asculte muzică. 
Dar, în semiobscuritatea din interiorul garajului, 
îl găseşte pe Ionuţ atârnat cu o sfoară de genul ce- 
lei folosită de copii drept coardă de sărit, agățată 
de o coadă de mătură, care se sprijinea pe două 
grinzi. Tatăl intervine imediat prin a tăia sfoara, îl 
prinde în brațe şi spre surprinderea lui, trupul 
fiului era cald, fapt ce îl încurajează că îl va putea 
readuce la viaţă, şi îi face respiraţie gură la gură. 
Din interiorul acestuia a început însă să iasă un 
miros greu de suportat. Insistă până în momentul 
când din gură a început să-i curgă un lichid, ceea 
ce îl convinge că este mort şi că eforturile sale 
sunt zadarnice. Alertează familia şi imediat îl 
anunță pe şeful de post din comună de cele în- 
tâmplate, care se prezintă la faţa locului şi care cu 
specialişti criminalişti din cadrul Poliției Munici- 
pale Hunedoara, au efectuat primele cercetări, au 
făcut fotografii, au ridicat coarda, dispunând 
transportul cadavrului la Spitalul Municipal Hu- 
nedoara, pentru expertiza medico-legală. Intro- 
dus într-un sac de dormit turistic, cadavrul este 
transportat de doi medici soţ şi soţie, cunoştinţe 
ale familiei şi domiciliați în acea comună, cu 
maşina acestora şi depus la morga spitalului, a 
doua zi,13 martie, fiind efectuată necropsia de 
către medicul legist Ovidiu Iulian Folea, din 
cadrul Serviciului Judeţean de Medicină Legală 
Hunedoara. 





10 

În aceeaşi noapte şi la aceeaşi oră la care îl 
găsise mort pe fiul său, părintele său l-a sunat pe 
tatăl celor doi prieteni ai lui Ionuţ. I-a spus că s-a 
întâmplat ceva foarte grav, fără să-i ofere amă- 
nunte de cele întâmplate, şi l-a întrebat ce fac co- 
pii, la care tatăl lor i-a răspuns că sunt în pat şi 
plâng. De ce plângeau oare, când încă nu se răs- 
pândise vestea celor întîmplate? Preotul Bălăşoiu 
a fost audiat în 20.03.2010, iar alte declaraţii au 
fost luate după această dată, efectuându-se şi au- 
dieri în dosarul penal, constatându-se că grupul 
de tineri în care se afla şi fiul acestuia, se strân- 
geau la un anume Mitrică Remus zis Sică, unde 
consumau „Joint”-uri, țigări etnobotanice. La 
data de 05.05 2010 a mai fost efectuată o cerceta- 
re de Comisarul Sef Marchidan Vasile de la Biroul 
de Ordine Publică pentru mediul Rural, propriu 
zis au fost făcute nişte măsurători, a mai audiat şi 
reaudiat câteva persoane. 

„Care este părerea Dvs? Ce credeţi că ar tre- 
bui să mai fac?” - m-a întrebat părintele. Am re- 
flectat puţin asupra celor relatate şi i-am răspuns 
că „ar fi potrivit să mai cunoaşteţi şi opinia unor 
oameni de specialitate cu experiență, eventual a 
unui avocat şi a unui procuror” . A fost de acord şi 
a doua zi ne-am deplasat până la Deva, unde prin 
mijlocirea unei cunoştinţe am avut acces la preşe- 
dintele Baroului Avocaţial Hunedoara, căruia cu 
o argumentaţie absolut profesională, Părintele 
şi-a susținut dubiile pe care le are asupra decesu- 
lui fiului său. „Referitor la coarda găsită de orga- 
nele de cercetare penală, din fotografiile făcute 
se vede că aceasta avea cele două capete libere, 
iar altreilea a apărut în urma tăierii acesteia, ceea 
ce ridică semne de întrebare asupra modului în 
care cel în cauză s-ar fi putut spânzura. Nu se im- 
punea un experiment judiciar care ar fi clarificat 
pe deplin acest fapt? De asemenea, în zona feţei 
au existat patru urme de lovituri, iar la mâna 
dreaptă o contuzie între degetul mare şi arătător, 
precum şi cinci mici tăieturi în formă de evantai 
pe dosul palmei, care au fost ignorate de medicul 
legist, acestea nefiind în mod evident o con- 
secință a manevrării cadavrului sau a intrării 
acestuia în putrefacție, deţinînd aspectul unor li- 
vidităţi cadaverice. De asemenea, în raportul me- 
dico-legal lipsesc probele de sânge necesare exa- 


menului toxicologic, iar alcoolemia de 0,00/1000 
cum a fost posibilă? În acelaşi raport se afirmă că 
a fost secţionat craniul prin fierăstruire şi exami- 
nat creierul, când în realitate fotografiile depuse 
la dosar îl contrazic. Am şi mari dubii dacă există 
la dosar probele histo-patologice. 

Susţin totodată că ancheta desfăşurată de 
organele de cercetare a fost superficială şi târziu 
începută, a neglijat şi consumul de droguri, deşi 
există în dosar astfel de documente, iar din antu- 
rajul fiului meu, acel Mitrică Remus zis Sică, era 
cunoscut ca simpatizant Emo şi consumator de 
droguri. Daniel, prietenul fiului meu din vecini, 
mi-a relatat o serie de fapte în seara de priveghi, 
pe care apoi le-a negat. Cum vă explicaţi faptul că 
cei care se sinucid prin spânzurare, se ştie că pre- 
zintă urme de ejaculare şi materii fecale, pe când 
indispensabilele fiului meu erau absolut curate. 
Iată întrebări care îşi aşteaptă răspuns”. Domnul 
avocat l-a ascultat cu răbdare, replicând că o pu- 
nere pe rol a unui proces necesită cheltuieli foar- 
te mari. „Dar mai aveţi copii, părinte?” „Da, mai 
am încă trei”. „În general ştiţi că mortul de la 
groapă nu se mai întoarce”. Cu această con- 
cluzie finală ne-am îndreptat spre Hunedoara, 
unde în cursul după amiezii am cunoscut şi 
opinia unui procuror pensionar, care ne-a 
prezentat câteva aspecte legate de anumite 
cazuri de sinucidere pe care în decursul carierei 
sale le-a cercetat. Și în final aceeaşi concluzie 
enunțată şi de dl. avocat. 

Am plecat, simțind un gust amar şi gândind 
că în mijlocul unei lumi răvăşite moral un părinte 
se frământă şi nu îşi va găsi liniştea până ce ade- 
vărul nu va ieşi la suprafață. Lacrimile unei mame 
îndurerate curg, pe lespedea ce acoperă corpul 
neînsuflețit al fiului său, zi de zi, iar trei frăţiori 
parcurg cu groază drumul până la şcoală şi înapoi 
în fiecare zi, temându-se să nu fie ucişi. 

Argumentele părintelui conduc la concluzia 
că în mod evident se încearcă muşamalizarea ca- 
zului, lipsurile grave din ancheta medico-legală 
întărind această presupunere. În mod evident 
toate se leagă şi este cazul unei crime care nu tre- 
buie îngropată, cu toate implicaţiile ei. 

Mare-i însă Dumnezeu şi El va face lumină 
peste toate. 

Cenzura în regimul 


comunist 


Institutul Naţional de Studiere a Totalitarismului a organi- 
zat în luna aprilie conferința cu tema Incursiune în cenzura 
sovietică (Glavlit). 1922-1991, susținută de d-ra Liliana 
Corobca, cercetător ştiinţific Ia Institutul de Istorie şi 
Teorie Literară „G. Călinescu” din București. Lucrarea va fi 
publicată integral în revista Arhivele Totalitarismului, ce 


apare sub egida Academiei Române de 18 ani. 


Alina loana Dida 





Studii Ruse şi Sovietice şi moderatorul con- 

ferinței, a făcut o scurtă prezentare a acti- 
vității literare şi ştiinţifice a d-rei Liliana Corobca. 
Licenţiată în litere a Universităţii de Stat din Chişi- 
nău, a obţinut doctoratul în filologie la Universita- 
tea din Bucureşti, cu tema Personajul în romanul 
românesc interbelic. A publicat romanele Negri- 
ssimo (2003), Un an în paradis (2005, tradus în 
italiană), a editat volumele: Alexandru Busuiocea- 
nu. Un roman epistolar al exilului românesc 
(2004), Poezia românească din exil (2006), GoL 
gota românească. Mărturiile bucovinenilor depor- 
taţi în Siberia (2009), Epurarea cărților în Româ- 
nia (1944-1964). Documente (2010) şi este coau- 
tor al Dicționarului general al literaturii române 
de la Editura Univers Enciclopedic. 

Liliana Corobca şi-a început expunerea cu un 
scurt istoric al cenzurii din Imperiul Rus, cunos- 
cută din secolul al XVI-lea, care era punctuală, de 
conjunctură şi nu avea caracter instituţional. Cer- 
cetătoarea a fost interesată de istoria cenzurii so- 
vietice (comuniste), privită din perpectivă insti- 
tuțională, ce a durat din 1922 până în decembrie 
1991, când URSS şi-a încetat existența; totuşi, cen- 
zura comunistă începe la trei zile de la revoluţia! 


p: dr. Vasile Buga, directorul Centrului de 





din octombrie, când V.I. Lenin semnează Decretul 


presei. presa „duşmănoasă” era considerată la fel 


de periculoasă ca „bombele şi mitralierele inami- 
ce” şi de aceea se impuneau măsuri „temporare şi 
extreme” până când se va reveni la „condiţiile 
normale ale vieţii sociale”. 

În febr. 1918 este înființat Tribunalul Revolu- 
ționar al Presei, ce avea rolul de a-i pedepsi pe cei 
care publică „împotriva intereselor poporului re- 





1 Revoluţia a avut loc Ia data de 25 oct. 1917, pe stil vechi, şi 7 nov. 1917 pe stil nou. Decretul presei a fost publicat 


în Pravda pe 10 nov. 


2 În limba rusă glaviit (instituţia cenzurii comuniste) a devenit substantiv comun. 

voluţionar”. Începutul cenzurii în URSS este legat 
de activitatea Cenzurii Militare, care îşi lărgeşte 
foarte mult domeniul de influență după primul 
război mondial, astfel încât toate publicaţiile, de- 
senele şi imaginile destinate difuzării, presupuse 
a conţine informaţii militare, nu puteau apărea 
fără acordul ei, indiferent de tematică. 

Dacă activitatea Cenzurii Militare viza mai 
ales presa, controlul editurilor particulare şi al 
cărților a fost efectuat de Editura de Stat (Gosiz- 
dat); şi în acest domeniu, iniţiativa i-a aparținut 
lui Lenin (dec. 1920). Alte instituții cu atribuții în 
cenzură erau Presa Sovietică de Partid şi Comin- 
ternul. Numărul mare de instituţii făcea ca activi- 
tatea lor să fie greu de coordonat. 

Liliana Corobca a continuat cu descrierea 
amănunțită a activităţii Glavlitului?, „cea mai 
importantă instituție administrativă de stat, care 
a exercitat cenzura în Uniunea Sovietică”, înfi- 
ințată în 1922. Glavlit este prescurtarea de la 
Direcţia Generală pentru Literatură şi Tipărituri, 
cum s-a numit până în 1933, când a devenit 
Direcţia pentru Apărarea Secretelor Militare şi de 
Stat în Presă; în 1946 ea a trecut din subordinea 
Narkompros-ului (Comisariatul pentru Educaţie) 
în cea a Consiliului de Miniștri al URSS. 

Misiunea Glavlitului a fost să centralizeze 
controlul asupra tuturor tipăriturilor, radioului, 
televiziunii şi repertoriului artistic. Controlul 
avea trei etape: cenzura manuscriselor, cenzura 
materialului tipărit (viza bun de tipar) şi postcon- 
trolul (viza bun de difuzat). 

Glavlitul a contribuit la „formarea omului 
nou şi a autocenzurii în rândul creatorilor şi la 
apariția şi menţinerea Cortinei de Fier, prin con- 
trolul şi manipularea totală a informaţiilor, prin 
distrugerea fondului de carte şi prin blocarea 
accesului la patrimoniul naţional şi universal”. 

Prin decretul de înființare Giavlitul avea 
obligaţia să exercite toate tipurile de cenzură 
(militară, politică, ideologică) ; el avea dreptul să 
interzică publicarea, să reducă tirajul, să desfi- 
inţeze o editură şi să-i deferească pe vinovați 
organelor GPU4 


În perioada de până la înființarea Glavlit 
ului existau mai multe organe de cenzură, dar nu 
era cunoscută cenzura preventivă, „instrumentul 
principal de control al Giavlitului până la desfiin- 
țare”. Toate tăieturile (notele) de pe manuscrise 
puteau duce la acumularea unui material compro- 
mițător (compromat) pentru autor, editură, redac- 
tor sau cenzorii anteriori, cu toate consecinţele. 

O secţie a cenzurii activa pe lângă poştă şi 
citea tot ce trimit şi primesc persoanele private. 
Dacă cenzorii nu reuşeau să citească toate reviste- 
le şi cărțile, destinatarul pur şi simplu nu le primea. 

Unul din obiectivele Giavlitului a fost cen- 
tralizarea controlului. În componența lui a intrat 
la început Glavrepertkonrul, Comitetul pentru 
controlul spectacolelor şi al textelor pentru con- 
ferinţe, creat în 1923 şi devenit instituţie inde- 
pendentă în 1934. În 1929 s-a înființat Glavis- 
kustvo (Direcţia Generală pentru Artă), devenit 
în 1945 Comitetul pentru Artă. Până a ajunge la 
Glavlit, o lucrare mai trecea prin câteva instanțe, 
astfel încât între instituţii se ajungea la o anumită 
concurență, când doreau să monopolizeze un do- 
meniu. Radiodifuziunea, fondată în 1924, a trecut 
în subordinea Glavlit-ului în 1935. 

Prima operaţie de anvergură a Glavlitului a 
fost epurarea cărților (bibliocidul). La început ele 
se distrugeau pur şi simplus, apoi s-au constituit 
fonduri speciale în biblioteci, care nu puteau fi 
consultate decât pe baza unor aprobări speciale. 
Fonduri secrete existau încă dinainte de revoluţia 
din octombrie, dar în perioada comunistă ele au 
ajuns la numărul de 1,5 milioane cărți. 

În 1938 politica cenzurii se schimbă: de la 
controlul conţinutului cărții la epurarea autoru- 
lui; cei numiți dușmani ai poporuluiîşi vedeau în- 
treaga operă interzisă. În afara epurării cărților se 
distrugeau toate referirile la autor, aflate în alte 
lucrări. În doi ani, din biblioteci şi librării au fost 
epurate circa 16.000 titluri (24 mil. exemplare). 

Primele încercări de centralizare a apărării 
secretului de stat datează din 1922. În 1925 Gla- 
vlitul publică în regim strict secret prima listă a 
„informaţiilor care constituie secret de stat şi nu 


3'Tot prin decretul de înființare, Glavlitul interzicea şi publicarea şi difuzarea de materiale pornografice. 


4 GPU, Direcţia Politică de Stat. 


5 Cărţile au fost arse în URSS cu 10 ani înaintea celor din Germania nazistă. 

Liliana Corobca 





trebuie difuzate, în scopul apărării intereselor 
politico-economice ale URSS”. Textul iniţial avea 
19 puncte; lista era modificată periodic, astfel în- 
cât în 1990 ajunsese la 213 puncte. Din 1931 pen- 
tru difuzarea în presă a materialelor secrete „an- 
tisovietice sau care denaturează realitatea sovieti- 
că” autorii puteau fi pedepsiţi penal. În timpul răz- 
boiului, cenzorii erau încadraţi ca militari şi se 
ocupau în principal de apărarea secretului de stat. 

Liliana Corobca a citat din lucrarea Raisei 
Skalei (KGB - ieri, azi, mâine), care arată că vâr- 
furile conducerii comuniste nu aveau studii supe- 
rioare: Lenin a terminat o nesemnificativă Uni- 
versitate din Kazan, ca student extern, fără obli- 
gaţia de a audia prelegerile, şi a practicat doi ani 
avocatura, fără a câştiga vreun proces. Stalin a în- 
văţat la un seminar din Tiflis (azi Tbilisi, capitala 
Georgiei), pe care nu l-a terminat; Kaganovici era 
cizmar, Voroşilov - lăcătuş. Nici Molotov, Kalinin 
sau Mikoian nu aveau studii superioare. 

În 1944 cenzura sovietică avea deja istorie, 
experiență şi maturitate, astfel încât, odată cu 
avansarea Armatei Roşii spre vest, toate ţările 
„eliberate” au fost obligate să-şi constituie insti- 
tuții de cenzură identice celor din URSS. Aici 


Liliana Corobca a vorbit despre asemănările din- 
tre nașterea Glavlitului din URSS şi istoria cen- 
zurii din România. 

Şi în România epurarea tipăriturilor a înce- 
put înainte de constituirea oficială a instituţiei 
cenzurii în 1949, Direcţia Generală pentru Presă 
şi Tipărituri. Perioada anilor 1944 - 1949 este 
foarte puţin cunoscută şi aproape inaccesibilă, 
pentru că nu există nici un fond arhivistic despre 
Comisia Aliată de Control. Din 1938 şi până în 
1945 cenzura militară a deţinut cele mai impor- 
tante funcţii de control în baza decretului-lege 
din februarie 1938, care a extins starea de asediu 
în ţară şi a fost aplicat până la sfârşitul celui de-al 
doilea război mondial. 

În anii 1950 începe procesul de profesionali- 
zare a cenzorilor din URSS: din 5.000 doar 506 
aveau studii superioare. 

Cenzorii colaborau cu organele securităţii; 
simple tăieturi ale cenzorilor erau considerate 
dovezi de crimă antistatală. Serghei Ingulov, 
ajuns şef al Glavlitului, era celebru încă din 1928 
pentru afirmaţia sa: „Critica tebuie să aibă con- 
secinţe! Arestări, pedepse judiciare, sentințe 
severe, nimicirea morală şi fizică...” 

Pentru acuzaţiile de „agitaţie şi propagandă 
antisovietică” şi „difuzarea intenționată a infor- 
maţiilor false, care denigrează sistemul sovietic” 
în perioada 1958 - 1987 au fost judecate peste 
12.000 persoane. Erau judecaţi atât autorii, cât şi 
redactorii, cenzorii, corectorii şi dactilografele, 
pentru că permiseseră difuzarea informaţiei con- 
trarevoluţionare. 

De valul epurărilor nu a scăpat nici cenzura. 
Într-un interval scurt de timp au fost supuşi repre- 
saliilor 14.000 CEKS-işti din NKVD? 

În 1938, şeful Glavlitului, Ingulov, a fost 
împuşcat, întreaga conducere a fost demisă, iar ca 
dușmani ai poporului au fost judecaţi şi şefii 
Glavliturilor regionale. 

Cenzura a distrus sistematic orice urmă acti- 
vităţii ei, cel puţin din anii 1960. Chiar în 1990, cu 
puţin timp înainte de desființare, au fost distruse 


6 CEK-ist, membru al CEKA, acronim pentru Comisia extraordinară, denumirea poliţiei însărcinată cu combaterea 
contrarevoluţiei şi a sabotajului în Rusia sovietică, în perioada 1917-1922. 


7 NKVD, Narodnii Komisariat Vnutrenih Del, inițialele poliţiei politice din URSS între anii 1934-1941. În 1954 a 


devenit KGB (Comitetul Securității Statului). 

mii de documente, de exemplu făieturile cen- 
zorului în operă. La acest lucru se adaugă faptul 
că legea arhivelor permite declasificarea docu- 
mentelor după 30, 50 sau 70 de ani, ceea ce face 
foarte dificilă reconstituirea activităţii instituţiei. 

Odată cu venirea lui Hruşciov ca secretar ge- 
neral al PCUS cenzura suferă modificări: este re- 
dus aparatul central şi creşte numărul cenzorilor 
din redacții şi uniuni de creaţie. Sunt reabilitați o 
serie de autori, nu neapărat cu reintroducerea 
cărților lor în biblioteci; unele titluri de la fondul 


Pa. i. i 

secret vor trece [a libera circulație. Cenzura, ca in- 
stituție, va fi retrogadată şi subordonată Comite- 
tului de Stat pentru Presă (Goskompeciati). 

Mihail Gorbaciov a recunoscut existența cen- 
zurii sovietice într-un interviu în ziarul L' Huma- 
nit6, care a apărut cenzurat în presa sovietică. În 
iulie 1990, conform decretului Glavlitului, Des- 
pre lichidarea fondurilor speciale, toate cărţile au 
revenit la libera circulaţie. Glavlitul este desfi- 
ințat în decembrie 1991. 

În cea de-a doua parte a conferinţei autoarea 
a răspuns câtorva întrebări şi comentarii din pu- 
blic, format din studenţi, cercetători şi ziarişti. 

Ce ne puteți spune despre autocenzură? 
Deși în România cenzura a dispărut oficial în 1977, 
se pare că autocenzura a funcționat mai riguros 
decât instituţia pentru că răspunderea îi aparti- 





nea acum celui care semna; este un paradox că 
desființarea cenzurii a dus la o înăsprire a ei. 

O „generaţia valabilă” de scriitori a apărut în 
1960. Oamenii nu se nasc cu autocenzura; ea este 
rezultatul unei „manipulări şi al propagandei”. În 
URSS se ajunsese ca la un moment dat cenzorii să 
nu mai aibă ca material de lucru lucrări ale auto- 
rilor autohtoni; ei erau nevoiţi să-i caute prin sate 
şi oraşe mici, chiar în rândul elevilor care scriau 
poezii pentru şcoală. 

În România, chiar dacă cenzura s-a desființat 
în 1977, cenzorii nu au dispărut, ci au fost în parte 
transferați la Consiliul Culturii şi Educaţiei Socia- 
liste, în parte Ia Securitate, pentru a lucra la „apă- 
rarea secretului de stat”. Cenzura a apărut odată 
cu tiparul, iar în regimul comunist ea a fost legată 
de cenzura militară. 

Cercetarea dvs. se axează pe literatură şi 
soarta cărților. De ce nu aţi făcut referiri la radio 
și TV? 

Glavlit-ul avea comisii aparte pentru radio şi 
TV. Documentele lor nu sunt accesibile publicului. 

În afară de aspectele politice ale cenzurii 
existau şi aspecte profesionale, de exemplu re- 
gulile lingvistice şi puritatea limbii? Putem vorbi 
de un aspect pozitiv al cenzurii? 

În documentele propriu-zise nu apar aspectele 
tehnice. Dar din studii reiese că textele erau impe- 
cabile din punct de vedere al limbii, lucru explicabil 
pentru că ele treceau prin mai multe corecturi. În 
România, chiar dacă instituţia se desființase, cre- 
atorilor nu le-a fost mai bine pentru că problema nu 
se afla doar în instituţie. Putem fi reticenți față de 
noţiunea rezistență prin cultură, odată ce un text 
reuşea să treacă prin „mâinile” a doi-trei cenzori. A 
scăpa de cenzură e un termen relativ. 

În ceea ce priveşte limba de lemn (standard- 
izarea limbii şi dispariția metaforei) regula era ca 
„pe cei proşti să-i corectăm, pe cei buni să-i unifor- 
mizăm”. 

Atitudinea cenzorilor față de fondul literar 
vechi a variat; la început au distrus cărțile, apoi le- 
au păstrat pentru a le vinde în străinătate. La in- 
dicaţia lui Stalin dubletele din Biblioteca Sino- 
dală au fost vândute în Germania, iar acum se în- 
cearcă o reconstituire a bibliotecii prin studierea 
acestor exemplare. 

Vedere de pe Centură 


Bomba cu hidrogen a explodat 
în Parlamentul European 


Viorel Patrichi 





demult: că Adrian Severin este un băiat aşa 

minunat, care numai la binele patriei noastre 
nu se gândeşte. Este un dialectician al şpăgii 
fiindcă ne-a asigurat că nu e singurul de la 
Bruxelles, care pune botul. 

Toate ca toate, dar să fii prostit de nişte puş- 
tani de la „Sunday Times”, care s-au dat lobby-işti, 
este inepţie cu premeditare. Pus într-o situaţie atât 
de penibilă, el îşi mai poate găsi mântuirea numai 
dacă reciteşte „Anti-Diihring”. Ştie el de ce. 

Nu Parlamentul European îi plăteşte leafa de 
190.000 de euro pe an Bursucului Veninos. Parla- 
mentul European nu are bani. Tot din România 
vin acei bani, în timp ce atâţia oameni nu au cu ce 
cumpăra o pâine. Educat în aceeaşi şcoală subțire 


|: sfârşit, s-a adeverit ceea ce unii ştiam 


a lui Adrian Năstase, Adrian Severin a luat foc cu 
gura: „Este o porcărie extraordinară. Am semnat 
un contract de consultanță cu pretinşii reprezen- 
tanți ai acestei firme, dar acesta nu prevedea de- 
punerea vreunui amendament. Contractele de 
consultanţă sunt legale şi relativ uzuale în Parla- 
mentul European, şi prin asta nu am încălcat nici 
o lege. Nu am depus nici un amendament!“. 

S-a aflat însă ulterior ce le trimitea Adrian 
Severin-Skvoznikov pe e-mail pretinşilor lobbyşti: 
„Vă anunţ că modificarea dorită de către dumnea- 
voastră a fost făcută. Vă trimit deci o factură de 
12.000 de euro pentru servicii de consultanță în 
ceea ce priveşte modificarea codului din Directi- 
va 94/19/CE, Directiva 2009/14/CE“. 

Individul a avut tăria opiniei să afirme că la 
lucrat Martin Schulz, şeful socialiştilor, fiindcă se 
temea că-i va lua locul. 

Severin ar trebui anchetat și 
pentru Tratatul cu Ucraina! 


Adrian Severin dădea semne de inteligență 
scăpărătoare încă de pe când lupta contra excesu- 
lui de hidrogen în apă. A venit un alt scandal pro- 
vocat de acelaşi neuron stingher: „Lista lui Seve- 
rin”. Personajul pretindea că ştie vreo zece spioni 
români, care fac jocurile unor puteri străine. Erau 
şi ziarişti pe-acolo. Spre surprinderea noastră, pro- 
curorii nu l-au strâns cu uşa ca să spună despre 
cine era vorba. Să ştim şi noi pe cine plătim să fal- 
sifice legi în Parlament. În fond, spionajul contra 
României ținea de securitatea națională. 

Cea mai gravă faptă a lui Adrian Severin a 
fost negocierea strâmbă a Tratatului cu Ucraina. 
Acolo miza era uriaşă, comparativ cu o lege biro- 
cratică din Parlamentul European. Nu avem do- 
vezi că a fost mituit de ucraineni să procedeze aşa, 
dar acum suspiciunea planează asupra lui şi în 
acest dosar îngropat adânc. „Pentru aderarea la 
NATO...” 

Iar dacă pentru 12.000 de euro a putut să 
coboare atât de mult, adică acolo unde-i este lo- 
cul, ce ticăloşie era în stare Adrian Severin să facă 
dacă i se oferea un milion de dolari? 

Deputatul italian Francesco Speroni de la 
Liga Nordului va întocmi raportul de ridicare a 
imunităţi lui Adrian Severin din Parlamentul Eu- 
ropean. Poate îl trimite la Guantanamo. 

Până se lămuresc lucrurile, a fost dat afară 
de la socialişti şi trimis să stea pe locul nr.777 lân- 
gă Gigi Becali şi Corneliu Vadim Tudor. Războini- 
cu Luminii l-a avertizat să nu stea pe acel scaun 
fiindcă 777 este număr biblic: simbolizează per- 
fecțiunea Sfintei Treimi. 

Păi Severin ar fi în stare să întoarcă pe dos şi 
procesul lui Hristos, de la Caiafa la Ana. 


„Flexibilitatea morală“ a 
românilor 


Pentru mine, mareea de spume informative 
de la WikiLeaks nu este neapărat o revelaţie. Nu 
m-a surprins că un ambasador american, oriunde 
ar fi trimis, notează scrupulos ce fel de pantofi 
are intelocutorul pe care l-a invitat la masă şi ce 


poşetă poartă amanta lui. Un ambasador este un 
securist cu ştaif şi e normal să-şi facă treaba. Orice 
detaliu din viața unui politician sau om de afaceri 
important din țara-gazdă este important pentru 
el. Trimite nota la Departamentul de Stat, acolo 
detaliile se procesează împreună cu alte infor- 
maţii, se coroborează apoi pentru a oferi o ima- 
gine cât mai apropiată de realitate pentru portre- 
tul omului de care se interesează. Pentru asta 
există calculatoare cu memorie puternică, să bagi 
acolo tot mapamondul. Nu se ştie niciodată la ce 
foloseşte un detaliu mărunt. 

Nu mă mir nici că-i interesau amprentele ofi- 
cialilor români, numărul de cont, fie că se aflau la 
putere sau nu. Americanii, la fel ca toți diplomaţii 
lumii, lucrează cu materialul clientului. Şi nu tre- 
buie condamnaţi pentru asta. 

Nu mă surprinde nici că super-puterea lumii 
îşi permite luxul să lucreze neglijent cu informații 
atât de delicate şi care pot arunca o altă pată pe 
chipul Americii. Cum s-a şi întâmplat. Scaraoschi 
şi-a băgat coada în softul cu informaţii şi lumea a 
sărit în aer. Nu mă mir nici că tot scandalul a putut 
să plesnească şi nu m-aş minuna nici dacă Julian 
Assange ar lua Premiul Nobel pentru contribuția 
lui la continuarea politicii de „glasnosti” a lui Mi- 
hail Gorbaciov. 

M-a frapat însă teribil de neplăcut o generali- 
zare nedreaptă la adresa românilor, o caracteri- 
zare notată cu răceala ofițerului de informaţii. 
Vorbind despre Mircea Geoană, care şi-a trădat 
colegii de partid şi i-a turnat la Înalta Poartă, se- 
curistul notează: „Pentru unii, Mircea Geoană 
este un hibrid neverosimil între mecanica de tip 
american şi flexibilitatea morală românească”. 

Să ne oprim puţin asupra enunţului. Nu ne 
interesează personajul în sine aici. Că e bântuit 
de „flacăra violet” nu mai importă. Este un om 
mort în politică. Că Mircea Geoană a adoptat 
„mecanica de tip american” s-a văzut în campa- 
nia electorală în gesturi, în limbaj. Era obsedat de 
Obama... De aceea, eu cred că Tataie ar trebui su- 
pranumit „lon Gură-de-Aur”. 

De ce personajul ar fi însă tipic pentru „flexi- 
bilitatea morală românească”? Această generali- 
zare la adresa românilor este o jignire impardo- 
nabilă la adresa noastră. Nu m-ar fi preocupat 

dacă o auzeam din partea ruşilor, a ucrainenilor, 
a ungurilor. Dar americanii pot gândi - prin elite- 
le lor - în acest mod despre noi? De ce am avea noi 
morala mai „flexibilă” decât a lor? Nu vreau să 
umblu la exemple istorice, mai vechi sau mai noi. 

Faptul că politicieni de rang înalt, unii cu pre- 
tenţii, ca Vasile Blaga (!), s-au dus şi şi-au turnat 
conaţionalii la o ambasadă - nu importă care! - 
nu-i poate permite unui ambasador, fie el şi ame- 
rican, să insulte o naţiune întreagă. Sigur, au fost 
mulți care au turnat, inclusiv jurnaliști, şi tot nu 
este justificată generalizarea. 

I-am privit cu multă reticență pe cei care ur- 
lau în Piaţa Universităţii din Bucureşti: „Cine-a 
stat cinci ani la ruşi nu poate gândi ca Bush!”. Uite 
cum gândesc alde Bush! Dar eu nu vreau să gene- 
ralizez fiindcă America este fabuloasă. Însă este la 
fel de dezonorant să torni la ruşi sau la americani. 

L-am văzut şi pe Marian Lupu cum se prețălu- 
ia singur în fața ambasadorului american, fiindcă 
- nu aşa? - Voronin i-a dat pe tavă zece milioane de 
dolari numai să voteze un preşedinte comunist. 

De unde certitudinea mea că Marian Lupu 
chiar este român, cu toate că el pretinde că are 
gândire politică de moldovan... 

Şi tot WikiLeaks ne ajută să aflăm ce planuri 
croiau comuniştii lui Voronin cu partenerii lor de 
la Kiev: să renunţe la Transnistria în favoarea Ucra- 
inei şi să facă unirea cu România. Țara nou for- 
mată se va numi Roma-Nova! Ştiut fiind că multe 
popoare occidentale, cu gândire „corectă politic”, 
au adoptat barbarismul „Roma” pentru numele 
țiganilor... 


Proiectul ar trebui discutat 


Oare merită cedată Transnistria pentru a in- 
tra în Uniunea Europeană? Cum s-ar comporta 
Ucraina dacă i se oferă pe daiboj un alt teritoriu la 
care doar visează? Ce ar face Kievul dacă am cere 
nordul Bucovinei şi sudul Basarabiei, în schimbul 
Transnistriei? Ce ar face Rusia? Ar fi bun de urmat 
modelul cipriot de aderare la UE? Sau unirea este 
singura variantă de aderare certă la Uniunea Eu- 
ropeană pentru cele şase județe din Basarabia? 

Putem purta acest dialog deschis, iar diplo- 
maţii americani pot să-şi ia notițe. 


WikiLeaks este un fenomen irepetabil fără 
ordin... 


Berlinul, contra Chișinăului și 
a Bucureștiului 


Până la urmă, WikiLeaks s-a dovedit o mină 
de aur. Mulţi lideri politici mondiali au avut mari 
surprize să constate ce imagine aveau printre di- 
plomaţii americani. Unul dintre cei mai dezamă- 
giți a fost Vladimir Putin, dar a trecut cu bine tes- 
tul indiferenței. 

Totuşi, Gerhard Shroeder, prietenul lui Putin 
şi cancelar al Germaniei, apare într-o ipostază je- 
nantă: a jucat pe mâna Moscovei, contra Chişină- 
ului şi a Bucureştiului. În anul 2005, Traian Bă- 
sescu era hotărât „să profite de momentul opor- 
tun pentru a da un impuls pentru reglementarea 
conflictului înghețat dintre Republica Moldova şi 
Transnistria“, arată o telegramă publicată de 
WikiLeaks. 

Într-un mesaj trimis în 2005 la Washington, 
de la Ambasada SUA din Bucureşti, se menționa 
intenţia autorităților române de a înceta să mai 
joace un rol pasiv în relaţiile cu R. Moldova şi în 
procesul de reglementare de pe Nistru. „Iar la în- 
toarcerea de la consultaţiile de la Berlin, Băsescu 
a comunicat reprezentanților Ambasadei SUA că 
Gerhard Schroeder, cancelarul Germaniei, nu a 
vrut în ruptul capului să susțină nici un fel de pro- 
puneri referitoare la Republica Moldova şi Trans- 
nistria. Băsescu a afirmat că i-a răspuns lui Schroe- 
der în acest sens că el va rezolva această pro- 
blemă cu americanii, iar Germaniei n-o să-i 
placă“, se menţiona în documentul Ambasadei 
SUA din România. 

Reamintim că, anterior, același site Wiki- 
Leaks a comunicat că România şi-a manifestat do- 
rința de a intra în formatul de negocieri pentru 
reglementarea conflictului transnistrean în 
2008, prin intermediul UE şi SUA. 

Este de remarcat faptul că, până de curând, 
oficialii de top din România şi-au exprimat în re- 
petate rânduri dorința de a conecta Bucureştiul 
[a reglementarea conflictului de pe Nistru. Cu toate 
acestea, pe 25 noiembrie 2010, Teodor Bacon- 
schi, ministrul de Externe al României, a declarat 

că Bucureştiul participă la procesul de reglemen- 
tare a conflictului transnistrean numai în calitate 
de membru al Uniunii Europene. Baconschi a mai 
declarat că, în locul mecanismului actual de men- 
ținere a păcii de pe Nistru, trebuie să vină forțe in- 
ternaţionale de menţinere a păcii, sub egida 
Uniunii Europene. 

În acest caz, diplomatul român a adăugat că 
„România nu este interesată să ia parte la modifi- 
carea componenţei forțelor de menţinere a păcii.“ 

Este evident de ce Bucureştiul nu mai insista 
să mai participle la negocierile pentru Transnis- 
tria. Presiunea venea din alte capitale mai impor- 
tante. Berlinul a făcut servicii importante Mosco- 
vei, inclusiv pe teren politic. Desigur, în virtutea 
inerţiei unei mai vechi atracții. 

Prin urmare, Gerhard Schroeder a fost ad- 
mis pe post de consilier la Gazprom pe o leafă 
pentru care l-ar invidia orice cancelar de la Bis- 
marck încoace. EI a pledat pentru Nord Stream, 
dar se vede că erau şi mize politice, la fel de im- 
portante pentru Kremlin. 

În consecință, din perspectiva lui Schroeder 
(a se citi Putin), Chişinăul trebuia să rămână sin- 
gur în fața celor trei adversari ireconciliabili: Mos- 
cova, Tiraspolul şi Kievul. Este clar că basarabenii 
nu au nici 0 şansă într-un asemenea context ostil, 
în care UE şi SUA trebuie să aibă doar rol decora- 
tiv, de „observatori”. 





România nu trebuie să 
participe la tratative! 


Chiar dacă, în Transnistria, majoritatea rela- 
tivă o formează românii. Chiar dacă mulți trans- 
nistreni au deja cetăţenia română. 

Şi România a cedat presiunilor: nu va partici- 
pa. Dacă asistăm la o asemenea schimbare de ati- 
tudine la Bucureşti, putem presupune că s-a schim- 
bat ceva la Berlin, după venirea doamnei Angela 
Merkel pe fotoliul de cancelar? Tocmai pornind 
de la această realitate, înclin să cred că nu. 

Şi atunci, trebuie văzută într-o cu totul altă 
lumină declaraţia surprinzătoare atunci din par- 
tea preşedintelui rus Dmitri Medvedev la Deau- 
ville, după întâlnirea cu Anegla Merkel şi Nicolas 
Sarkozy. Medvedev a spus că succesul negocie- 
rilor pentru reglemntarea conflictului tarnsnis- 
trean depinde nu numai de poziţia Rusiei, Repu- 
blicii Moldova, Transnistriei şi a Uniunii Europe- 
ne, dar şi de poziția României, ceea ce a fost re- 
ceptat ca o invitaţie la participarea Bucureştiului 
la procesul de negocieri. 

De unde şi până unde această declaraţie, dacă 
România tocmai acceptase rămânerea în umbră, 
deşi este îndreptăţită să ia parte Ia tratative, cel 
puţin la fel de mult ca Ucraina şi Rusia? Vorba răs- 
picată a lui Medvedev trebuie citită în altă cheie. 
Era prea sigur de el, nu era iritat defel. Iar decla- 

rația a sunat mai degrabă ca un avertisment. Cum 
să depindă viitorul negocierilor de România, dacă 
nu se află în miezul evenimentelor? Simplu, Ger- 
mania şi Franţa vor cere României detaşarea tota- 
lă de Republica Moldova, chiar semnarea unui 
pretins „tratat politic de bază”, o nouă garanție 
pentru Rusia că unirea nu se va mai face nicio- 
dată şi că trupele ruseşti pot să-şi facă mendrele 
pe Nistru o veşnicie. Aceasta este obsesia Kremli- 
nului, iar Berlinul a intrat probabil în acest joc. 

Pentru noi toţi, eu sper să mă înşel. 

România se va bate însă pentru a-i sprijini pe 
românii din Basarabia, iar telegrama WikiLeaks a 
reținut esențialul. Ce ochi trebuie să fi făcut 
Schroeder când preşedintele român i-a spus verde 
în față că „va rezolva problema cu americanii”? 


Rușii iar au dat cu mămăliga 
în geamul Poloniei 


Între Moscova şi Varşovia există o relaţie de 
tip biblic. Cain şi Abel repetă mereu aceeaşi trage- 
die. Diferă doar decorul. 

La 10 aprilie s-a comemorat un an de la pră- 
buşirea avionului prezidenţial polonez lângă 
Smolensk. În urma tragediei, au murit atunci 96 
de oameni, inclusiv preşedintele polonez Lech 
Kaczynski, soția lui şi mulți politicieni şi ofițeri de 





rang înalt. Delegaţia se îndrepta spre Katîn pen- 
tru a omagia memoria cetățenilor polonezi, îm- 
puşcaţi de agenţii NKVD, din ordinul lui Stalin, în 
primăvara anului 1940. 

În dimineaţa zilei de 10 aprilie 2011, o dele- 
gaţie poloneză, condusă de Anna Bronislava Ko- 
morovska, soţia actualului preşedinte polonez, a 
vizitat locul tragediei. Preşedintele Poloniei a ve- 
nit şi el la Smolensk, pe 11 aprilie, pentru a se în- 
tâlni acolo cu preşedintele rus Dmitri Medvedev. 

Cu toate acestea, vizita a fost umbrită de un 
nou scandal. În primul rând, pentru că preşedin- 
tele polonez nu a venit la pont să depună flori la 
memorialul celor pieriți. Cauza acestui gest a fost 
aceea că autorităţile ruse de la Smolensk au înlo- 
cuit pe furiş pe 9 aprilie placa de pe monumentul 
victimelor catastrofei. Pe placa pusă de rudele 
celor morți, scria în limba poloneză că „preşedin- 
tele Kaczynski a murit în drum spre a 70-a aniver- 
sare a genocidului sovietic împotriva ofițerilor 
din armata poloneză, care fuseseră luaţi prizoni- 
eri“. Acum, textul de pe placa nouă este scris în 
două limbi - în rusă şi în poloneză. Inscripţia se 
referă numai la catastrofa aviatică şi nu pomeneş- 
te de cei împuşcaţi la Katân. 

„Noi credem că este o soluţie foarte proastă. 
Ne aşteptam la mai multă sensibilitate... Conside- 
răm că aceste lucruri vor afecta atmosfera zilei. 
Aceste măsuri, care nu au fost convenite cu par- 
tea poloneză, afectează relaţiile dintre cele două 
popoare care se află în doliu“, a precizat Martin 
Bosatsky, purtătorul de cuvânt al Ministerului de 
Externe de la Varşovia. 

„Eu sunt pur şi simplu şocată. Acest incident 
a subminat încrederea noastră în ruşi... Eu cred că 
totul a fost făcut deliberat pentru a lovi în psihicul 
nostru“, a spus văduva unui politician polonez. 

Cu toate acestea, Andrei Evseenko, purtă- 
torul de cuvânt al guvernatorului din Smolensk, 
a declarat că partea poloneză şi-a dat totuşi con- 
simțământul pentru înlocuirea plăcii memoriale. 
El a precizat că vechea placă a fost instalată 
samavolnic de către polonezi în noiembrie 2010. 
Autorităţile locale au prevenit în repetate rânduri 
că, la locul tragediei, se va pune o nouă placă în 
limbile poloneză şi rusă. „Noi i-am prevenit că nu 
se poate instala samavolnic orice placă pe terito- 

riul Federaţiei Ruse. Noi am pus altă placă. Ne 
uimeşte asemenea reacţie“, a subliniat Evseen- 
kov. El a precizat că situaţia se va rezolva pe calea 
negocierilor fiindcă la Katîn se preconizează ridi- 
carea unui monument pentru ofițerii ucişi, con- 
struit prin eforturile Poloniei şi Rusiei. În ce 
priveşte placa comemorativă de la început, s-a 
propus trimiterea ei la muzeul de la Katîn, dar, 
după ce polonezii au cerut să le dea placa înapoi, 
autorităţile de la Smolensk au hotărât să le înde- 
plinească solicitarea. 

Ceremonii de comemorare au avut loc pe 10 
aprilie şi la Varşovia. În prima jumătate a zilei, la 
cimitirul Povonzki, în preajma monumentului 
victimelor tragediei, a avut loc un miting cu parti- 
ciparea autorităților, printre care se aflau preşe- 
dintele, premierul, preşedinţii Seimului şi Sena- 
tului. A venit şi Jerzy Buzek, preşedintele Parla- 
mentului European. Ceremonia a început cu un 
minut de reculegere, apoi au răsunat imnul Polo- 
niei şi rugăciunea de pomenire. După terminarea 
rugăciunii, au fost citite numele tuturor celor care 
au murit la Smolensc. Apoi reprezentanții au- 
torităților poloneze au venit cu flori la monument. 

Între timp, lângă Palatul prezidenţial din 
centrul Varşoviei, a avut loc un miting al Opoziţi- 
ei, condus de Jaroslaw Kaczynski, fratele preşe- 
dintelui defunct. Câteva mii de demonstranți pur- 
tau drapele poloneze şi bannere pe care scria: 
„Numai adevărul cumplit de la Smolensk şi de la 
Katîn ne poate uni, iar minciuna - niciodată!“. Pr- 
otestatarii strigau „Putin asasinul!“ şi „Tusk trădă- 
torul!“. 

Reamintim că, în urma anchetei făcute de 
ruşi, tragedia de la Smolensk s-a produs „din vina 
piloților polonezi”. 

Toate acestea i-au determinat pe polonezi să 
dea foc unui manechin cu chipul lui Vladimir Pu- 
tin. Ca într-un ritual medieval. 


Fără România, negocierea 
păcii din Transnistria este 
imposibilă 

Mult trâmbițatul format 5 + 2 (Chişinăul şi 
Tiraspolul - părți implicate în conflict, Ucraina şi 
Rusia - puteri garante, OSCE - mediator, SUA şi 


UE - observatori) s-a gripat complet. La presiu- 
nea Uniunii Europene şi a Statelor Unite ale Ame- 
ricii, Rusia admite că trebuie reluate negocierile. 
Şi nu face nimic. Mai precis, preia datoria de două 
miliarde de dolari pentru gazul consumat de 
Transnistria în contul Gazpromului. 

Ce declaraţii politice mai evidente dorim aici? 

Este limpede însă că Rusia, care a provocat 
războiul din 1992, nu are calitatea de putere ga- 
rantă. Ca să garanteze ce? Menţinerea ocupaţiei 
din Transnistria? Perpetuarea deznaţionalizării 
românilor (moldoveni) din Transnistria? Iar pro- 
bele abundă. 

Pe de altă parte, tratarea mercenarului Igor 
Smirnov drept partener egal de negocieri este 
absurdă. Este evident că Rusia, ca „putere garan- 
tă”, va fi mereu partenera lui Smirnov, iar nu a ro- 
mânilor din Transnistria. Smirnov vrea să men- 
țină acolo paradisul veteranilor din Armata 
Roşie, însă nimeni nu a întrebat populaţia majori- 
tară dacă doreşte acest lucru pentru a se izola 
total de Europa. 

Ucraina, cea de-a doua „putere garantă”, aş- 
teaptă la cotitură să înhaţe Transnistria, dacă nu 
întreaga Basarabie. A deprins asemenea reflexe 
aristocratice de la imperiul sovietic. Au dovedit că 
urmăresc acest obiectiv mai mulți politicieni 
ucraineni, unii chiar din partidele de guvernă- 
mânt. În ultimul timp, Kievul a alunecat mult spre 
Moscova. (Aici a greşit grav Uniunea Europeană, 
dar asta e o altă discuţie.) Faţă de Chişinău, Kie- 
vul manifestă aceeaşi suspiciune vinovată ca faţă 
de Bucureşti. 

Ca mediator, OSCE nu poate întreprinde ni- 
mic într-un asemenea context. În acest caz, Chişi- 
năul este singur într-un cadru de negocieri ostil. 
Cu Moscova la timona tratativelor, se poate hotări 
orice. Rusia respinge transformarea Statelor Unite şi 
a Uniunii Europene în puteri garante, care, oricum, 
ar putea să joace mai adecvat un asemenea rol. 

Şi dacă Rusia şi Ucraina rămân aşa de strâns 
lipite de Smirnov - fiecare din alte motive, mi se 
pare normal ca alături de Chişinău să vină Bucu- 
reştiul. Nu se poate să rămânem indiferenți față 
de numeroşii transnistreni care au cetățenie ro- 
mână. După cum este normal să sprijinim efor- 
turile Chişinăului pentru conservarea civilizaţiei 

româneşti în regiune. Sigur că propagandiştii 
neostalinişti vor riposta mereu în maniera speci- 
fică: românizare, expansiunea teritorială a Româ- 
niei, fasciștii! Nimic mai fals. Unirea, atunci când 
se va face, este problema românilor din Basara- 
bia. Ei trebuie s-o hotărască, iar noi nu le putem 
refuza acest drept natural. 

Ideea participării românilor la pacificarea 
Transnistriei este veche, dar Alexandr Kozirev, 
ministru de Externe după războiul din 1992, a 
respins categoric un asemenea lucru normal. 

Iată însă că un ajutor pentru noi se iveşte de 
unde ne aşteptam mai puțin. Pe 31 martie, la fo- 
rumul „UE-Moldova“ de la Chişinău, diplomatul 
ucrainean Alexandr Cealii, fost ambasador al 
Ucrainei la Bucureşti, a declarat că România tre- 
buie să intre în formatul de negocieri pentru re- 
glementarea conflictului transnistrean. Cealii 
crede că Bucureştiul, cu interesele sale de jucător 
geopolitic important în regiune, trebuie să-şi 
pună semnătura pe documentul final privind 
soluţionarea conflictului. 

În caz contrar, consideră diplomatul ucrai- 
nean, va exista primejdia ca România să nu recu- 
noască indirect rezultatele tratativelor la care ea 
nu a participat, ceea ce va contribui la tensiuni în 
regiune. Cu alte cuvinte, Cealii, ca orice om sovi- 
etic, mizează pe o soluţie contra românilor în 
aceste tratative, iar prin participarea la negocieri, 
România ar fi silită să accepte rezultatele. 

Evident, este o cu totul altă abordare şi nu se 
mai poate vorbi aici de respectarea drepturilor 
naţionale ale românilor. Mai ales că Smirnov i-a 
spus deschis unui comisar european că nu există 
minorități naționale în Transnistria. 

În concluzie, fără acceptarea României în 
formatul de negocieri, este pierdere de vreme. 
Rusia nu are interesul să tranşeze nodul de pe 
Nistru prea curând, mai ales că în 2012 vor fi 
alegeri prezidenţiale. Dar şi Smirnov are alegeri 
prezidenţiale în 2011 şi e normal să pară mai 
scorțos ca de obicei. T-a transmis lui Vlad Filat 
invitaţia să facă „o vizită oficială” la Tiraspol. 
Dacă nu am şti de unde vine, am depune un efort 
inutil să demonstrăm că este o gogomănie diplo- 
matică. În mod normal, Vlad Filat s-a supărat, 
dând de înţeles că nu face vizite oficiale „acasă”. 


Ştia Smirnov că va provoca iritare cu preten- 
ţia lui imperială? Ştia şi a făcut-o deliberat. 


De ce tace Traian Băsescu? 


Când se întâmplă să-şi dea cu părerea 
apăsat, în stilu-i caracteristic, o cohortă de ziarişti 
şi politicieni de Bucureşti îl întreabă pe Traian Bă- 
sescu de ce vorbeşte. A plecat Sarkozy în Odiseea 
din nori după Gaddafi, de ce tace Traian Băsescu? 
El de ce nu se duce? Când - în sfârşit - a spus că nu 
avem dotările necesare unui război modern pe pi- 
cior, de ce nu a plecat la luptă cu acel Ulise de la 
Paris? 

Dacă se întâmplă nişte lucruri stranii pe me- 
leagurile patriei, aceiaşi îl somează să vorbească. 
Au pus de-un ceardaş ungurii prin Transilvania, de 
ce tace Traian Băsescu? L-au spânzurat pe Avram 
Iancu în faţa copiilor, de ziua Ungariei, de ce tace 
Traian Băsescu? 

M-am obişnuit cu asemenea porniri sado- 
masochiste de pe malurile Dâmboviţei. Nu mă 
aşteptam totuşi să văd că şi unii ziarişti ruşi s-au 
contaminat. „Strategii“ de la „Nezavisimaia Mol- 
dova“ ne avertizează că Ungaria şi România pun 
pe jar continentul fiindcă acordă cetățenie pen- 
tru conaţionalii din țările vecine. Nu mă pot ab- 
ține să nu dau un citat mai amplu din ziarul 
amintit. 

„Preşedintele român Traian Băsescu, cu mio- 
pia lui politică specifică, a continuat să prezinte 
Parlamentului român ce mare succes are planul 
lui de românizare a populaţiei din R. Moldova şi 
din regiunile Odesa şi Cernăuţi din Ucraina. 

Problemele nu puteau să aştepte prea mult. 
La celălalt capăt al României, în Transilvania, a în- 
ceput să ticăie o bombă cu ceas - autonomia teri- 
torială a ungurilor. Mecanismul cu ceas al bombei 
«ungureşti» a început să sune amenințător. La în- 
ceput, pe 1 ianuarie 2011, Parlamentul ungar a 
adoptat Legea cetățeniei, conform căreia, ungurii 
din străinătate pot dobândi cetăţenia patriei lor 
istorice. După adoptarea legii, consulatele Unga- 
riei de pe teritoriul României încep să strângă în 
grabă declaraţii. Ceea ce este surprinzător este 
faptul că nu oamenii obişnuiţi s-au grăbit să depu- 
nă aceste declaraţii. Primii care s-au dus la consu- 

late au fost reprezentanţii administraţiei publice 
locale şi majoritatea membrilor UDMR, partid 
care este totuşi în coaliția de guvernare. Adică în 
primele rânduri ale luptătorilor pentru «drep- 
tate» s-a aflat aşa numita elită politică şi adminis- 
trativă a României. 

Între timp, autorităţile româneşti îşi bagă ca- 
pul tot mai adânc în nisip, dând impresia că nu se 
întâmplă nimic deosebit. Şi Laszlo Kover, preşe- 
dintele Parlamentului de la Budapesta, a vorbit 
deschis, fără urmă de jenă despre dorința «natu- 
rală a ungurilor de obţinere a autonomiei terito- 
riale, pe care Ungaria o sprijină total şi necondi- 
ționat. 

«Această dorinţă, a precizat reprezentantul 
oficial de la Budapesta, este întemeiată moral şi 
este susținută de Cel de Sus, şi totdeauna va fi 
sprijinită de Guvernul Ungariei». Iar aceste cuvin- 
te au răsunat clar nu oriunde, ci pe teritoriul Ro- 
mâniei, în oraşul Târgu-Mureş, unde domnul 
Laszlo Kover se afla în vizită oficială şi unde i s-a 
înmânat Ordinul Gabor Aron, instituit în memo- 
ria victimelor revoluţiei ungare din 1848. Fără să 
se sinchisească de funcţia pe care o ocupă în Gu- 
vernul României, domnul Kelemen Hunor, actu- 
alul ministru al Culturii din România, a vorbit la 
unison cu Laszlo Kover şi şi-a exprimat sprijinul 
deplin pentru autonomia teritorială a ungurilor. 

Poate cineva să argumenteze că tăcerea au- 
torităților române e justificată de normele lumii 
democratice în care trăim? 


O astfel de declaraţie ar putea fi acceptată 
dacă aceste manipulări subterane de acordare a 
cetăţeniei române moldovenilor şi ungare - ma- 
ghiarilor din România nu ar avea şi scopuri mult 
mai primejdioase, capabile să destabilizeze situa- 
ţia nu numai în regiune, dar şi pe tot continentul 
european. 

Şi, în sfârşit, ultima picătură: pe 15 şi 16 mar- 
tie, Parlamentul de la Bucureşti şi-a tras o vacanță 
cu prilejul... Zilei revoluţiei ungare! În documen- 
tele oficiale ale Senatului României, se arată că în 
aceste zile parlamentarii nu au lucrat fiindcă se 
aflau în circumscripțiile electorale. Extrem de pe- 
riculos este motivul neoficial al întreruperii activ- 
ităţii Parlamentului României. 

Parlamentarii UDMR au plecat toţi in cor- 
pore în Transilvania de Ziua Ungariei, care este 
marcată aici anual la 15 martie. Preşedintele Tra- 
ian Băsescu păstrează şi aici o stranie tăcere di- 
plomatică, luând o pauză numai de el înțeleasă. 
EI nu s-a exprimat pe această temă, nici chiar după 
ce la Bucureşti a fost răspândită declaraţia lui Mir- 
cea Geoană, preşedintele Senatului, în care aces- 
ta spune că declaraţia lui Kover este periculoasă, 
că poate să afecteze relaţiile bilaterale” - scrie 
„Nezavisimaia Moldova“. 

Aflăm cu acest prilej că adevăratul motiv al 
tăcerii lui Traian Băsescu este aniversarea unirii 
Basarabiei cu România, pe care au pregătit-o lide- 
rii de la Chişinău. 

Sigur că aceste lucruri nu au nici o legătură 

între ele. Pe de altă parte, ar fi aberant să-l spânzu- 
răm şi noi pe Kossuth Lajos la Gyula. După cum, ar 
fi imposibil să ne dezicem de elitele de aur ale 
Basarabiei, care, în 1918, au făcut posibilă reîn- 
tregirea noastră naţională. Ei au fost primii care au 
ales acest drum spre Ţară, înaintea transilvănenilor 
şi a bucovinenilor. Cum am putea să uităm? 

În ce priveşte războiul din Libia, reacţia lui 
Traian Băsescu a fost iarăşi corectă. Nu cred că eu- 
ropenii trebuiau să atace o altă ţară musulmană, 
după hachiţele lui Sarko. De dragul democrației? 
Atunci de ce nu atacăm şi Coreea de Nord, unde 
Kim al II-lea a făcut mai multe tragedii? Adevăra- 
tele motive ale acestei noi aventuri militare nu se 
cunosc. Altfel rămâne de neînțeles de ce Sarko s-a 
supărat brusc, după ce abia se împrietenise cu 
Gaddafi. 

Şi apoi, cum să botezi o operaţiune militară 
bine gândită şi, mai ales, ţintită, „Odiseea în zori”? 
Odiseea înseamnă „rătăcire”. E adevărat, este pri- 
mul front de anvergură din istorie, condus de 
două femei. Loviturile aeriene asupra Libiei sunt 
supervizate de generalul Margaret H. WoodWard, 
comandantul aviaţiei americane din toată Africa. 
Blocada maritimă contra Libiei, la care participă 
şi România cu fregata „Ferdinand”, este coordo- 
nată de viceamiralul american Margaret Klein. 

Fără să fiu un fan Gaddafi, am convingerea 
că nu trebuie să distrugi un rău printr-un rău mai 
mare. Ca să-l spânzure pe Saddam, au murit un mi- 
lion de irakieni şi vreo 5.000 de americani. Merită? 
Sigur nu. Iată de ce cred că Traian Băsescu a tăcut 
când se impunea şi a vorbit când şi ce trebuia. 


Medvedev vrea să 
exorcizeze Europa 


Până de curând, credeam că tandemul Putin- 
Medvedev este beton. Cine încerca să afle care 
dintre ei va candida la preşedijnţie, să distingă mă- 
car o umbră de îndoială în relaţiile lor, se izbea de 
un zâmbet misterios, urmat de un „e prematur... 

Ei au avut însă preocuparea să se diferenţie- 
ze treptat şi aproape insesizabil. Putin este gândi- 
rea rece, precisă şi pragmatică, prin care a repus 
imperiul rus pe picioare şi a oprit scindarea. Deo- 
camdată. Omul forte, care a atras Germania, Ita- 


lia şi Franța în siajul Rusiei şi l-a pus la punct pe 
George W. Bush, care a fost nevoit să renunțe la 
invitarea Georgiei şi a Ucrainei în NATO. O eroare 
politică destul de gravă din partea europenilor 
fiindcă, dacă nu s-ar fi făcut acel pas îndărăt la re- 
uniunea Alianţei de la Bucureşti, trupele Kremli- 
nului nu mai puteau invada Georgia. Autentic om 
de stat, Putin a bătut cu pumnul în masă la Bru- 
xelles pentru ca UE să accepte monopolul Gaz- 
promului pe continent. Barroso a tăcut politicos, 
dar europenii nu vor accepta să rămână captivii 
Rusiei în domeniul energetic. 

Medvedev este reprezentantul unei noi ge- 
neraţii de politicieni, un internaut care s-a profi- 
lat subit, după ce la Casa Albă a apărut Barack 
Obama, campionul „resetărilor“. Până atunci, 
pasiunea lui Medvedev pentru lumea virtuală nu 
era aşa de evidentă. El vrea să pară băiatul de dia- 
log, înclinat spre concesii şi pasionat de reforme 
sau de „forme fără fond“. Aşa s-ar putea explica şi 
mimetismul în re-constituirea Văii Siliciului lângă 
Moscova, cu denumirea Skolkovo. Îi place să fie 
comparat cu țarul Alexandru al Ilea fiindcă Sto- 
lipin era prea mic. Asemenea țarului Petru ], el 
doreşte sincronizarea Rusiei cu marile epopei 
tehnologice din Vest şi a lansat „modernizaţia”. 

Până acum, cei doi lideri ruşi au preferat să 
coexiste pentru a evita incoerențele de la vârful 
puterii. Recent, au scăpărat primele scântei. 

Mai întâi, a fost Libia. Rusia s-a abținut la 
Consiliul de Securitate, când s-a votat practic pen- 
tru operațiuni militare punitive. Dar nu a uzat de 
dreptul de veto. Aşa a dorit Medvedev. 

Vladimir Putin a criticat rezoluţia Consiliului 
de Securitate al ONU asupra Libiei. Premierul 
crede că documentul permite invazia străină într- 
un stat suveran. Putin a numit rezoluția „incom- 
pletă şi dăunătoare“, un document care aminteş- 
te de „chemarea medievală la cruciadă“. 

La rândul său, Medvedev a subliniat că Mos- 
cova nu consideră rezoluția incorectă. În acest 
mod a explicat preşedintele faptul că Federaţia 
Rusă nu a uzat de dreptul de veto la votul din Con- 
siliul de Securitate. 

„Dacă astăzi am strânge din umeri și am zice 
că nu am înțeles ce am făcut, ar fi nedrept, fiind- 
că noi am luat această decizie deliberat“, a expli- 

cat preşedintele. „Noi toţi trebuie să luăm parte la 
negocieri ca să înceteze acest conflict, să nu per- 
mitem aprinderea vâlvătăilor, iar prevederile din 
rezoluția 1973 sunt orientate în acest sens. În ce 
priveşte eforturile noastre de mediere, puterile 
noastre de menţinere a păcii, noi ne vom folosi cu 
mare plăcere de aceste posibilități, dacă se va 
ajunge în această direcţie, noi avem relații bune 
în lumea arabă“, a menţionat el. 

Medvedev l-a plesnit imediat pe Putin şi cu- 
vântul nu este prea neacademic aici. „Ceea ce carac- 
terizează situația actuală din Libia ne determină 
să evaluăm foarte atent situaţia. În orice caz, este 
inadmisibil să folosim expresii de tipul «cruciade 
creştine», care, de fapt, evocă unele ciocniri din- 
tre civilizaţii“, a spus şeful statului. În caz contrar, 
„totul se poate termina cu mult mai rău decât se 
întâmplă astăzi şi trebuie să reținem acest lucru“. 

Dacă nu este un joc al aparenţelor - şi nu 
cred că e - situaţia ne îndreptăţeşte să credem că 
Medvedev nu s-a consultat cu premierul Putin 
când a decis că Rusia nu trebuie să se opună Odi- 
seei lui Sarko din Libia. 

A doua mutare a lui Medvedev mi se pare 
mai consistentă şi vizează adevărată reformă mo- 
rală în Rusia prin rescrierea istoriei sovietice. Să 
ne amintim că tandemul era solidar în 2010 con- 
tra oricărei tentative de reinterpretare a epocii 
staliniste, chiar dacă preşedintele s-a dezis oficial 
de mai multe ori de căpcăunul georgian. 

Şi iată ce surpriză şchioapă ne oferă Kremlinul. 

Consiliul pentru dezvoltarea societăţii civile 
şi pentru drepturile omului de pe lângă preşedin- 
tele Federaţiei Ruse a recunoscut răspunderea 
Uniunii Sovietice pentru genocid şi pentru declan- 
şarea celui de-al Doilea Război Mondial. Acest con- 
siliu a publicat „Propunerile pentru stabilirea unui 
program național privind comemorarea victime- 
lor regimului totalitar şi de reconciliere națională.“ 

Autorii documentului au ştiut să folosească 
perfect pasiunea lui Medvedev pentru „moderni- 
zaţia”: „Fără conştientizarea socială, întemeiată pe 
experiența tragică a Rusiei din secolul al XX-lea, 
este imposibilă avansarea societăţii ruse spre mo- 
dernizarea reală. 

Experienţa istorică atestă că modernizarea 
poate fi un succes numai în cazul în care şi elita 


naţională şi toată societatea sunt unitare într-un 
sentiment cetăţenesc general de răspundere în 
fața istoriei. Iar acest sentiment - sentimentul de 
stăpân responsabil al ţării - este imposibil să re- 
învie nu atât de mult dinspre lumea exterioară, 
cât dinspre noi înşine, fără să spunem adevărul 
cu privire la ce a făcut poporul nostru însuşi în se- 
colul al XX-lea. 

Ascunderea adevărului despre trecut ne pri- 
vează de posibilitatea de a ne respecta propria is- 
torie, fără de care nu vom crea condiţiile pentru 
patriotismul adevărat; prin urmare, vorbele 
despre modernizare vor rămâne intenţii bune. 
Una din cele mai importante modalităţi de a depă- 
şi înstrăinarea reciprocă a oamenilor şi a elitei este 
recunoaşterea deplină a dezastrului rus din sec- 
olul al XX-lea, a victimelor şi consecinţelor unui 
regim totalitar, care a condus URSS în cea mai 
mare parte acestui secol. (...) Numai recunoaşterea 
totalitarismului ca un fenomen malign poate fi 
fundamentul pentru ridicarea societății şi a ţării. 

Primul şi cel mai important aspect este mo- 
dernizarea conştiinţei societății ruseşti prin recu- 
noaşterea tragediei poporului din timpul regimu- 
lui totalitar. Să se încurajeze crearea în societate a 
sentimentului de responsabilitate pentru sine, 
pentru țară. În acest sens, accentul principal nu 
se va pune pe acuzarea acelor înaintaşi ai noştri 
care au executat genocidul, care au distrus cre- 
dința şi morala, ci pe venerarea şi perpetuarea 
memoriei victimelor regimului. 

Al doilea aspect este asigurarea susținerii 
programului de modernizare a ţării din partea 
celei mai educate şi active părţi a populaţiei. Dacă 
numai o parte din programul propus se va realiza 
- ridicarea de monumente pentru victimele totali- 
tarismului în oraşe şi în locurile în care au fost în- 
gropaţi acei oameni, crearea unor muzee memo- 
riale - deja acest lucru va ridica şi mai mult autori- 
tatea moral-politică a conducerii actuale a ţării”. 

Stalin bântuie rău minţile strategilor de la 
Kremlin, care au gândit exorcizarea la nivel conti- 
nental. Să ne amintim că existau „teoreticieni” 
emanaţi prin Bucureşti, care considerau că toți 
românii ar fi vinovaţi de instaurarea şi de crimele 
comunismului. Dacă păcatul de moarte se disipă în 
mase, atunci pare să fie mai suportabil pentru co- 

manditari şi torționari. Românii au trecut prin acest 
experiment tragi-comic, acum € rândul ruşilor. 

Şi cum spuneam, la ritualul de exorcizare tre- 
buie să participe în primul rând „Rusia care a su- 
ferit cel mai mult”, urmată de toate țările care au 
făcut parte din „lagărul socialist” şi, de ce nu, de 
toate statele occidentale. Fiindcă au făcut posi- 
bilă naşterea totalitarismelor. Este aici o logică de 
fier: „AL treilea aspect este consolidarea tendințe- 
lorunificatoare de pe teritorioul fostei URSS şi, pe 
cât posibil, din fostul «lagăr socialist», prin con- 
ştientizarea unui trecut tragic comun. Programul 
trebuie să aibă un caracter general pentru aceste 
țări. Dar acest program trebuie iniţiat de Rusia, 
țara care a suferit cel mai mult dintre toate țările 
care au supravieţuit totalitarismului. 

Al patrulea aspect - consolidarea prestigiu- 
lui internațional al țării. Condamnarea regimului 
totalitar de către preşedintele nostru, îngenun- 
chierea premierului nostru în faţa crucii de la 
Katîn au jucat un rol pozitiv evident. 

Recunoscând că toată Rusia este «un mare 
Katîn», începând să acordăm primele semne de 
recunoştinţă pentru victimele regimului totalitar, 
de bună voie, fără nici o constrângere, țara noas- 
tră poate să-şi atragă respectul din partea oame- 
nilor normali şi a popoarelor lumii. 

(...) Acest program de cinstire a memoriei 
victimelor trebuie să dobândească un caracter in- 
ternaţional: el trebuie să devină general pentru 
toate țările din CSI şi pentru ţările baltice, şi, dacă 
e posibil, şi pentru alte țări care au intrat în 
«lagărul socialist». Toate au fost victime, iar prin- 
tre călăii lor au fost, de asemenea, reprezentanți 


ai tuturor naţiunilor.” (În perspectivă, programul 
ar putea să aibă un caracter mai larg, general 
european: toată Europa a fost victimă, toată 
Europa este vinovată de tragediile secolului al 
XX-lea - pentru cele două războaie mondiale, 
pentru cele două totalitarisme). 

Este edificator şi mă opresc aici. Ce vină au 
avut românii sau polonezii în declanşarea urgiei? 
Ca să amintesc doar de națiunile cele mai crunt 
lovite de ciocnirea celor două imperii. În condiţii 
de libertate, românii şi polonezii ar fi optat vreo- 
dată pentru cel mai smintit experiment contra 
naturii umane, aşa cum a fost comunismul? 

Aşa înțelege Kremlinul nevoia de penitență 
a Rusiei în fața lumii. Mai să juri că este aici o pro- 
pensiune creştină spre pocăință. Să bagi însă toa- 
tă Europa sub acelaşi patrafir mă face să cred că 
Medvedev încă nu e pregătit să respecte tragedia 
celorlalte popoare europene. 


Vlad Filat a tras toată spuza 
Alianţei pe turta lui 


Dacă mai era vreo îndoială că Vlad Filat este 
acum cel mai puternic om politic de la Chişinău, 
această impresie a fost spulberată de recenta vizi- 
tă a vicepreşedintelui Joe Biden. Oricât am căuta 
noduri în papură - şi ele chiar există - meritul 
acestui moment politic este al lui Vlad Filat, care 
I-a invitat pe Joe Biden şi, aş îndrăzni, fără să vreau 
să stric buna dispoziție a nimănui, al lui... Traian 
Băsescu. Cunoscătorii ştiu de ce. 

În afară de faptul că Vlad Filat chiar este o 
prezență agreabilă, comparativ cu buturuga Vo- 

ronin, premierul de la Chişinău este un om de 
dialog pragmatic. Deşi mă tem să folosesc prea 
lesne un asemenea cuvânt care, frecvent, este ve- 
cin cu oportunismul în politică. Dacă un „căldi- 
cel” nu vrea să întreprindă nimic în politica statu- 
lui, să o scalde, să ocolească limbajul tranşant 
(cum face tot mai rar Mihai Ghimpu), să nu se 
complice, mințindu-i până şi pe alegătorii lui, doar 
ca să-i fie doar lui şi clanului bine, o dă pe... prag- 
matism. Sper ca - pentru viitorul lui şi al români- 
lor din R. Moldova - Vlad Filat să nu ajungă acolo. 

Joe Biden a folosit un limbaj paralel, al privi- 
rilor, al gesturilor, din care un om atent putea de- 
duce satisfacția că a găsit aici un partener plăcut 
şi previzibil, fără ocolişuri. De altfel, chiar dacă îi 
voi irita pe unii, singurul prieten important pen- 
tru ambele state româneşti este America. Nu i-am 
văzut pe Merkel sau pe Sarkozy atât de categorici 
în ce priveşte viitorul european al conaţionalilor 
noştri. Iată un cec în alb greu de obținut şi pe care 
Alianţa nu trebuie să-l piardă. Chişinăul şi 
Bucureştiul nu vor avea argumente în fața 
Moscovei, fără sprijinul direct al Washingtonului. 

Dar să nu ne amăgim. De ce ar face America 
un asemenea gest? De dragul nostru? Din rațiuni 
economice? Nu, din motive strategice evidente. 
Vectorii democraţiei occidentale trebuie să treacă 
peste Nistru, spre Ucraina şi Rusia. Iar aici rea- 
mintesc discursul lui Biden de la Bucureşti. Ame- 
rica, la fel ca întreaga lume, are nevoie de moder- 
nizarea Rusiei şi a Ucrainei, de vindecarea aces- 
tor țări de propensiuni imperiale, iar nu de dis- 
trugerea lor. 

Şi Vlad Filat a fost partenerul excelent pentru 
Biden să spună din nou aceste lucruri simple pen- 
tru Kremlin. 

În cursul întâlnirilor cu autorităţile Moldo- 
vei, vicepreşedintele american i-a încredinţat pe 
reprezentanții Chişinăului că problema regle- 
mentării conflictului de pe Nistru s-a discutat în 
cursul vizitei sale de la Moscova şi la întâlnirile 
de-acolo cu liderii ruşi, a spus premierul Vladimir 
Filat. El a afirmat că acest lucru „cântăreşte mult“ 
pentru Chişinău şi confirmă importanţa pe care o 
acordă Washingtonul acestei probleme. Premie- 
rul moldovean şi-a exprimat satisfacția că, în tim- 
pul vizitei la Chişinău, Biden a confirmat intenția 


administrației americane „de a fi împreună cu Re- 
publica Moldova în găsirea unei soluții, dar cu 
respectarea drepturilor suverane ale statului nos- 
tru“. Biden nu a cerut Rusiei să-şi retragă armata 
de pe Nistru, dar problema s-a discutat cu uşile în- 
chise. Nu a solicitat nici statut de mediator pentru 
SUA şi pentru UE la negocierile asimetrice pri- 
vind conflictul de pe Nistru. 

Joe Biden a purtat acest dialog discret cu 
Vlad Filat, între patru ochi. Chiar dacă Marian 
Lupu şi-ar fi dorit acelaşi lucru, el este totuşi inte- 
rimar, nu e preşedinte ales. Iar Mihai Ghimpu 
este numai lider de partid. Prin urmare, singurul 
care deţine o funcție executivă deplin legitimă este 
Vlad Filat, care degajă o anume forță bine strunită. 
Şi încă mai are timp să se maturizeze. 

Marian Lupu şi-a făcut vreme să se ducă de 
trei ori la Moscova, dar şi la Bruxelles. Într-un 
târziu, a ajuns şi la Bucureşti, dar fără vreun im- 
puls patriotic, ci doar mânat de interes. Vlad Filat 
şi-a învins repulsia şi a discutat despre alegerea 
preşedintelui cu Voronin, un criminal care tre- 
buie judecat pentru morţii din aprilie 2009. La fel 
a procedat când s-a dus să discute cu ventrilocul 
Smirnov. Nu este simplu să faci asemenea gesturi 
şi să laşi loc de bună ziua chiar şi cu ticăloşii care- 
ți vor răul. 

Voronin s-a supărat pe sat când a auzit că Bi- 
den nu are timp pentru el şi a refuzat să mai vină 
la întâlnirea cu oaspetele. 

Ecourile vizitei vicepreşedintelui american la 
Chişinău continuă să se facă auzite în presa de la 
Moscova. „Moldova, spre deosebire de Ucraina, 
este o ţară care nu are nevoie de mari resurse. Ru- 
sia avea toate şansele ca, folosind mijloace puţine, 
să transforme Moldova într-o vitrină filorusă. Pu- 
tea să fie o poveste de succes. Moscova a ratat aceas- 
tă oportunitate. Acum, Statele Unite au luat în se- 
rios acest proiect“, conchide ziarul „Kommersan“. 

„Biden aduce Moldova înapoi în Europa“, 
scrie şi „Nezavisimaia Gazeta“, adăugând că „opi- 
nia despre partenerul de peste Ocean s-a schim- 
bat la Chişinău“. Vizita lui Biden este considerată 
simbolică în Moldova, care este cunoscută acum 
ca o ţară mică sub umbrela unei mari puteri. 

„În numele preşedintelui Obama, vreau să 
spun că acesta este un adevărat privilegiu să fiu 

aici în aceste momente de reale transformări. Li- 
bertatea pluteşte în aer. Democraţia este în curs 
de dezvoltare în țările care de generații nu au cu- 
noscut nimic altceva decât regimul autoritar. În 
această regiune SUA au lucrat timp de 20 de ani 
din momentul prăbuşirii URSS, pentru o Europă 
integră şi liberă. Încă nu sunteți acolo, dar vă 
spun că vom fi alături de Moldova până la sfârşit“, 
a promis Biden. Asemenea vorbe mari ar fi sunat 
strâmb rostite lângă Marian Lupu. Sigur, el va fi 
preşedinte şi să dea Dumnezeu să evolueze fru- 
MOS... 

Iată ce scrie „Nezavisimaia Gazeta”, un ziar 
care a sperat până în ultima clipă să revină Voro- 
nin şi-a lui ceată: „Trebuie amintit că Filat, liderul 
Partidului Liberal Democrat, conform ultimelor 
sondaje de opinie, este considerat politicianul 
numărul unu în republică. Acest lucru, după cum s- 
a văzut, l-a înțeles şi Biden care a apărut în faţa lo- 
cuitorilor din Chişinău nu alături de Marian Lupu, 
preşedintele interimar al statului, ci de premier. 

Biden nu s-a întâlnit cu comuniştii. 

Iar acest lucru a fost perceput în Moldova ca 
o susținere necondiționată a Alianţei de guverna- 
re pentru Integrare Europeană, în care intră libe- 
ralii, liberal-democraţii şi democraţii. Se ştie că, 
spre deosebire de comuniști, care s-au aflat la pu- 


tere 8 ani, alianța liberală pledează pentru ade- 
rarea rapidă a Moldovei la UE, urmată de alipirea 
la România”. 

Să vă audă Dumnezeu, Marian Lupu şi Vlad 
Filat, fiindcă de Mihai Ghimpu nu mă tem! 

„Statele Unite cred că viitorul Moldovei este 
în Europa, voi sunteți un stat european şi trebuie 
să fiți în Europa“, a mai spus Biden. După care a 
venit promisiunea: „Viitorul Transnistriei este nu- 
mai în componența Republicii Moldova. 

Nu-l cunosc pe Vlad Filat şi nu am motive 
personale să-i aduc omagii nefondate. Am vorbit 
cu el o singură dată, când a fost invitat la o emisi- 
une la Naţional TV. Mi-a făcut o impresie bună şi 
am zis atunci că trebuie să mai aştept să văd ce 
este dincolo de aparenţe. Mi s-a părut un spirit ab- 
scons, nu lunecos... Iată ce scrie un alt gazetar rus 
de la „Kommersant” despre vizita lui Biden : 

„Cel care a cules roadele triumfului din acea 
zi a fost, fără îndoială, premierul Vladimir Filat, 
care l-a lăsat în plan secund pe Marian Lupu, spi- 
kerul Parlamentului. [...] După opinia experților, 
Vladimir Filat a izbutit să-şi fortifice definitiv 
rolul de primă personalitate în stat“. 

Cred că acum, dacă preşedintele ar trebui 
ales de „întregul popor moldovenesc», Vlad Filat 
Far spulbera pe Lupu. 














28 


anul IX e nr. 99 


REPERE 








Cel din urmă cavaler 


0) 


„Cavalerul fără teamă şi tără prihană”: acesta este numele de care se învrednicise 
cîndva Făt-Frumosul de Ia Soare-apune. Dar cînd Apusul „a apus”, preschimbîndu-şi 
măreţia cavalerească în rafinată opulenţă, cavalerul pare să se ti strămutat către 
Soare-răsare, unde îl aşteptau alte şi alte încercări. Parcă diavolul însuşi i s-a pus 
de-a curmezișul cu oferta unui nou pariu: „ÎI câştigi, vei fi peste Iov, îl pierzi, vei 


coborî sub Faust...” 


În marea aventură a veacului XX, aici în Răsărit, cavalerul s-a aflat faţă în faţă cu 
diavolul lăsat parcă liber să se atingă chiar și de sufletul său. Dumnezeu a mizat 
totul pe el, iar el le-a întruntat pe toate în numele lui Dumnezeu, avîntîndu-se în 


ultima și cea mai cumplită dintre Cruciade... 


Undeva la Godeni, în inima Muscelului, o bătrînă se ruga pentru el sub icoană: 
„Dă-i, Doamne, putere să treacă peste toate şi nu-Ți lua degetul de pe el, 

cum nu ŢI l-ai luat de pe Moise...” Așa se ruga, plingînd, bătrîna din Godeni pentru 
fiul ei, robul lui Dumnezeu Aurel, vînătorul de munte... 


Marcel Petrişor 
Răzvan Codrescu 


rumul crucii” avea să înceapă pentru 
[) Aurel State în beciurile Poliţiei din Cîm- 
3 pulung. Directorul Şcolii Normale îşi 
luase mîna protectoare de pe cel mai bun elev al 
său, iar Siguranța Statului credea că îşi face dato- 
ria. După o săptămînă de torturi, declaraţia a ră- 
mas însă aceeaşi: „Nu ştiu nimic”. Nici un cuvânt 
în plus. Doar privirea senină a celui ce a ştiut încă 
de la 18 ani că adevărata luptă nu e cu lumea, ci 
cu sine însuşi. Nici mai târziu, cînd călăii s-au 
schimbat şi torturile s-au perfecționat, Aurel State 
n-a putut fi îngenuncheat. Aceeaşi privire senină 
şi acelaşi răspunss: „Nu ştiu”. Sau, cînd totuşi era 
limpede că ştie: „Ştiu, dar nu vă spun. Încercaţi să 
aflaţi de la mine!”. Și Securitatea noului regim a 
încercat în fel şi chip, căci ea nu putea să creadă 
că există pe lume şi cavaleri de neînvins. 

Aurel State nu a îmbrăcat niciodată cămaşa 
verde, dar nu s-a dat înapoi să sufere alături de cei 
ce, făcuţi din aceeaşi plămadă cu el, au mers, pe 
calea lor, spre aceleaşi idealuri: Neamul Româ- 
nesc şi Credinţa în Hristos. Fiind un credincios 
discret, dar nedezminţit, viața lui s-a desfăşurat 





întreagă între icoana Mîntuitorului, la care se 
ruga maica batrînă din Muscel, şi icoana Români- 
ei Mari, pe care feciorul din Godeni a purtat-o în 
inima lui pînă la moarte. 

Atunci, în beciurile Poliției din Cîmpulung, 
concluzia a fost: suspect de legionarism, dar nein- 
criminabil din lipsă de probe... Dosarul X.7. 47... 

Intrat în 1940 la Şcoala de Ofiţeri de Rezer- 
vă, este repartizat în Batalionul de Vinători de 
Munte de la Sinaia. În 1941 cere să plece voluntar 
pe Frontul anticomunist. Ia parte la luptele din 
Crimeea şi se numără, în 1942, la loc de frunte, 
printre cuceritorii Sevastopolului. Pentru nenu- 
măratele lui acte de eroism, este decorat mai întii, 
ca elev-plutonier, cu Virtutea Militară, pentru ca 
apoi, avansat sublocotenent, să i se confere Ordi- 
nul Mihai Viteazul şi Crucea de Fier (cu frunză de 
stejar). 

Dinapoi îl urmărea însă Dosarul X.7. 47 (pe 
care între timp va apărea şi calificativul de „fana- 
tic”), iar dinainte îi rînjea moartea. Nu s-a temut 
niciodată de ea, căci îl purta înainte „nevoia de a 
aprinde stelele pe cer”. Acolo, în „ciucurele Cri- 
meei”, cade rănit în 1944, apărînd neînfricat for- 
tăreața pe care o cucerise cu atâta vitejie. A ştiut să 
cîştige şi să piardă luptînd, cu demnitatea aceea 

eroică pe care o purta în sîngele lui româno-ma- 
cedonean. 

În vara lui 1944 avusese loc marea trădare, la 
care a refuzat să fie părtaş, păstrîndu-şi onoarea 
militară, aşa cum a procedat toată floarea oştirii 
române. A urmat, deci, prizonieratul: ani lungi şi 
grei prin sălbăticiile asiatice, pînă la capătul lumii... 

„În februarie 1949, Ana Pauker semnează în 
numele Guvernului Român o convenţie cu Uniu- 
nea Sovietică, prin care România acceptă ca cetă- 
țenii români acuzaţi de «crime săvârşite pe terito- 
riul sovietic» în timpul războiului să fie judecaţi în 
Uniunea Sovietică. Avînd această acoperire for- 
mală, autorităţile sovietice trec imediat la acţi- 
une. În simulacre de procese, constituind cea mai 
flagrantă jignire posibilă adusă ideii de justiţie, 
toți inculpaţii, fără excepţie, sînt condamnaţi la 
pedeapsa maximă: 25 de ani de muncă forţată. 
După condamnare, împreună cu camarazii lor 
germani aflați în aceeaşi situaţie, vor fi trans- 
portați în regiunea Vorkuta, una dintre cele mai 
cumplite insule ale «Arhipelagului Gulag», unde 
urmau să execute pedeapsa, muncind în minele 
de cărbuni. 

Zona de lagăre de muncă Vorkuta se află în 
nordul Munţilor Urali, la poalele Munţilor Pai 
Noi, la 300 de kilometri dincolo de Cercul Polar şi 
la 300 de kilometri de țărmul Mării Barents. Tem- 
peratura de minus 40 de grade Celsius nu este o 
excepţie. Dar mai ucigătoare decât clima şi munca 
forţată («cârtiţe sub aurore boreale») a fost obliga- 
ţia deţinuţilor politici de a convieţui în aceleaşi 
formaţiuni de muncă şi în aceleaşi barăci cu deţi- 
nuții de drept comun. 

În timp ce guvernul comunist al României i- 
a abandonat total pe cetăţenii săi aflaţi în deten- 
ție în Uniunea Sovietică, Konrad Adenauer, şeful 
guvernului german, întreprinde în zilele de 9-13 
septembrie 1955 o vizită la Moscova, avind ca 
unic obiectiv repatrierea celor peste zece mii de 
prizonieri de război germani condamnaţi în Uni- 
unea Ssovietică sub învinuirea de «crime de răz- 
boi». Insistenţele sale sînt încununate de succes. 
Obține amnistierea lor, şi cum amnistia nu putea 
fi doar parţială, decretul îi va cuprinde şi pe prizo- 
nierii de război români. La sosirea în patrie, pri- 
zonierii de război germani vor fi primiți aşa cum 


se cuvenea, ca adevăraţi eroi. Guvernul german 
le creează toate condiţiile, atît materiale, cât şi 
morale, de a-şi putea reface viața. Ce se întîmplă 
cu camarazii lor români? Pînă la frontiera Repu- 
blicii Populare Române călătoresc ca oameni li- 
beri, bucuroşi că-şi vor revedea patria şi familiile. 
La frontieră vor fi însă preluaţi în stare de arest 
de către Securitatea română şi încarcerați la Jila- 
va. Vor fi judecaţi din nou pentru aceleaşi capete 
de acuzare pentru care fuseseră condamnați şi 
apoi amnistiaţi în Uniunea Sovietică şi vor zace în 
temnițele comuniste pînă în 1964, cînd Gheor- 
ghiu-Dej a golit închisorile printr-un act de grați- 
ere. Recunoştința patriei comuniste!” (Puncte 
cardinale, anul |, nr. 12, decembrie 1991, p. 5). 

Ajunşi acasă, eroii deveniseră „monştri” şi 
„bandiţi”. Ce să facă o lume de viermi cu cavalerii 
întorşi din Cruciadă?! Pe dosarul lui Aurel State, 
bunăoară, se pusese pecetea nesupunerii absolu- 
te: fanatism legionar! 








Iarăşi privirea senină şi răspunsul ca- 
valeresc: „N-am fost legionar. Dar, dacă vă temeți 
atât de tare de ei, vă rog să mă consideraţi unul 
de-al lor!”. Şi cavalerul crucii fu chemat să dea so- 
coteală... Întrebări absurde şi grosolane despre 
oameni şi întîmplări din vremuri demult trecute, 
chinuri fizice şi mai ales sufleteşti... Şi atunci, vai, 
răbdarea ajunse la capăt! 

Aurel State s-a aruncat, în plină anchetă, de 
[a ultimul etaj al clădirii arestului din fosta stradă 
Uranus. Dar un înger îi cenzură saltul şi căzu în 
patru labe, ca o felină! „Am vrut să sar în gol, dar 
m-am împiedicat de aripa unui înger”, spunea. 

După opt luni de comă, cu 120 de fracturi în tot 
corpul, cu şuruburi şi plăci metalice pe sub piele, 
omul continuă să înfrunte istoria; frânt a fost, dar 
înfrânt - niciodată! 

Abia în 1964 ieşi din bezna temniţelor, fără 
nici o pată pe suflet. De la el nimeni nu a reuşit să 
scoată nimic, prin nici un mijloc, aşa cum nu reu- 
şiseră să scoată, de pildă, nici de la un Arsenie Pa- 
pacioc, îngerescul duhovnic de la Techirghiol, sau 
de la un Alexandru Ghica, prințul de sînge al dem- 
nității legionare. 

Pe Aurel State lau hărțuit neîncetat şi după 
aceea. Se înscrisese la Litere şi terminase primul, 
căpătind post de profesor de limba germană la 
un liceu din Bucureşti (de unde avea să se şi pen- 
sioneze). Avea rude sus-puse (un văr, Proca, chiar 
ministru al Sănătăţii), care nici în cele mai grele şi 
nici în cele mai destinse clipe n-au catadicsit să-i 
întindă vreo mînă de ajutor, grijulii ca nu cumva, 
avînd de-a face cu un „duşman al poporului”, să le 
zboare scaunul de sub fund... Dar pe vărul său 
Aurel State nu La vorbit niciodată de rău, iar cînd 
îl vorbeau alţii, indignați, îi lua mereu apărarea, 
pretinzînd că-l „înțelege”... Era incapabil să 
urască pe cineva, oricât rău i-ar fi făcut. 

Îşi risipea puţinii bani cu generozitate, spre 
a-şi ajuta prietenii aflați în nevoie. Avea, ce-i 
drept, şi această mică trăsătură curioasă: dacă îţi 
împrumuta zece mii de lei, uita să ţi-i mai ceară 
înapoi; dar dacă îţi împrumuta zece lei, te bătea la 
cap să-i înapoiezi ori de câte ori te întilnea („Măi 
Marcele, tu mai ştii că ai să-mi dai zece lei?”)! Lui 
îi ajungeau câteva sute de lei pe lună. Suferind cu 
stomacul (avea să moară de ulcer perforat), 
mînca aproape numai pîine cu miere şi, uneori, 
pe lîngă ceai, şi ceva lapte. Cînd îi veni oferta unei 
pensii din Germania, ca deţinător al Crucii de 
Fier, o refuză cu noblețe: „Idealurile pentru care 
am luptat eu nu se pot plăti cu bani. Prea tîrziu şi 
prea nepotrivit v-aţi adus aminte de noi...” 

Trăia singur într-o garsonieră de la marginea 
Bucureştilor. Traducea cu multă migală din ger- 
mană şi rusă. Acolo şi-a scris şi cartea în care măr- 
turiseşte despre sine şi despre lumea prin care a 
trecut. Ultimul ei titlu a fost Drumul crucii. Trei to- 
muri: experiențaa frontului, experiența prizonie- 
ratului la ruşi, experiența temniţelor comuniste 


de acasă. Pentru această carte fu hărțuit din nou 
(reuşise să expedieze o copie în Germania, unde 
a şi apărut, fără ca el să mai fi avut mulțumirea de 
a 0 vedea pînă la capăt tipărită). 

La 17 noiembrie 1983 a pornit în ultimul său 
marş, spre Cer, să-şi închine spada Celui ce miza- 
se pe el. Pînă în ultima clipă n-a fost auzit atribu- 
indu-şi sieşi vreun merit. Îi plăcea să creadă că ru- 
găciunile mamei sale îl salvaseră în toate împre- 
jurările... 

Oare cînd i se va retipări cartea în România 
(căci ediția modestă, de la începutul anilor 90, a 
trecut, practic, neobservată)? Ce sublimă lecţie de 
rectitudine cavalerească poate afla în ea tînăra 
generaţie! Căci cine nu va căuta acolo „literatură”, 
va găsi în ea tot restul, cu asupra de măsură. 

Un lucru e cert: că a cîştigat pariul. 

În urma lui rămîne zîmbetul atotştiutor al 
Bunului Dumnezeu. 


kk 


RUGĂ PENTRU EROUL 
AUREL STATE 


Vezi-l, Doamne, Tu cum trece 
pragul lumii, slab şi drept, 
răstignit pe crucea rece 
care-i spînzură în piept — 
voievod fără coroană 

Țării lui de peste vis, 

suflet fără de prihană, 

sînge fără de zapis! 


Vezi-], Doamne, și-i trimete 
să-i petreacă pașii, linii, 

ale îngerilor cete 

spre Crimeile luminii, 

că din noaptea lumii tale 

a pornit pribeag spre cer, 
strîns în giulgiul lui de zale, 
CEL DIN URMĂ CAVALER! 


Vasile A. Marian 
(Răzvan Codrescu), 
18 noiembrie 1983 

Aurel State. 
Repere biobibliografice 


Argeş- 20 noiembrie 1983, Bucureşti), pri- 

mul dintre cei patru copii ai Elisavetei 
(născută Proca) şi ai lui lon State, tâmplar, urmea- 
ză ciclul primar în comuna natală, Şcoala Norma- 
lă „Carol I“ din Câmpulung, absolvită în 1940, apoi 
Şcoala Militară de Ofiţeri de Rezervă din acelaşi 
oraş, iar între 1965 şi 1970, la Bucureşti, Facultatea 
de Limbi Străine, secția germană. Va funcţiona ca 
profesor la Şcoala Generală nr. 85 din Bucureşti. 

La numai 20 de ani, Aurel State pleacă volun- 
tar pe frontul antisovietic, în linia întâi, cu 
Batalionul Vânători de Munte din Sinaia. Luptă la 
Sevastopol, în euforia ofensivei pentru eliberarea 
Basarabiei, şi, datorită actelor sale de eroism, 
este avansat, în 1943, sublocotenent, iar în 1944 
e decorat cu Ordinul „Mihai Viteazul“ şi cu 
„Virtutea Militară“. Rănit, este trimis în ţară, dar 
cere grabnic Marelui Stat Major întoarcerea în 
luptă, chiar odată cu începutul retragerii din fața 
contraofensivei ruseşti. Combate gherilele de 
partizani din munți, ceea ce, în 1944, când cade 
prizonier, îi va aduce condamnarea la moarte, 
într-un tribunal militar sovietic, pentru „crime de 
război împotriva populaţiei civile”. Pedeapsa îi va 
fi comutată în 25 ani de lagăr. 

Tranzitând, înainte şi după proces, nume- 
roase închisori şi lagăre de prizonieri, de la Sim- 
feropol, Oranki şi Mânăstârca la Vorkuta, dincolo 
de Cercul Polar, în Siberia şi Donbas, rezistă peste 
un deceniu tratamentului de exterminare; pro- 
testează repetat prin greva foamei sau în scris că- 
tre guvernul URSS şi către Comitetul Central al 
PCUS, reclamând respectarea demnităţii umane 
şi cerând repatrierea promisă prizonierilor de 
război după ruperea alianţei cu Germania. E însă 
consemnat, ca urmare a sfidării propagandei 
pentru înrolarea într-una din diviziile româneşti, 
„Tudor Vladimirescu“ sau „Horia, Cloşca şi Cri- 


urel State (29 aprilie 1921, Godeni, judeţul 


şan“, formate în cadrul armatei sovietice. Întors 
în ţară în decembrie 1955, după patru ani de 
front şi 12 de prizonierat, urmărit continuu de 
Securitate, petrece doi ani în sanatoriile din Mo- 
roieni şi Brebu. 

În 1957 e admis la Universitate, dar în febru- 
arie 1958 se vede arestat sub acuzaţia de 
„uneltire legionară” (o etichetă pusă fără vreo 
probă, doar ca să-l înfunde, Aurel State nefiind 
legionar) câteva zile după participarea la funer- 
aliile poetului naționalist George Fonea, camarad 
de front şi de lagăr. Condamnat la 18 ani de tem- 
niță, cunoaşte tortura din beciurile Ministerului 





AUREL STATE 





ul 8. Sa 


anul deţinutului politic român 

de Interne, din închisoarea Uranus, mai târziu 
„reeducarea“ din zarca Aiudului. La Uranus 
ratează o tentativă de sinucidere prin saltul în gol 
de pe acoperişul închisorii şi, după luni de comă, 
rearticulat cu verigi de metal, este redat, în cârje, 
calvarului carceral. Va fi eliberat în 1964, când 
ultimii deținuți politici sunt grațiați. 

În anii următori scrie proză mai ales „pentru 
sertar“, între care romanul autobiografic Drumul 
crucii, al cărui manuscris izbuteşte să îl trimită 
peste graniță, traduce, împreună cu Ileana 
Mălăncioiu, Sfârșitul bufnițelor de Hans Magnus 
Enzesberger (1974) şi publică, în colaborare, ver- 
siunea românească a romanului Data Tutashia 
de georgianul Ciabua Amiredjibi (1981). 

E denunțat că a trimis Drumul crucii în 
Occident şi, pentru ultima oară, arestat şi torturat 
în martie 1983. Moare după câteva luni, în condiții 
suspecte, la Spitalul Floreasca. În acelaşi an Drumul 
crucii e publicat, parţial, de Editura Coresi din 
Freiburg, În țară, revistele „22“, „Viaţa românească“ 
şi „Luceafărul“ prezintă abia după 1989 fragmente, 
cartea apărând integral în 1993, într-o ediţie pre- 
cară. Volumul de poeme Către Ieronim de Ileana 
Mălăncioiu a transpus figura de erou tragic a lui 
State într-un simbol al etosului suferinței. 

Ca mărturie totală asupra gulagului - cel sovi- 
etic alături de cel al comunismului românesc, rival 
în oroare - Drumul crucii se impune ca 0 carte sin- 
gulară în literatura detenţiei, abundentă mai ales 
după 1989, de la N. Steinhardt, Paul Goma, Teohar 
Mihadaş şi lon Ioanid la Marcel Petrişor, Costin 
Merişca sau Florin Constantin Pavlovici. 

State scrie o proză nonfictivă, dar cu formu- 
la compoziţională şi stilistică saturată de con- 
venţii literare, derivând, stângaci şi crispat, din 
romanul interbelic: cartea începe brusc, în cursul 
unui dialog, alternează studiat secvențele tempo- 
rale - prezentul războiului sau al detenţiei şi, în 
amintire, anii recenți de licean, mustind de ideal- 
ism şi năzuinţe -, portretizează livresc, proiectea- 
ză în simbol peisaje, gesturi şi destine, dezvoltă 
reflecții de eseu politic. Numele şi evenimentele 
sunt însă riguros exacte. 

Cu reuşite inegale, această literaturizare 
„barocă“ a notaţiei relevă însă o tensiune a eleva- 
ției şi un reflex al discreției care dă „haină nobilă“ 


experienței imunde. State are sobrietatea dicţiei 
unui Ion Ioanid, nu însă şi fluența lui narativă. 
Notabil ca literatură e registrul memorialistic al 
vocii narative. 

Într-un gen saturat de scriitură horror, State 
preferă, ca şi N. Steinhardt, retrospecţia înseninată 
de spiritualizare. Aşa cum titlul cărții evocă par- 
cursul inițiatic al suferinţei, narațiunea ei focalizea- 
ză nu fiziologia durerii, ci procesul moral al expe- 
rienţelorlimită, „eshatologia detenţiei“, cu întreți- 
nerea reflexelor demnității şi reedificării interioare 
în proximitatea morții, sub umilință şi tortură. 

Prozatorul are simțul grandorii şi al sacru- 
lui, profanat deopotrivă în lumea fizică şi în cea 
morală. Înţesată de muniţie şi cohorte duşmane, 
frumuseţea magică a panoramelor alpine sau ma- 
rine ale Crimeii se transferă în teatrul de război al 
unor încleştări sălbatice, iar stepa rusească sau 
tundra siberiană, sub geruri, zăpezi, ploi nesfârşi- 
te, devin spaţiul unei imense rețele concentraţio- 
nare, strivind sordid sute de mii de destine uma- 
ne, cu foamea de viață exacerbată insuportabil. 
Zona vie a cărţii e dată de comunicarea acestor 
trăiri extreme, cu subite glisări între spaimă şi 
eroism, patos al iubirii de viață şi furor suicidar, 
percepție a tragicului şi detente comice. 

Capitole precum Balul de operă (denumirea 
de cod a operaţiunii de acoperire a retragerii ar- 
matei române din Crimeea), relatând abandona- 
rea Batalionului Vânătorilor de Munte la Cherso- 
neţ, în goana îmbarcării trupelor, şi căderea în 
prizonierat, sau Asediul cetății fără turnuri, des- 
pre regimul din lagărele Oranki-Mânăstârca şi te- 
roarea recrutărilor pentru divizia „Tudor Vladimi- 
rescu“, ori Ultima întoarcere acasă, Tărâmul oche- 
Iarilor orbişi Strașnicul inchizitor ating, cote remar- 
cabile ca proză de război şi a lumii penitenciare. 

Opera 

* Drumul crucii, prefață de Remus Radina, 
Freiburg, 1983; ediția I-II, Bucureşti, 1993. 

Traduceri 

* Hans Magnus Enzensberger, Sfârșitul buf- 
nițelor, Bucureşti, 1974 (în colaborare cu Ileana 
Mălăncioiu); 

* Ciabua Amiredjibi, Data Tutashia, laşi, 1981 
(în colaborare cu Marcel Petrişor şi Adina Nicu- 
lescu). 

A trăit şi a murit ca un erou 





Cicerone loniţoiu 


mul rămâne om când şi-a câştigat dreptul 
Q la neuitare şi când gândul îl plimbă să 

stea de vorbă cu cei ce nu mai sunt, dar au 
rămas deschizătorii lui de drum luminos în viață. 
Şi neamul rămâne pe veci când cei veniţi din ne- 
gura istoriei au ştiut prin vorbă şi faptă să-şi cin- 
stească înaintaşii. 

S-a întâmplat ca-n acest pământ binecuvân- 
tat şi frământat, podit cu oseminte din hotar 
până-n hotar, să se-nscrie epopeea noastră râvni- 
tă chiar şi de vecini pentru acurateţea şi vrednica 
ei conservare. 

Privind peste țară şi în adâncurile de la nord 
de „Piemontul Cotmenei - Gruiurile Argeşului“ 
sufletul se umple de bucurie rememorând fapte 
şi oameni care de la Bărbat Vodă au străbătut is- 
toria, veac după veac, cu aceeaşi dăruire demnă 
de evocări pilduitoare. 

Ultima jumătate de secol ne-a hărăzit şi 
învrednicit pe unii să fim actori, pe alţii martorii 
unor astfel de oameni care au marcat nu numai 
istoria, ci şi pe noi, cei care le-am urmărit traiecto- 
ria spre veşnicie. 

Pe aceste locuri s-a născut şi cizelat o pleiadă 
de oameni legaţi de acelaşi obiectiv, salvarea țării 
din ghearele cotropitorilor şi uneltele lor, apă- 
rând demnitatea națională. 

Printre ei ca într-o constelație apar nume ca: 
Ion Mihalache, Toma şi Petre Arnăutoiu, Aurel 
State, Tudor - Vily Popescu, Elisabeta Rizea, 
Gheorghe Arsenescu, Petre Ţuţea, Grigore Dumi- 
trescu, Dumitru Apostol, Iosif - Toma Popescu, 
Const. Stănescu şi multe astfel de „stânci“ de te- 
melie a veşniciei neamului. 

Omul predestinat să facă fală neamului ro- 
mânesc s-a născut pe 29 aprilie 1921 în comuna 
Godeni din judeţul Argeş, într-o pitorească zonă 
de Ia poalele lezerului. În acelaşi timp şi în ace- 
leaşi locuri a venit pe lume şi Toma Arnăuţoiu, o 
altă figură de legendă din lupta de eliberare de 
sub jugul străin. 

La 20 de ani, pe Aurel State îl găsim plecat la 
drum pentru dezrobirea Basarabiei şi Bucovinei 











pi 


de Nord, iar în 1943 săvârşind acte de vitejie şi 
înălțat la gradul de sublocotenent, în Crimeea. Şi 
tot acolo a fost rănit, dar imediat ce rana s-a vin- 
decat a cerut să plece pe front, renunțând la con- 
cediul medical. În luptele crâncene de la Sevasto- 
pol, când din toate părțile, de pe uscat, din cer şi 
de pe mare se revărsa focul ucigător ce prevestea 
Apocalipsa, pe 12 mai 1944, Aurel State, alături 
de mii de neînfricaţi soldaţi români, a căzut prizo- 
nier. Cu cât ne depărtăm şi analizăm acele vremi 
de groază, cu atât mai clar se conturează adevăra- 
te figuri intrate pentru veşnicie în istoria neamu- 
lui nostru. În acele momente, când peste tot se 
auzeau vaietele răniților şi disperarea altora, Aurel 
State a auzit şi un cuvânt profetic în preajmă: „E 
adevărat că nu pot mântui pe nimeni alegând 
între viață şi moarte, dar ce vor gândi aceşti nefe- 
riciţi tot restul vieţii, amintindu-și că în ceasul de 
cumpănă eu îi părăsisem?“. Erau cuvintele ofițe- 
rului George Fonea, un erou în acele lupte, care 
refuzase şansa de a se salva, deşi avusese loc în 
ultimul avion ce părăsea Crimeea. Pe deasupra, 
acest brav ofiţer îşi pierduse şi un ochi în acele 
încrâncenări pe viață şi pe moarte cu duşmanul. 
Aurel s-a ataşat acestui comandant şi pe dru- 
mul surghiunului, care era îngrozitor de greu, 

când pentru „nacialnicii“ ce-i forțau să meargă 
mai repede, George Fonea devenise inutil şi era 
„invitat” să iasă din rând şi prin semne îi arătau 
că-l „termină“ repede, să nu se mai chinuie. Aurel 
State a intervenit cu vorbe blânde: „Lăsaţi-l c-a 
fostom bun, nu-l împuşcaţi, poate scapă cu viaţă.“ 

Împreună, aceşti doi şi-au legat destinele pe 
viață. Împreună au avut nefericirea să asiste la 
„prăbuşirea omului prin om“ şi la Oranki şi în la- 
gărele de exterminare ruseşti. 

Acolo, când „se vindea curent sânge de frate 
pe un blid de terci“ pentru a nu muri, sau pentru 
a veni în ţară înaintea celorlalţi, Aurel State a asi- 
stat Ia filipica căpitanului Tudor (Vily) Popescu, 
adresată obraznicei „înalte doamne“ Ana Pauker: 
„Cu ce drept tu, străină de neam, acuzi de trădare 
pe cei în suferinţă şi dai lecţii de simțire româ- 
nească acelora pe care patronii tăi i-au ținut în iad 
şi care nu vor să folosească, în ciuda amenințări- 
lor cu moartea, şansa ce le-o daţi de a ieşi de aici 
cum au făcut-o nefericiții care te urmează? Mie, 
celui lovit şi batjocorit, nu mi-a trecut prin minte 
să-ți etichetez crezul şi lupta ta, dar tu o faci săl- 
batic şi neruşinat.“ 

Solidar până la sacrificiu cu cei ce apărau 
onoarea românească sub diabolicul regim comu- 
nist al Uniunii Sovietice, Aurel State a trecut din 
tortură în tortură, prin nesfârşite greve ale foa- 
mei, protestând împotriva muncii de extermina- 
re, în care omul înjugat era biciuit de câinii lui Be- 
ria şi hăituit de fiarele lui Stalin. 

Acolo a trăit durerile şi speranţele cu oameni 
ce şi-au cinstit menirea în viață, în slujba aproape- 
lui şi a onoarei, alături de George Fonea (poetul 
prizonierilor), Achile Sarry, Radu Mărculescu, Va- 
sile Stoenescu, Puiu Atanasiu, Nicolae Ispas. 

Destinul a făcut să schimbe locurile de tor- 
tură, dar nu şi starea de decădere morală a celor 
vânduți diavolului roşu, deoarece, ajuns pe pă- 
mântul strămoşesc, atât de dorit, a găsit aceleaşi 
locuri de supliciu, doar cu paznici schimbaţi în 
mai rău. Fapt ce l-a determinat şi pe Aurel State, 
ca şi pe alții, să denumească etapa de până-n 1948 
drept „perioada romantică a închisorilor.“ 

Cu perseverența cunoscută şi consecvent 
prieteniilor cimentate în vremuri tragice, Aurel a 
rămas alături de George Fonea până la mormânt. 


Atunci când eroul George Fonea a plecat spre veş- 
nicie, Aurel State a adus membrii Asociaţiei Nevă- 
zătorilor de la Vatra Luminoasă (tovarășii lui de 
muncă) şi l-au îngropat înfăşurat în tricolor. Aurel 
şi foarte mulți camarazi ai săi, înfrățiți în gulagu- 
rile ruseşti, au fost arestaţi, învinuiți de crima de 
ajutor, deoarece îndrăzniseră să-şi înmormân- 
teze „poetul lor“ în coşciug cumpărat de ei şi cu 
braţele pline de flori. 

Pe 12 februarie 1958, s-a pomenit jucat în pi- 
cioare de căpitanul Gheorghe Enoiu, călău renu- 
mit din procesul lui Pătrăşcanu, care îl socotea or- 
ganizatorul înmormântării şi-i cerea să-i spună pe 
toţi cei care participaseră, pe toţi cei pe care-i anun- 
țase şi pe cei ce fuseseră cu mortul prin Siberia. 
Nemaiputând îndura şi voind să salveze pe alții, 
Aurel a fugit pe acoperişul închisorii din Uranus 
(Calea 13 Septembrie) şi s-a aruncat în gol, 
căzând pe trotuarul străzii ca o masă de carne. 

Adunat într-o pătură, a ajuns la spitalul Văcă- 
reşti, unde doctorii au început să-l cârpească şi să-i 
lege oscioarele cu sârme, încingându-l ca într-o plasă. 

În timp ce era purtat de pe o masă de oper- 
aţie pe alta şi se ruga de doctori să-l lase să moară, 
prietenii lui, aproape o sută, erau împărțiți pe lo- 
turi şi judecaţi la fabrica de procese, după chinu- 
rile îngrozitoare ale anchetelor, repartizându-le 
pedepse între 15-25 ani, iar la cinci dintre ei pe- 
deapsa capitală. 

Aurel State a fost disjuns, aşteptându-se ca 
doctorii să-l salveze. După vreun an de zile, când 
a reuşit să se ridice, cu un picior mai scurt şi în 
cârje, a şi fost luat şi dus la „fabrică“, unde i s-au 
dat 18 ani de muncă silnică şi a fost aruncat într- 
o dubă care l-a transportat la Aiud. 

În “reeducarea” de la Aiud, vede, ascultă şi nu- 
i vine să creadă. Ceea ce Rusia nu reuşise, aici se 
realizase, fără nici o palmă, fără nici o înjurătură. 

El îşi oferise viața pentru onoarea de a rămâ- 
ne om. Aici, acum, avea impresia că halucinează. 
Oameni ce cândva se pretinseseră cineva şi-ţi dă- 
duseră sfaturi dojenitoare, cu morga omului fără 
de cusur, acum se străduiau să te înveţe contrari- 
ul, să te forţeze să faci ce făceau ei fără pic de jenă. 
Asculta buimăcit: „Torța tinereţii mele am plecat: 
o spre pământ. Am urmat calea nebuniei. Cri- 
ma transformată monstruos în ideal şi metodă, 

repudiată de mine în procesul de conştiinţă ce mi 
lam făcut în decursul anilor, este reafirmată re- 
cent de... Conştient de cele săvârşite odinioară 
împotriva țării mele şi admirând cele ce văd îm- 
plinite în epoca actualelor prefaceri (socialiste), 
sunt fericit să mărturisesc ruperea mea definitivă 
de trecut şi vechile idei. Dorinţa sinceră de a con- 
tribui efectiv la opera de construire a României 
comuniste îmi este şi va fi mereu suportul moral 
al vieţii de acum!“ 








ISBN 973—43-—0126-8 Lei 810 











Apostrofat de călăul criminal Gheorghe Cră- 
ciun să-şi fixeze poziţia, Aurel State s-a ridicat ane- 
voie şi, proptindu-se în cârje, i-a răspuns fără şo- 
văire: „Sunt destul de educat ca să mai am nevoie 
de aşa ceva!” “Şi aprins (mă făcuse bandit care ne- 
socoteşte realizările regimului), strigai că nu mi-e 
teamă de el, şi dacă grija lui e să-şi dobândească 
epoletul de general, a mea este să rămân om, iar 
în privinţa realizărilor îngrămădirile de bolovani 
nu înseamnă nimic, atâta vreme cât oamenii sunt 
batjocoriţi ca în Aiud.“ 

În forfota ce s-a stârnit, un deţinut politic, tot 
mucegăit de închisoare, s-a repezit, i-a desprins 
mâna de pe cârje şi i-a sărutat-o. 

Acesta a fost eroismul suprem al lui Aurel 
State în faţa foştilor de tot felul, îngropaţi în mo- 
cirla nemerniciei şi decăderii umane. 

„Zarul“ sorții l-a făcut câştigător pe Aurel Sta- 
te, care s-a eliberat odată cu toată lumea, în 1964, 
dar cu fruntea sus. 


Acum şi-a adus aminte de îndemnul lui Mate- 
ianu: „chiar gângav să spună ceea ce pământul 
tace“. Aurel State, ajuns în cârje acasă, s-a apucat 
să aştearnă pe hârtie, ca supravieţuitor, pentru 
„viitorul neştiut“. Şi a făcut-o cu dăruire şi a trimis 
manuscrisul în lumea liberă, mărturie despre ce a 
fost şi n-ar trebui să ai fie. Dar Securitatea, această 
instituție barbară, a aflat şi a început să-l cheme şi 
pe el, şi pe Florin Fonea (fratele poetului), să-i 
toace ca la securitate şi să-i trimită să aducă manu- 
scrisul lui şi al poeziilor lui George Fonea. 

Din martie 1983 a început acest calvar şi, 
ajungând vestea la Paris, Remus Radina a făcut 
un apel intitulat „Jos mâinile de pe Aurel State“, 
pe care l-a adresat forurilor internaționale, presei 
şi radiourilor din străinătate, care lau difuzat. 
Aceste monstruozități comise de mercenarii lui 
Ceauşescu au continuat până ce l-au omorât pe 
Aurel State şi l-au internat în stare gravă în spital 
pe Florin Fonea, care a avut acelaşi sfârşit tragic. 

În timp ce manuscrisul zăcea uitat, prăfuit pe 
rafturile străine, Remus Radina, cu râvna şi tena- 
citatea cunoscută, a reuşit să recupereze perlele lui 
Aurel State şi să le boteze Drumul Crucii, un nume 
ce într-adevăr reprezintă viața acestui martir. 

În timp ce Nicolae Constantinescu, directo- 
rul editurii Coresi, îl tipărise şi era Ia legat, în stră- 
inătate a ajuns vestea dureroasă că Aurel State a 
fost omorât de al treilea călău. După ce scăpase din 
ghearele lui Stalin, ieşise în cârje din cele ale lui 
Gheorghiu-Dej, a fost exterminat de Ceauşescu. 

Apariţia cărții Drumul Crucii a fost ca o 
lumânare aprinsă la căpătâiul lui Aurel State, iar 
la Bucureşti nici mort nu era lăsat să se odihneas- 
că. Prietenii şi cunoscuţii au fost chemați şi averti- 
zați să nu meargă la cimitir pentru a-l conduce pe 
ultimul drum. În schimb a fost prezentă Securita- 
tea, care a filmat asistența, fără jenă, fără respect 
faţă de un om integru pe care l-a omorât. Au făcut: 
o pentru a intimida pe supraviețuitori aşa cum au 
făcut-o şi la moartea eroului George Fonea. 

Două vieți care şi după moarte i-au înfricoşat 
pe călăi. Şi nu au fost singurele. 

Perioada dictaturii comuniste este plină de 
sânge şi de crime. 

PS. În Piteşti s-ar merita ca o stradă să 
poarte numele Aurel State. 

Prefaţă la o mărturie 


Remus Radina 





Şi exemplare existenţele eroilor săi! Aurel 

State s-a născut în comuna Godeni (lângă 
Câmpulung-Muscel), în anul 1921. În anul 1940 a 
absolvit cursurile Şcolii normale din Câmpulung şi 
s-a înscris la Şcoala militară de ofițeri de rezervă. 

Invadarea Basarabiei şi Bucovinei răneşte 
sufletul tânărului câmpulungean. Conştient de 
primejdia ce pândeşte poporul român din partea 
sângerosului imperiu sovietic, State pleacă volun- 
tar pe front, la vârsta de 20 de ani. Ajuns în prima 
linie, el întreabă pe locotenentul Georgescu de ce 
s-a angajat voluntar într-o luptă pierdută. 

Răspunsul lui Georgescu ne arde inimile: 
„Când se va instala peste noi samavolnicia inami- 
cului, desfigurându-ne copiii noştri, va trebui să 
ştiu că am luptat ca să preîntâmpin siluirea!“ 

În anul 1943, State este înălțat la gradul de 
sublocotenent. Rănit, este trimis în concediu, dar 
merge la Bucureşti, la Marele Stat Major, şi cere 
înapoierea urgentă pe front. 

Maiorul Evolceanu îi spune că „toţi se pierd 
de-acum fără rost, acolo.“ 

Dar, după cum ne mărturiseşte State, lui i se 
părea „Că nu-i tot una dacă într-o cauză pierdută 
Chiar, în loc de o mie cad o mie unu“. 

Reîntors în Crimeea, aceasta este încercuită 
de trupele sovietice. În noaptea de 11/12 Mai 
1944, căpitanul George Fonea refuză invitaţia fai- 
mosului maior Zigler de a se salva cu el în vedeta 
rapidă pusă la dispoziţie de cartierul german: „E 
adevărat că nu pot mântui pe nimeni alegând între 
viaţă şi moarte, dar ce vor gândi aceşti nefericiţi 
tot restul vieții, amintindu-și că în ceasul de cum- 
pănă eu îi părăsisem?“ 

La câteva ore numai, o schijă îi stinge lumina 
ochiului stâng. Cum George, aiurit, îşi căuta pisto- 
ul la centură, bunul Georgescu îl dezarma Ia timp. 

Trebuie să precizez că Regulamentul servi- 
ciului interior al armatei regale române obliga pe 


E xemplară existenţa profesorului Aurel State! 


orice militar să nu cadă prizonier. Mulţi luptători 
au tras concluzia că trebuie să se sinucidă, decât 
să cadă în mâinile inamicului. Și au făcut-o! 

George Fonea este capturat de sovietici în 
ziua de 12 mai. În aceeaşi zi este capturat şi 
Aurel State, care va spune: „Prin viață trecuse o 
zi care-mi pângărise tinerețea“. Urmează trage- 
dia prizonieratului, cu tot cortegiul de ne- 
norociri. Pentru a ne da seama de suferințele fi- 
zice îndurate de prizonierii români în Uniunea 
Sovietică, voi reda un singur citat: „Lingeam de 
sete buloanele metalice şi sârma ghimpată din 
fereastra vagoanelor acoperite cu chiciură din 
respiraţia noastră“. 

Dar suferințele sufleteşti au fost mult mai 
distrugătoare. Voi cita cuvintele zguduitoare ale 
sublocotenentului Mateianu: „Au sosit mesagerii 
lui Stalin ca să recruteze soldaţi şi ofițeri pentru 
divizia «Tudor Vladimirescu». Dar acel început a 
împărțit victimele în două tabere duşmane şi de 
atunci se vinde curent sânge de frate pe un blid de 
terci. Să treci de partea duşmanului care ţi-a ucis 
pe-ai tăi şi continuă să te chinuiască, doar ca să fii 
lăsat să înghesui pe alții la troaca cu tărâțe fierte“. 

State ne spune apoi că prizonierii finlandezi 
n-au cunoscut “amărăciunea dezbinării. Erau în 
continuu termenul de comparaţie în blestemul (cel 
mai crunt din toate) care macină neamul nostru.” 

Acelaşi “blestem al dezbinării” care macină 
şi nefericitul nostru exil. Dacă privim cu ochi lu- 
cizi, vom constata că numai un pumn de oameni 
(mereu aceiași) aruncă sămânța dezbinării în exi- 
lul nostru românesc. Ei fac jocul duşmanilor nea- 
mului românesc. 

După cum mi-a mărturisit State, nici el şi nici 
George Fonea nu au aparţinut unei grupări poli- 
tice, dar a existat în prizonierat o mare familie a bu- 
nilor Români, care au rămas uniți până la moarte. 

Mateianu a mai spus camarazilor săi:,Cel 
care va supraviețui şi viitorului neştiut, reîntors 
acasă, să spună oricum, chiar gângav, ceea ce pă- 
mântul tace!“ 


* Prefață la cartea Drumul Crucii, de Aurel State, Ed. Coresi, Freiburg, 1983 

Este Aurel State cel care şi-a asumat această 
grea sarcină, cu toate că nenorocirile îl vor 
urmări fără încetare. 

Viaţa lui a fost un aspru „drum al crucii“, cum 
a fost şi drumul neamului românesc în ultimii 40 
de ani. Întors din prizonierat după 12 ani, este ares- 
tat la 12 Februarie 1958, pentru vina de a fi „or- 
ganizat“ înmormântarea prietenului său George 
Fonea, poetul prizonierilor din Uniunea Sovietică. 

Spre a salva pe prietenii arestați în lotul lui, 
se hotărăşte să se sinucidă şi se aruncă de pe 
închisoarea Uranus. Dar nu moare. După cum ne 
spune el, se împiedicase de-o aripă de înger. 

Se alege însă cu fracturi la baza craniului, 
coloana vertebrală, bazin, picioare şi mâna stân- 
gă. Condamnat la 18 ani de temniță, State este 
dus la închisoarea Aiud, unde în anii '60 se în- 
cearcă reeducarea deţinuţilor politici care nu vo- 
iau să facă pactul cu diavolul. 

State declară faimosului colonel-torționar 
Crăciun că dacă grija lui e să-şi dobândească epo- 
letul de general, a sa e să rămână om, iar în privin- 





ţa realizărilor, îngrămădirile de bolnavi nu în- 
seamnă nimic atâta vreme cât oamenii sunt batjo- 
coriţi, ca în Aiud. În forfota care se ridică, un deţinut 
vechi îi desprinse mâna de pe cârjă şi i-o sărută. 

Aurel State se eliberează în anul 1964, cu 
ultimul lot de deţinuţi politici grațiați. 

În Uniunea Sovietică, el afirmase că-i este 
dor de o lume în care nu trebuie să-ţi pregăteşti 
ceea ce ai de spus celor din jur. Dar acest dor al lui 
nu s-a împlinit. Chiar în luna martie 1983, el este 
iar anchetat şi crunt bătut de mercenarii securită- 
ţii, nu împreună cu prietenul său George Fonea 
(comuniştii nu au descoperit încă o metodă de a 
tortura pe morţi), ci împreună cu fratele acestuia Flo- 
rin Fonea, fost deţinut politic şi bolnav de inimă. 

Când întâlnim oameni ca Aurel State şi ca 
prietenii lui, putem spune cu convingere că nea- 
mul românesc nu va pieri niciodată! 

Acest manuscris a zăcut peste şase ani prin 
diferite rafturi prăfuite. Este meritul domnului Ni- 
colae Constantinescu, întemeietorul editurii „Co- 
resi“ că el vede lumina tiparului. 

Drumul Crucii al lui Aurel State" 


Ovidiu Vuia 





tăria de caracter a lui Remus Radina, cartea 

de față nu ar fi putut apărea. Sunt doi ani tre- 
cuţi de când Radina, arătându-mi manuscrisul res- 
pectiv, îmi vorbea pătruns de datoria ce-o are de 
îndeplinit ca să publice lucrarea unui frate de-al său 
şi ştiu cât s-a zbătut până când în sfârşit editura 
Coresi a înțeles să-i vină mărinimos în întâmpinare. 

Victoria ce i-a adus-o destul de temerara acţi- 
une, dedicată cum nu se poate mai adecvat anului 
deținutului politic român, îi dorim să-i umple fiin- 
ţa cu mulțumirea pe care desigur o merită. Încă o 
data gândul nostru bun se îndreaptă şi înspre edi- 
torii mult apreciatului manuscris. 

Prefaţa iscălită de acelaşi Remus Radina ni-l 
prezintă pe autorul cărţii Drumul crucii în câteva 
rânduri de adâncă tensiune interioară, aşa cum 
doar rugăciunile şoptite la icoane o mai au. Pe 
această cale aflăm că A. State este ceea ce se chea- 
mă un erou, deținutul care i-a sărutat mâna de pe 
cârjă în închisorile comuniste a prefigurat gestul 
de mâine al ţării recunoscătoare. Cele enunțate 
cântăresc greu pe balanța judecății noastre, 
odată ce vin de la un om de absoluta curățenie su- 
fletească a lui Remus Radina. 

Citind Drumul crucii rămânem convinşi că 
Aurel State ne dă o lecţie unică de eroism, numai 
că pentru a fi de acord asupra ei va fi necesar să 
definim conţinutul noţiunii în cauză. Dacă după 
reprezentarea unora, a fi erou înseamnă a execu- 
ta fapte de nemaipomenită vitejie, atunci Aurel 
State nu face parte dintre aceştia, de altfel atare 
acte pot adeseori să fie declanşate din frica dispe- 
rată a laşului, analizată printre alții în unele din 
nuvelele sale, sub reflexul grimasei sardonice, de 
către Guy de Maupassant. Conform părerii din 
Eneida, a poetului mantovan Publius Vergilius 
Naro adevăratul eroism se deduce din faptele de 
fiecare zi, deci în acest sens eroismul s-ar supra- 
pune condiției umane consacrate fără fisuri prin- 
cipiilor şi idealurilor sale de viaţă, prin urmare 


E bine chiar de la început să subliniez că fără 


dacă primul ar fi insul eroului de ocazie, cel de al 
doilea ar înfățișa pe eroul total, arhetipul entele- 
hiei aristotelice. 


ce ttta 














În acest mod va merge pe „drumul crucii“ A. 
State, asemenea unui sfânt de EI Greco, în ochi 
strâlucindu-i lacrimi limpezi, ca nişte izvoare ce 
oglindesc în ele cerul. 

Acţiunea priveşte războiul din Crimeea din- 
tre anii 1942-1944, cu cele două file ale sale: cuce- 
rirea Sevastopolului, urmată peste alţi doi ani de 
încercuirea lor şi căderea ca prizonieri în Mai 
1944. Descrierea nu se face sub formă obiectivă, 
tolstoiană, dar nici ca jurnal de front - în maniera 
lui Camil Petrescu de pildă. Drumul crucii ocupă 
un loc de mijloc, ar fi un fel de istorie a inimii re- 
dactată pentru rememorarea anumitor etape ale 
destinului, existență ajunsă la una din răspântiile 
veşniciei, de-aici, chiar dacă nu sunt recunoscute, 
anumite manevre proustiene, căci tinereţea 
rămâne, indiferent de cadru, tinerețe. 

Şi fiindcă jocul se tocmeşte cu moartea, atitu- 
dinea mioritică va motiva seninătatea de a o 


* Recenzie la Drumul Crucii, de Aurel State (Ed. Coresi, Freiburg, 1983), apărută în revista “Cuvântul românesc” de 


la Hamilton - Canada, în aprilie 1984. 

înfrunta, simțindu-şi fruntea lipită de stele şi 
privirile îngreunate de promoroaca luceferilor, 
în consecință, în lipsa oricăror stridențe sau 
revolte, domină răbdarea de a suporta a biblicu- 
lui lov, doar totul se desfăşoară în ovalul enorm 
numit Dumnezeu, în legendă, în taină. 

Oricât ar părea de paradoxal şi imposibil, 
armoniile scrisului lui Aurel State urmează ca- 
denţele aurorelor mozartiene, iau forma de arhi- 
tectură dreaptă a unor temple construite din 
marmora de Paros a luminii. 

Dau un exemplu grăitor: Atacul Sevastopolu- 
lui se petrece într-o primăvară de vis, leitmotivul 
spiritului pur îl alcătuieşte halucinantul câmp cu 
flori roşii de mac. Rememorăm scena din Doctor 
Jivago de Pasternak, câmpul cu flori roşii de mac, 
unde cad secerați de mitralieră nişte copii, cadeți 
conduşi de un bătrân comandant, ratat de arme. 
Sau același câmp al macilor roşii, pictură de Mo- 
net, pretractate nu comod din fotoliul unui mu- 
zeu ci din tranşee, sub obuze, stropit de sângele 
camaradului sfârtecat de schije, lângă tine. 

Iată sub ce auspicii umane, lipsit de morgă şi 
teatralism declamatoriu se dezvoltă autenticul 
eroism al lui Aurel State. La atmosfera visului hie- 
ratic de parcă bătălia s-ar fi încins la porţile centa- 
urilor din mitologie, mai contribuie prezența prie- 
tenului, căpitanul George Fonea, cel ce prin poe- 
zia sa transformă paşii inorogului întunericului în 
zboruri diafane de înger. Rănit, fără un ochi, refu- 
ză să-si părăsească oamenii ca de Ia sine înţeles fapt 
„divers“ ale cărui proporţii viitorul are sarcina să le 
stabilească în dimensiunile urieşescului titanic. 

Neîndoios, George Fonea, este un alt erou total. 

După doi ani, încercuiți cu spatele la mare, 
deşi războiul este pierdut, lupta se duce neschim- 
bată mai departe, tancurile sunt oprite cu puşca 
şi piepturile soldaţilor, demni urmaşi ai celor de 
la Smârdan, Plevna, Oituz şi Mărăşeşti. Fiorul mării, 
al mijlocului de salvare şi retragere spre casă, îl 
ghicim din mirajul vedetelor marine, în fond o 
fată morgana redată de caii morți plutind pe ape. 

Aceeaşi rezistență dârză va urma şi în pri- 
zonierat. Spre cinstea lui, A. State nu va numi pe 
nici unul din trădătorii trecuţi în tagma antifasciş- 
tilor lui Ana Pauker şi a trupelor lui Tudor Vladi- 
mirescu. Nu se consideră în stare să le facă rechi- 


zitoriul, să ridice piatra din parabola Mântuitoru- 
lui şi să o arunce în ei. Nu are cuvinte decât pen- 
tru fraţii lui de suferință, pe aceştia îi citează, de 
aceştia este mândru şi pe ei îi iubeşte; ne trans- 
mite şi nouă din bogăţia imaculatelor lor vieți. 

Revenind Ia zilele sale din Crimeea nu vom 
omite cunoştinţele sale printre tătarii autohtoni, 
între ei Zenaib şi Ashe par femei coborâte din Una 
şi o mie de nopți. „Legenda şi taina“ locurilor des- 
coperite în timpurile de luptă şi lavă ale războiu- 
lui ne duc la volumul de - poezii Poeme pentru 
cruciați al lui Al. Gregorian. Aceleaşi sentimente 
şi experienţe spirituale, ale „Balaclavei cântând”, 
picuri de nestemate şi vise ieşite ca nuferii din 
mocirlele beznei, în poezia lui Al. Gregorian şi în 
proza lui A. State. Ceea ce vine să ne vorbească 
despre înalta conştiinţă a părinților şi fraţilor 
noştri, plecaţi în cruciada din Răsărit ca să se bată 
pentru libertatea noastră. Și asta nu se poate face 
decât atunci când inima este un fel de Graal sfânt. 
Potir pus pe altarul marii jertfe. Inimă pură şi cu- 
rată ca vinul şi pâinea Cinei de taină. 

Recepţionarea acestor voci, care se regăsesc 
după atâţia ani în unisonul de cor al crezului lor 
de generaţie, dezvăluie cititorului de astăzi ceva 
din măreţia trăirii, pe viu, a istoriei. Bineînțeles, 
mă refer la Istoria Românilor. 

Caracterul olimpian, seren, al firii lui A. Sta- 
te, îl punem în legătură şi cu originea sa din ceta- 
tea de sub munţi, Câmpulung-Muscel, orăşel ast- 
fel descris de autorul nostru: „Câmpulungul Mus- 
celului, primul scaun de domnie al Țării Româ- 
neşti, rămăsese până în anii dinaintea celui de-al 
doilea război mondial un orăşel proaspăt, curat şi 
duminical, cu loc pentru viața tânără, fără încre- 
meniri şi gravul stemelor şi lespezilor care fac 
vestite alte locuri cu atât trecut, dar şi fără deschi- 
derea asurzitoare spre viitorul vieţii de azi; cu 
înălțimile albastre ale Făgăraşilor, dar şi cu 
deschiderile dunărane sub ochi, cu legănarea de 
doină a muscelelor sub tălpi, cu locuri de staţie 
fără orientare turistică spre pretutindeni, cu ierni 
molcome, cu fulgii din amintire, cu veri proaspe- 
te, cu fâneți de mireasmă, grădini de pomet, cu 
ritmuri cu brâuleţ, dar şi armonii de iie musce- 
leană şi în locuri, şi în oameni, îmi amintii brusc 
că-l uitasem!” 

Iată mediul în care „venea Dumnezeu ca un 
gospodar cuminte după ce-şi isprăvise lucrarea” 
unde a învăţat A. State să iubească soarele, natu- 
ra şi florile, matricea valaho-muntenească de un- 
de şi-au însuşit patima de grădinar T. Arghezi la 
margine de Bucureşti sau Al. Gregorian în depăr- 
tata Malaga. Aurel State ni se profilează ca un 
Pană Trăznea, personaj celebru de-al lui Brătes- 
cu-Voineşti, transmutat din Târgoviştea ui linişti- 
tă în plin război, devine subit robul mirărilor 
grave din capitolul „Tulpini fulgerate”. Obişnuit 
până atunci cu liniştile şi aromele plantelor şi 
pomilor grădinii sale, suferă când le vede strivite 
sub gloanţele partizanilor ascunşi în umbra lor. 

De bună seamă credința cruciatului, ca al lui 
Al. Gregorian, întrebuințează limbajul dospit pe 
dinăuntru cu esenţele magice ale poeziei, ceea ce 
conferă operei o certă valoare artistică, docu- 
mentul fiind strecurat prin filtrul unei sensibilită- 
ți nu de toate zilele. 

Relatările de război ale lui Aurel State prin 
multele lor reuşite se impun a fi comparate cu re- 
marcabila realizare a lui Ion Emilian, Călăreţii 
Apocalipsului. În cea din urmă ni se evocă 
epopeea călăraşului român, frate al calului încă 
de pe vremea regelui Rhesos din Iliada lui Ho- 
mer. Tabloul soldaţilor inamici care se distrează 
împuşcând pe Nipru flamingi, superbe păsări de 


apă, se înrudeşte cu multe secvenţe tratate de 
Aurel State. 

Drumul crucii constituie şi el un imn şi 0 can- 
tată închinată vânătorilor de munte români, altă 
înfrățire din străbuni între Român şi munții, „mă- 
noşi cărunți” ai lui Aron Cotruş. Port din copilărie 
o sacră amintire unui vânător de munte, tânăr 
ofițer, mort, acoperit de glorie, în Caucaz. 

Aurel State urmăreşte să ne transmită prin 
cartea sa mesajul tuturor celor morți în Caucaz, 
Crimeea, sau Valea Piersicilor, de Ia cercul polar 
al Siberiei până la Sighet. 

Pentru acest deziderat a fost gata să suporte 
orice represalii, doar în timp ce-şi trimitea spre 
editare manuscrisul în străinătate el trăia încă în 
țară. Ştirea încetării lui din viață, la începutul 
anului 1984, trebuie verificată. 

Înaintea unei astfel de nobile şi sfinte solici- 
tări putem rămâne indiferenți? Oare nu are drep- 
tate Remus Radina când în numele Drumului 
crucii îndeamnă exilul românesc la unire, peste 
interese meschine de partid sau bisericuțe per- 
sonale? 

Idealul unei Românii libere de mâine este 
exprimat de Aurel State prin acel dor al lui după o 
lume în care să nu trebuiască să-ţi pregăteşti ceea 
ce ai de spus celor din jur. 

Ideal simplu cum este orice eroism adevărat. 

trădătorii trecuţi în tagma 
antifasciştilor lui Ana 
Pauker și a trupelor lui 
Tudor Vladimirescu. Nu se 
consideră în stare să le na 
rechizitoriul, să ridice 


E bine chiar dela inceput 
să subliniez că fAră tăria de 


de mijloc, ar fi un fel de 

istorie a inimii redactată 
pentru  rememorarea 
anumitor etape ale destinu 
lni. existență ajunsă la una 
din răspântiile vesnicie, 
de-aici, chiar dacă nu sunt 
recunoscute, anumite | rului și să o arunce în e 
manevre proustiene, căci Nu are cuvinte decât pentru 
tinereţea rămâne indiferent fraţii lui de suferință, pe 
aceştia îi citează, de aceştia 
este mândru și Îi iubeşte, 


fi putut apărea. Sunt dhi 
ani trecuți de când, Radina, 
arătându-mi manuscrisul 
respectiv imi vorbea 
pătruns de datoria ce-o are 
de indeplinit ca să publice 
i de-al de cadru, tinereţe. 
său şi știu cât sta zbâtut Si fiindeă jocul se 


tra din paritola Mântulto. 


până în sfârșit editura  toemeşte cu moartea, atitu- ne transmite și nouă din 
Coresi a înţeles să-i vină  dinea mioritică va motiva bogăția imaculatelor lor 
mărinimos În intâmpinare, | seninătatea de a o infrunta, vieţi 


Victoria ce i-a adus-o 
destul de temerara acţiune, 
dedicată cum nu se. poate 
mai adecvat anului deţinu: 
talai “politie. român, îi 

dorim să-i umple ființa cu 
mulțumirea pe care desigur 
o merită, Incă o dată gândul 
nostru bun se îndreaptă și 
inspre editorii mult 
apreciatului manuscris. 

Prefaţa iscâlită de același 
Remus Radina ni-l prezintă 
pe autorul cărţii “Drumul 
erucii!! în câteva rânduri de 
adâncă tensiune interioară, 
așa cum doar rugăciunile 
şoptite la icoane o mai au. 
Pe această cale aflăm că A. 
State este ceea ce se chiamă 
un erou, 


simţindu-și fruntea lipită 
de stele şi privirile ingreu- 
rate de promoroaca lucefe- 
rilor, In consecință, 
oricăror ateideațe sau real: 
te, domină răbdarea 
suporta a. biblicului Sî 
doar totul se desfăşoai 
Fa EP Eat Tg 
Dumnezeu, în legendă, în 
taină. 


Revenind la zilele sale 
din Crimeea nu vom omite 
cunoştinţele sale printre 
Tătarii autohtoni, între ei 
Zenaib şi Ashe par femei 
coborite din Una şi o mie de 
nopti. a și taina”? 
locurilor. descoperite. în 
timpurile de război și lavă 
ale războlului ne duc la 
volumul de poezii Poeme 
petru cruciați al tei Al: 
Gregorian. Zize lairă 


ploanțele 


Oricat ar. părea de 
paradoxal şi imposbil ar: 
moniile scrisului lui Aurel 
State urmează cadenţele 
aurorelor. mozartiene, iau 
forma de arhitectură dreap- 





tă a anor temple construite mate divină e ca niteri 
tă a unor temple Coratruile _ din mceirlele beznei, în poe: 
luminii. 

Dau un exemplu grăitor: în 
Atacul Sevastopolului se temita cortină a părților 
petrece Intr'o primăvară de «i, e 
prefigurat gestul de mâine vis, leitmotivul spiritului € eta de ci A 

inutul care i-a 





Drumul Crucii de Aurel State 
sau despre adevăratul eroism 
Vol. |. Ed. Coresi, Freiburg, 1983 


iubească soarele, natura şi 
florile, matricea valaho- 
muntenească de unde și-au 
însușit patima de grădinar 

rghezi la margine de 
Bucureşti sau Al. 
Gremorian in depârtata cea din urmă 
ei. Malaga. Aurel State ni se epopeea 
erofilează ca un Pană ris: 

personaj celebru de-al vremea regelui Rhesos din 
tai Bratescu: Volnești. tran: 
smutat din Târgoviștea lui 
linişti 


n 
devine subit robul mirărilor 
grave din capitolul Tulpini 
fulgerate. Obiţnuit. până 
atunci cu liniştile și 
aromele plantelor şi pomi- 
lor. grădinii sale, suferă 
când le vede strivite sub 
partizanilor 
ascunși în umbra lor. 

De bună seamă credința 
eruciatului, ca al lui Al. 
Gregorian. întrebuințează  Cotruy 
limbajul dospit pe dinnăun- 
tru ca esențele magice ale de munte, tânăr ofițer, 
poeziei cea $ conferi op , ă 
i... rei o certă valoare artistică, 

EI, documentul Ma (pireetieat Ca eeI: 
prin filtrul unei. sensibili- 
ţi mu de toate zile 


mesajul tuturor celor morţi 
îm Caucaz, Crimeea, Valea 
Piersicilor, dela cercul polar 
al Siberiei până la Sighet. 

Pentru acest deziderat a 
fost pata să suporte orice 
represalii doar în timp ce-și 
trimitea spre editare 
manuscrisul În străinătate 
el trăia, încă în țară, Stirea 
încetării lui din viaţă, la 
Inceputul anului 1984. tre: 
bue verificat 

Miraiei udei anal de 
mobile. şi sfinte, solicitări 
putem rămâne indiferenți? 

are nu are dreptate 
Remus Radina când În 
numele Drumului crucii 
îndeamnă exilul românesc 


Relatările de război ale 
lui Aurel State prin multele 
lor reuşite se impun a fi 
comparate cu remareabila 
realizare a lui lon Emilian, 
Călăreţii Apocalipsului. În 
ni se evocă 

câlrațului român, 
seta al calului încă de pe 


linda lui Homer. Tabloul 
soldaților inamici care. se 
răni, “distrează impurcând pe 
Nipeu, flamingi, superbe 
păsâri de ape, se inrudește 
cu multe secvenţe tratate 
de Aurel State. 


Drumul crucii constituie 
şi el un imn și cantată 
închinată vânătorilor de 
munte, români, altă înfră- 
ţire din atrâbuni intre 
Român și munţii, "'mănoși 
cârunți” ai lui Aron 
. Port din copilărie o 
dai imiaire anl Mota 


bisericuțe personale? 

Idealul unei Românii 
libere de mâine, este ex: 
primat de Aurel State prin 
acel dor al lui după o lume 
în care să nu trebuiască să: 
ți prepătegti ceea ce ai de 
spus, celor din jur. 

ldeal simplu cum este 
orice eroism adevârat. DI 


mort, acoperit de glorie, In 


Aurel State urmăreşte să 
ne transmită prin cartea sa 


ÎNVIERE 


+ +„„Si'n noaptea aceea 
de Sabat. târzie. 


Cuvântul 
Românesc 
anul 9, nr. 96 
apr.1984p.11 

Imaginaţia morală 


Russel Kirk 





inspiraţie care ne ridică la principiile funda- 
mentale pe măsură ce ne ghidează către vir- 
tute şi înțelepciune şi mântuire. 

În librăriile cu franciză ale anului Domnului 
1981, rafturile sunt înţesate cu iluziile şi dezamă- 
girile decadenţei litarare. Totuşi nici o civilizație 
nu se poate mulțumi la nesfârşit cu plictiseala lite- 
rară şi cu violența literară. Odată în plus, în pagi- 
nile unei cărți o conştiinţă poate vorbi altei con- 
ştiinţe, iar generaţia însetată care se ridică îşi poa- 
te căuta drumul ei către izvoarele imaginației mo- 
rale. Prima lectură anuală a acestui nou Centru 
pentru Studiul Valorilor Creştine în Literatură 
este o încercare de a descrie acea înaltă capacitate 
de percepere şi descriere, care a fost denumită 
„imaginaţia morală” şi de a lega acea imaginație 
de ceea ce Chateaubriand a numit” geniul creşti- 
nătăţii”. Ceea ce a fost odată, poate să fie din nou. 

Ce este această “imaginaţie morală”? Expre- 
sia îi aparţine lui Edmund Burke şi a apărut în car- 


] maginaţia morală este o sursă nesfârşită de 


tea lui Reflecţii asupra Revoluţiei din Franța. Bur- 
ke descrie distrugerea moravurilor civilizatoare 
de către revoluționari: „Toată țesătura decentă a 
vieţii trebuie să fie ruptă violent. Toate ideile adă- 
ugate în timp, alimentate din cămara unei imagi- 
naţii morale, pe care o posedă inima, iar înțelege- 
rea o validează, ca necesară pentru a acoperi de- 
fectele naturii noastre tremurânde în goliciune şi 
să o ridice la demnitate în propria noastră evalu- 
are, trebuie aruncate în aer ca fiind ridicole, ab- 
surde şi învechite. 

În această aşezare a lucrurilor, un rege nu 
este decât un om; o regină nu este decât o femeie; 
o femeie nu este decât un animal, şi nu un animal 
de cea mai bună calitate. Toată prețuirea care 
este arătată sexului în general ca atare, şi fără pă- 
reri deosebite, trebuie privită ca romanţioasă şi 
prostească... În schema acestei filozofii barbare, 
care este rodul inimilor îngheţate şi al gândirilor 
noroioase, şi care sunt tot atât de lipsite de înțe- 
lepciune solidă pe cât sunt fără de nici un pic de 
bun gust şi de eleganță, legile trebuie să fie susţi- 
nute numai de către groaza pe care o inspiră şi de 














Ronald Reagan 
și Russel Kirk 

către interesul pe care fiecare individ îl poate găsi 
în ele din punctul de vedere al propriilor specula- 
ţii sau care se poate revărsa peste ele dinspre in- 
teresele sale particulare. În galeriile de mină ale 
academiei lor, la capătul fiecărui culoar nu vezi 
nimic altceva decât spânzurători... 

Nimic nu e mai sigur decât faptul că moravu- 
rile noastre, civilizaţia noastră, şi toate lucrurile 
bune care sunt legate de aceste moravuri şi de 
această civilizaţie, au depins de secole, în această 
lume europeană a nostră, de două principii; mai 
precis de spiritul onoarei şi de spiritul religiei. 

Imaginaţia morală aspiră la recunoaşterea 
ordinii adevărate în suflet şi a ordinii drepte în 
comunitate.” 

Prin această „imaginaţie morală” Burke înțe- 
lege acea putere a percepției etice care trece peste 
barierele experienței particulare şi ale evenimen- 
telor trecătoare „în mod special” după cum o spu- 
ne dicţionarul, „forma superioară a acestei puteri 
exercitată în poezie şi în artă” Imaginaţia morală 
aspiră la înţelegerea ordinii adevărate în suflet şi 
a ordinii drepte în comunitate. Această imagina- 
ție morală a fost darul şi obsesia lui Platon şi a lui 
Virgiliu şi a lui Dante. Făurite în secole de con- 
ştiinţă umană, aceste concepte ale imaginaţiei 
morale - atât de cu forță deşi atât de concis expri- 
mate de către Burke - renasc în fiecare epocă. 
Acesta este şi cazul literaţilor din secolul nostru, 
ale căror opere par a avea cele mai mari şanse să 
dăinuiască, şi care nu au fost noi-născocitori de 
cuvinte, ci mai curând purtători ai unui vechi 
standard, aruncați de pe aripile moderne ale doc- 
trinei: numele lui Eliot, Frost, Faulkner, Waugh şi 
Yeats sunt suficiente pentru a sugera varietatea 
acestei imaginaţii morale a secolului douăzeci. 

Spiritul religiei, împreună cu un întreg sistem 
de moravuri a susținut mult timp această imagi- 
nație morală. 

Imaginaţia morală este aceea care ne vorbeş- 
te despre demnitatea naturii umane, care ne în- 
vaţă că suntem mai mult decât niște maimuțe fără 
păr. După cum Burke a sugerat în 1790, literatura 
şi educaţia sunt fără substanță dacă sunt lipsite 
de imaginaţia morală. Şi, după cum sugera Burke, 
spiritul religiei a susținut pentru o lungă perioa- 
dă imaginaţia morală, împreună cu un întreg sis- 


tem de moravuri. Fie ca această imaginaţie să lip- 
sească, pentru a cita un alt pasaj din Burke, şi noi 
vom fi aruncaţi „din această lume a rațiunii şi a 
ordinii și a păcii şi a virtuţii şi a plinei de daruri 
căințe, în lumea contrarie a nebuniei, discordiei, 
viciului, confuziei și zadarnicei păreri de rău” 
Burke voia să spună că există şi alte forme de 
imaginație decât imaginaţia morală. EI era destul 
de conştient de puterea imaginaţiei lui Jean Jacques 
Rousseau, „nebunul Socrate al Adunării Naţiona- 
le”. Împreună cu Irving Babbitt, putem numi mo- 
dul de imaginaţie reprezentat de către Rousseau 
„imaginația idilică” - adică imaginaţia care res- 
pinge vechile dogme și vechile moravuri şi jubi- 
lează în fața noțiunii de emancipare de Ia datorie 
şi convenţie. Am văzut cum această „imaginaţie 
idilică” a sucit minţile unui mare număr de tineri 
din America anilor "60 şi “70 - chiar dacă cei mai 
mulți dintre aceştia discipoli nu îl citiseră vreo- 
dată pe Rousseau. Imaginaţia idilică sfârşeşte de 
cele mai multe ori în deziluzie şi plictiseală. 
Iar atunci când acesta e finalul, prea adesea o 
a treia formă de imaginaţie preia puterea. În pre- 
legerile sale intitulate Pe urma unor zei ciudați 
(After strange Gods - 1934), T. S. Eliot atinge su- 
biectul imaginaţiei diabolice: acel soi de imagina- 
ție care se delectează cu perversitatea şi cu sub- 
umanul. Numele de Sade îţi vine imediat în min- 
te; dar Eliot găseşte la fel de bine „operaţiile rod- 
nice ale Geniului Răului” în scrisul lui Thomas 
Hardy şi D. H. Lawrence. Oricine este interesat în 
legătură cu imaginația morală şi în imaginația 
anti-morală trebuie să citească cu atenţie After 
strange Gods. “Numărul oamenilor care se găsesc 
în posesia vreunui criteriu de deosebire între 
bine şi rău este foarte mic” concluzionează Eliot ; 
„numărul celor pe jumătate vii, înfometați după 
orice formă de experiență spiritulă, sau după 
ceea ce îşi oferă ei înşişi drept experiență spiritu- 
ală, înălțat sau căzut, bun ori rău, este conside- 
rabil. Propria mea generaţie nu i-a servit prea 
bine. Nicicând nu a fost presa scrisă atât de ocu- 
pată şi niciodată nu au pornit dinspre ea aseme- 
nea specimene de vorbărie fără sens şi de false 
doctrine. Vai de profeţii nebuni, care își urmează 
propriul duh și care nu au văzut nimic! (Va urma) 
Traducere de Paul Ghiţiu 

Alături de omul care 
călătorea singur 


Adrian Cherhaţ 





IA 


onstantin Virgil Gheorghiu este fără îndo- 
GQ ială un scriitor unic cu un profil aparte în 

întreaga literatură română. Poet şi scriitor 
român, dar şi preot ortodox, autorul Orei 25 îm- 
bină admirabil în creaţiile sale trei dimensiuni 
fundamentale ale sufletului românesc: dacismul, 
latinitatea şi creştinismul ortodox. Refugiat în 
„lumea liberă” după căderea cortinei de fier, Vir- 
gil Gheorghiu îşi scrie cea mai mare parte a ope- 
rei literare în limba franceză, păstrând însă coor- 
donatele unei gândiri româneşti necontaminate 
de efectele istorice ale timpului său. Stilul său 
simplu şi firesc, aspectele profunde ale trăirii su- 





fletului omenesc şi abordarea curajoasă a unor 
teme sensibile ale istoriei secolului XX, fac din 
acest scriitor o personalitate complexă a culturii 
române, din nefericire încă prea puţin cunoscută 
pe meleagurile mioritice. 





Virgil Gheorghiu s-a născut la 9 septembrie 
1916 la Războieni, în Moldova, în familia preotu- 
lui Constantin Gheorghiu. A urmat Liceul Militar 
„Regele Ferdinand” din Chişinău şi Facultatea de 
Litere şi Filosofie din Bucureşti, perioadă în care 
a avut importante preocupări literare. În 1941 este 
trimis ca jurnalist militar pe frontul de est, după 
care, în anul 1943, a fost numit ataşat de presă al 
Ambasadei române de la Zagreb. În urma ocupa- 
ției sovietice a României, s-a refugiat în Germania, 
fiind arestat, împreună cu soția sa, şi purtat prin 
mai multe închisori şi lagăre în calitate de diplo- 
mat al unei țări inamice. După 16 luni de deten- 
ție, a fost eliberat şi a ajuns în 1948 la Heidelberg, 
unde a studiat Teologia. S-a stabilit apoi la Paris, 
unde şi-a continuat activitatea literară, iar în 
1963 a fost hirotonit preot ortodox pentru biseri- 
ca românească „Sfinţii Arhangheli” din capitala 
Franţei, activând sub jurisdicția Patriarhiei Ecu- 
menice a Constantinopolului. Aici îşi publică ma- 
joritatea lucrărilor în limba franceză, peste 40 de 
volume, romane şi pagini autobiografice, multe 
rămase necunoscute publicului român. După ce a 
trecut în veşnicie, la 22 iunie 1992, soţia sa Ecate- 
rina Gheorghiu, a donat în 1998 Bibliotecii Aca- 
demiei Române din Bucureşti un fond de manu- 
scrise, corespondențe, fotografii şi cărți ale distin- 
sului scriitor. 

Dintre creaţiile sale amintim volumele de 
poezii apărute în ţară, înainte de exil: Viaţa de 
toate zilele a poetului (1939), Caligrafie pe zăpa- 
dă (1940), Ceasul de rugăciune (1942), dar şi vo- 
lumul jurnalistic Ard malurile Nistrului (1941), cu 
reportaje de pe frontul de Răsărit, folosit, se pare, 
mai târziu de Marin Preda ca sursă documentară 
pentru romanul său Delirul. Evident, creaţia care 
-a făcut celebru pe scriitorul Virgil Gheorghiu este 
romanul cu nuanţe autobiografice Ora 25 (1949), 
tradus în mai multe limbi şi chiar ecranizat la 
Hollywood într-un film cu acelaşi nume din 1966, 
avându-l în rol principal pe celebrul Anthony 

Quinn. Pentru această carte, în 1991, Academia 
Româno-Americană de Arte şi Ştiinţe i-a acordat 
scriitorului The 1990 Award for Literature. De 
remarcat sunt şi cele două micro-romane în care 
evocă copilăria sa „teologică” trăită alături de ta- 
tăl său, traduse şi în limba română după 1990: Ta- 
tăl meu, preotul care s-a înălțat Ia cer (1965) şi 
Cum am vrut Să mă fac sfânt (1968). Alte scrieri 
din perioada exilului sunt romanele La seconde 
chance (1952), Le Peuple des Immortels (1955), 
Les Sacrifies du Danube (1957), Dieu a Paris 
(1964), L “oeil Americain (1972), lucrarea teolo- 
gică Sfântul loan Gură de Aur (1957) şi cele două 
volume de Memorii: Martorul Orei 25 (1986) şi I5- 
pita libertăţii (1995). 

Nu întâmplător am dat aceste detalii bio-bib- 
liografice despre scriitorul Virgil Gheorghiu. Car- 
tea sa Omul care călătorea singur, apărută în tra- 
ducere românească la editura Sophia, Bucureşti, 
2010, reprezintă o fidelă şi minuțioasă ilustrare în 
manieră artistică a desfăşurării vieţii şi carierei 
sale. Apărut în anul 1954 sub titlul L “homme qui 
voyagea seul, editura Rocher, Paris, romanul 
este a treia carte pe care Virgil Gheorghiu o pu- 
blică în Franța şi are o geneză impresionantă, de- 
terminată de o situaţie cu totul delicată. După re- 
marcile unui critic, aceasta se doreşte „nu doar o 
pledoarie personală, ci ilustrarea vie a unei con- 
diţii umane împărtăşite cu atât mai mult de un 
om al timpurilor noastre”. Faptul că ea a apărut în 
limba română la o editură de carte creştină orto- 
doxă arată prețuirea imensă de care se bucură scrii- 
torul în acest domeniu, ca unul care a promovat 
prin operele sale valori umane perene, pornind 
de la o concepție creştină autentică, pe care a pri- 
mit-o şi trăit-o el însuşi în sânul familiei sale. 

Succesul enorm al operei sale de debut 
francez Ora 25, care, în opinia criticilor, se numă- 
ră printre cărţile de primă mărime ale secolului 
XX, alături de Minunata lume nouă a lui Aldous 
Huxley, Procesul lui Franz Kafka şi 1984 a lui 
Georges Orwell, cărți ce radiografiază amploarea 
răului, a făcut din Virgil Gheorghiu un scriitor re- 
marcat şi apreciat la superlativ de mari personali- 
tăți ale literaturii franceze, precum Albert Camus 
sau Gabriel Marcel. Nu după mult timp, însă, devi- 
ne cunoscut în mediile culturale apusene volu- 


mul Ard malurile Nistrului, apărut în timpul răz- 
boiului în țară, care cuprinde reportaje de pe 
frontul de est, unde autorul face apologia soldaţi- 
lor germani, eliberatori ai Basarabiei şi Bucovi- 
nei, denunțând în schimb cu violență atrocitățile 
comise de bolşevici, dintre care unii sunt evrei 
convertiți la comunism, îndepărtați astfel de aspi- 
rațiile adevărate ale poporului ales. Virgil Gheor- 
ghiu este acuzat imediat de antisemitism, cu toate 
că soţia sa era de origine evreiască, iar Gabriel 
Marcel îşi va retrage cu surle şi trâmbiţe prefața 
sa la Ora 25, acuzându-l pe autor de impostură, 
deşi mai târziu cei doi s-au împăcat. 

Întreaga elită culturală franceză oferea din 
nou spectacolul unei inconsecvenţe pătimaşe şi 
lipsă de curaj în faţa determinismului politico-is- 
toric, ignorând voit sau nevoit faptul că armata 
germană a luptat pentru eliberarea Basarabiei de 
sub jugul roşu al sovietelor, iar intenţiile autoru- 
lui jurnalist, care au stat la baza reportajelor, erau 
total diferite faţă de raportarea omului occiden- 
tal la acest război. Astfel, în urma unei călătorii în- 
cununate cu succes în Argentina, la invitaţia per- 
sonală a lui Juan Peron, şi îndată după începerea 
unei violente campanii dezlănțuite împotriva sa 
de către revista „Lettres Franqaises”, Virgil Gheor- 
ghiu începe redactarea romanului L “homme qui 
voyagea seul, pe care-l va termina în câteva luni, 
între sfârşitul anului 1953 şi începutul lui 1954. 
Scopul urmărit era acela de a dovedi că percepția 
românească asupra războiului din Răsărit era 
total diferită de cea a opiniei publice apusene, în- 
trucât sovieticii erau pentru români ceea ce naziş- 
tii au fost pentru francezi. 

Mesajul romanului nu a avut efectul aşteptat 
în rândul denigratorilor, care nu erau puţini. Într- 
un articol apărut imediat după tipărirea cărţii, 
Andre Fontaine, care se numărase printre primii 
admiratori ai Orei 25, regretă că Virgil Gheorghiu 
a recurs la un gen romanesc pentru a evoca ceea 
ce el numea propriul său drum al Damascului, 
„constrâns de evenimente, pe un ton care este de- 
parte de a convinge”. Judecata este, fără îndoială, 
mult prea aspră şi îndărătnică, pentru că Omul 
care călătorea singur reprezintă unul dintre ro- 
manele cele mai autentice şi emoţionante ale lui 
Virgil Gheorghiu, cel mai personal şi, în mod 

paradoxal, cel mai puţin receptat, aşa cum con- 
stată Thierry Gillyboeuf în prefața Ia ediţia româ- 
nească. Cartea este încercarea scriitorului exilat 
de a-şi justifica atitudinea cu privire la războiul 
din Răsărit, mai ales într-o vreme în care în țară 
era socotit „duşman al poporului”, iar în exil era 
văzut ca antisemit şi agent al Securității. 
Romanul Omul care călătorea singur trebuie 
văzut ca o operă mai mult autobiografică decât 
ficțională, comparabil cu Memoriile sau, aşa cum 
este numit în prefață, al treilea volum al Memorii- 
lor, chiar dacă a fost scris cu peste 30 de ani îna- 
inte. Ficţiunea are la bază realitatea faptelor şi 
este nesemnificativă în cea mai mare parte, fiind 
vorba mai mult de detalii destinate să asigure o li- 
nearitate a cărții. Eroul principal, Traian Matisi, 
nu este nimeni altcineva decât Virgil Gheorghiu 
însuşi, ca fiu al unui preot de țară, elev al Liceului 
Militar din Chişinău, vânător de munte în timpul 
serviciului militar, jurnalist şi poet încununat cu 
premiul regal pentru poezie, ataşat cultural la 
ambasada din Zagreb, student la Teologie la Hei- 
delberg, invitat de Peron în Argentina în timpul 
calomniilor la care a fost supus datorită unei cărți 
din timpul războiului. Transparenţa ieşită din co- 
mun a Cărții este arătată şi de titlurile operelor lui 
Matisi, aproape identice cu cele din realitate ale 
lui Gheorghiu: Reporter pe malurile Nistrului în 
loc de Ard malurile Nistrului, Poeme pe zăpadă în 
loc de Caligrafie pe zăpadă, Romanul orei prezen- 
teîn loc de Ora 25, Al doilea punct de vedereîn loc 
de A doua șansă, Ceasul de rugăciune, care este 
chiar titlul primului volum de poezii al autorului. 
Având acest elemente decriptate totalmen- 
te, nu ne putem delimita de durerea şi de nedrep- 
tățile abătute asupra eroului principal, aşa cum 
sunt prezentate în roman, prin caracterul „auto- 
matic” şi „dezumanizat” al unui destin absurd, care 
pare că s-a îndârjit împotriva lui. Citind această 
carte este imposibil să nu se observe profunda 
nostalgie pe care autorul o încearcă pentru Ro- 
mânia şi pentru felul de a fi al românilor. Întregul 
demers al scrierii este sugerat de două reflecții 
personale ale lui Traian Matisi, în care se regăsesc 
credința şi educaţia sa: „Reporterul nu poate să 
redea dintr-un război decât o imagine pe măsura 
omului, adică subiectivă, parţială şi secvenţială. 


Tot ceea ce poţi să faci tu ca reporter este să fii 
uman... Să fii imparţial este imposibil. Dreptatea 
este un privilegiu doar al lui Dumnezew”. Şi ca o 
completare la gândul anterior, adaugă în alt loc: 
„O faptă bună nu costă nimic. Faptele bune sunt 
întotdeauna gratuite. Uşor de îndeplinit. Pentru a 
face o faptă bună nu trebuie decât suflet, asta-i 
tot. Puțin suflet”. 





constantin virgil 
gheorghiu 








Omul 


care călătorea singur 





Trebuie în mod esenţial înţelese argu- 
mentele lui Virgil Gheorghiu în versiunea fapte- 
lor prezentate de el şi încadrate în contextul uma- 
nităţii traumatizate de ororile unui conflict ab- 
surd, dar şi marcate de obscurantismul ideologic 
al „războiului rece”. 

Am fost dintotdeauna fascinat de scrisul lui 
Virgil Gheorghiu şi de viziunea sa asupra omului 
şi a lumii exprimată literar în cărţile sale. Creaţia 
sa, adânc înrădăcinată în fundamentele creştine 
ale vieţii româneşti, descoperă o dimensiune uni- 
versală a credinţei ortodoxe, oferind Occidentu- 
lui secular o cale absolut umană de a simți şi gân- 
di lumea, ca mod de a fi al sufletului românesc. 
Chiar şi numai pentru acest motiv mă declar soli- 
dar cu Traian Matisi, omul care călătorea singur, 
un fel de Ulise al timpurilor moderne, aşa cum îl 
numeşte Thierry Gillyboeuf, pentru că Odiseea 
sa simbolizează condiţia unei umanități pierdute 


Sa A 


varea în veşnicie. 

În jurul lui Nichita Stănescu 
Timpul în poezie 
şi în ortodoxie 


Prof. loan Popa 
Pr. Grigore Marchiş 





rară a lui Nichita Stănescu şi altor poeţi a 

suscitat interesul criticilor şi eseiştilor, ea 
fiind cheia către profunzimea sistemului creator 
al oricărui poet. 

Poeți de marcă ai literaturii române, precum 
Eminescu, Lucian Blaga, Arghezi, Ion Pillat, V. Voi- 
culescu simt şi creează imagini respirând aceeaşi 
dorință de împlinire în dimensiunea exclusiv u- 
mană a timpului care se deschide spre Ziua cea 
neînserată a Împărăției. 

Nichita Stănescu îşi menţine statutul demi- 
urgic, reuşind să topească în metaforele versului 
său limitele între concret şi abstract, între timp şi 
atemporalitate, între existență şi iluzie. Pentru 
realizarea unei asemenea opere, a „depăşirii de 
sine”, poetul a făcut corp comun cu poezia, într- 
un tot original. A reuşit să problematizeze tema 
timpului, aspect des întâlnit în multe poezii. 


p roblema timpului existentă în opera lite- 

















Poetul pare să stăpânească timpul pe care îl 
poate materializa. Intră în dialog cu timpul ru- 
gându-l să nu marcheze atât de repede si nemilos 
trecerea omului! 

„Mai lasă-mă un minut,/ Mai lasă-mă o secun- 
dă,/ Mai lasă-mă o frunză, un fir de nisip./ 
Mai lasă-mă o briză, o undă,/ Mai lasă-mă un ano- 
timp, un an, un timp.” (Viața mea se luminează) 

Poetul devine un mesager al omului, în nu- 
mele acestuia emite un strigăt tragic cu referire la 
efemeritatea vieţii. În opera literară e vizată mai 
ales cunoaşterea nefolositoare a omului când se 
fac referiri la bogăţie, slavă deşartă, odihna tru- 
pului, sârguința spre înţelepciunea cea logică. 
Toate acestea alcătuiesc o cunună a trupului în 
această lume văzută. 

„Omul împlinit” va depăşi acest mod de 
cunoaştere, va trece Ia alte trepte de cunoaştere, 
ajungând la treapta duhovnicească. Din noua 
perspectivă, timpul pentru om va avea noi di- 
mensiuni, alături de cea trupească apare şi cea su- 
fletească, aceasta fiind mai importantă decât pri- 
ma. Nu avem voie să irosim timpul pentru că nu-l 
putem recupera: „Nici o oră, nici o clipă nu e ca 
alta. Ce am putea face în ea nu mai putem face în 
alta. Împrejurările s-au schimbat. Dezvoltarea 
noastră se face când am pierdut o clipă, fără o bu- 
nă lucrare. Nu numai timpul în general are o va- 
loarea absolută, ci fiecare clipă.(...) «Timpul pier- 
dub» lucrează împotriva noastră. E un vierme care 
creşte. Nu vom mai găsi o eternitate a timpului în 
care ne putem schimba spre bine. În eternitate sun- 
tem deja într-o stare de fixare”. (Pr. Prof. Dr. Dumi- 
tru Stăniloae, în Filocalia, IX, Editura Humanitas, 
Bucureşti 2002, notele 128-129, pagina 548-549). 

Lucian Blaga resimțea Ia fel de dureros scur- 
gerea timpului. În faţa volumului În mare trecere, 

din 1924, există următorul motto: „Opreşte trece- 
rea. Ştiu că unde nu e moarte nu e nici iubire şi to- 
tuşi te rog! Opreşte, Doamne, ceasornicul cu care 
ne măsori destrămarea”. 

Viaţa care se scurge „timpul, timpul, timpul” 
ne îmbătrâneşte ca şi cum am fi vinovaţi de o 
vină pe care nu o cunoaştem. De fapt purtăm în 
noi, ca speță umană, blestemul efemerității (Face- 
re 3,19). Poetul preocupat de timp abordează o 
problemă filozofică, general umană, condiţia 
omului pe pământ. Ideea e prezentă la Eminescu, 
Blaga, Arghezi. Acelaşi strigăt jalnic de neputinţă 
a omului în faţa scurgerii ireversibile a timpului si 
de aici efemeritatea vieții. 

În unele poezii de maturitate, N. Stănescu de- 
vine incisiv: „Na pruncule sânge!/ Ia-mă verbule/şi 
bea-mi timpul meu scurt.” (Palatul Vulturului) 

Resimțim la N. Stănescu aceeaşi temere per- 
manentă legată de scurgerea ireversibilă a clipei: 
„Nu avem timp. Ea se duce./ Mişcă o secundă în 
şold şi se duce,/ Se uită în ochii tăi, cu ochii ei,/ 
Ochi în ochi,/ Şi se duce: Acum, chiar acum.” 

În mod expres N. Stănescu defineşte „Viaţa” 
raportată la timp în poezia „Acela”. Definiţia e o 
metaforă unică si irepetabilă: „EI a venit şi mi-a 
spus: / Viaţa/ este o absență/ între două inexisten- 
țe./ Eu m-am uitat la el lung/ i-am surâs/ până 
când/ am izbucnit în plâns” (Acela) 

Această idee a fost exprimată şi de Eminescu: 
„Floare de câmp/ Astfel vieţile/ Şi tinereţile/ Trec 
şi se sting/ Orice noroc/ Şi-ntinde aripile/ Lovit de 
clipele/ Stării pe loc” (Stele-n cer). 

Începutul şi sfârşitul omului sunt într-adevăr 
„inexistente” dacă ne gândim la Dumnezeu, la 
viaţa veşnică. Dumnezeu Însuşi nu este „exis- 
tenţă”, ci „Fiinţa” aşa cum s-a descoperit în Vechiul 
Testament: „Eu sunt Cel Ce sunt” (Ieşire 3,14). 

Viaţa omului devine „prezență” în măsura în 
care acesta se face locaş al lui Dumnezeu: „Aceasta 
este viaţa veşnică: să Te cunoască pe Tine, singu- 
rul, adevăratul Dumnezeu, şi pe Iisus Hristos, pe 
care L-ai trimis” (In 17,3). Tocmai de aceea şi Sf. 
Ap. Pavel spune: „Câţi în Hristos v-aţi botezat, în 
Hristos v-aţi îmbrăcat” (Galateni 3,27) şi „M-am 
răstignit împreună cu Hristos; şi nu mai trăiesc 
eu, ci Hristos trăieşte în mine” (Galateni 2,20). 

Nevoia de repaus dintr-un prea întins timp 


uman duce la transpunere atât în domeniul at- 
mosferic, cât şi în cel acvatic, unde se exercită alte 
legi şi unde timpul nu mai ființează ca măsură a 
existenţei: 

„Trebuie să fie vreun înțeles. Altminteri de ce 
ți/ s-ar opri inima în loc/ De parcă în adâncul în- 
tunecat al apei,/ Timpul şi-ar ține respirația/ Iar 
mesajul s-ar desfăşura precum/ Rostogolirea 
unui mosor de mătase?” (Cifrul pierdut). 

Făcând legătura între cele două lumi, cea ter- 
estră şi cea acvatică: „Broaştele stau la intrarea/ 
lacului. E nevoie/ de vameşi la intrarea-n alte spa- 
ții/ eu îmi las pământul, (...) apoi/ mă cufund în- 
tre peştii de diferite naţii” (Lacustră). 

Fiecare doreşte să înțeleagă mesajul zonei 
necunoscute, dar, firesc, e pierdut cifrul. 1. Barbu 
considera această încercare de elucidare a miste- 
relor din alte universuri o necumpătată nebunie, 
care se sfârşeşte tragic. Blestemul a ceea ce fiin- 
țează este să rămână în propriul univers. Trece- 
rea în alt univers este lipsă de cumpătare, este ne- 
bunie. Porunca pe care a primit-o omul în Rai era 
aceea de a aduce toată creaţia la Dumnezeu, dar 
el s-a oprit la aceasta uitându-şi adevăratul țel. 

Comunicarea între universuri diferite, gu- 
vernate de legi rigide este imposibilă. N. Stănescu 
găseşte totuşi o cheie, „o cheie de fier” lângă o 
„piatră cafenie” dar hotărăşte: „Nu trec mai depar- 
te” (Lacustră). Este implicit reafirmată condiția 
umană prin refuzul integrării ireversibile în dome- 
niul acvatic, chiar dacă acolo ţi-ai cunoaşte „un ne- 
aşteptat şi adânc calm/ al unei identități încă ne- 
visate” (Scafandrul). 

Frustrat fiind de neputinţa contopirii sale-n 
necunoscut, poetul acumulează, de-a lungul unor 
astfel de explorări în alte spaţii energia necesară 
pentru a „respira în ritmul stelelor” (Dacă nu). 

Ritmul biologic stă la baza ritmului temporal 
întrucât e un echilibru între „bătaia inimii şi timp” 
(Astfel e!) „timpul este respirația noastră, margi- 
nea noastră şi pierderea noastră” (Visul ca viață). 

Pentru Blaga inima este easornicul care mă- 
soară trecerea omului, e o trecere permanentă şi 
ireversibilă: „Îmbătrânim cu fiecare clipă care 
trece“ (Gorunul). 

O pasăre „dă din aripi cum dă timpul din se- 


cundă” înlăuntrul desăvârşit” al sinei sale: Bat din 

aripi şi dormi aici, înlăuntrul desăvârşit/ care în- 
cepe cu sine şi se sfârşeşte cu sine (Elegia întâia). 

Retras în „sinea sa”, detaşat de timpul alert 
din exterior, poetul se uită la timpul său interior: 
„eram închis în propria mea casă/Inima îmi 
funcţiona bine şi adeseori/mi-ar fi plăcut s-adorm 
înaintea ei/obişnuit cu bubuiturile neregulate/ale 
timpului interior” (Tragedie în timp de pace). 

Omul se poate întâlni înlăuntrul său cu veş- 
nicia: „Împărăţia lui Dumnezeu se află înlăuntrul 
vostru” (Lc. 17,21). Cel ce crede în Hristos Dum- 
nezeu se mută din „moarte”, adică din viața 
aceasta, la Viaţă (In 5, 24). „Învierea vieţii” sau 
„Învierea osândirii” încep încă din viaţa acesta. 
Dumnezeu nu doar promite viață veşnică, ci ne 
dă şi posibilitatea de a gusta „arvuna nemuririi”. 

„Căci nu participi la stricăciunea sau mur- 
dăria noastră, 

ci-mi comunici curăţenia Ta nestricăcioasă, 
Cuvinte, 

şi speli murdăria răutăţilor mele 

şi cureţi urâciunea inimii mele 

şi subţiezi grosimea răutății. 

Aşa mă faci lumină, pe mine cel mai înainte 
întunecat 

şi mă faci frumos când suntem amândoi. 

Mă scalzi în lumina nemuririi 

şi mă minunez şi îmi ard cele dinlăuntru 


dorind să mă închin ie însuți. 

Şi când cuget la aceasta, nevrednicul de 
mine, 

0, minune, Te aflu în mine: 

petreci, Te mişti în mine, îmi grăieşti 

şi mă faci atunci fără glas, 

copleşit de slava Ta neapropiată.” 

(Sf. Simeon Noul Teolog, Imnul 20, în Pr. 
Prof. Acad. Dr. Dumitru Stăniloae, Studii de teolo- 
gie dogmatica ortodoxă, Editura Mitropoliei 
Olteniei, Craiova 1991, p.428-429) 

Timpul interior poate descompune mişcările 
din afară, urmărindu-le cu încetinitorul, dilatând 
clipele: „Clipă de clipă/ se lunecă calm, calm in aer 
pieziş/ Susţinută de aerul ce o poartă într-un să- 
rut/ şi câte ere trec, privesc frunza de aur roşiatic/ 
Aprinsă de soare, coborând înspre apa care ştiu că 
e neagră” (Întâlnire cu timpul devreme toamna). 

Sentimentul iubirii dilată clipa trăirii şi poe- 
tul devine mai liber, respiră adânc în ritmul 
stelelor: „Stelele, capete fără trupuri, / mă iubeau, 
lunecând simultan/ pe-o secundă cât ora, pe-o 
oră de-un an” (Visul unui nopți de iarnă). 

Ideea efemerităţii vieții, a scurgerii timpului 
pare să fie o certitudine pentru marii scriitori: 
„Nu avem timp./ Pare că este şi nu mai este./ Pare 
că aleargă şi a alergat.” (Ritm, de N.Stănescu) Sau: 
„Mereu cerşim vieţii ani mulți aşa-n neştire/ Ne 

plângem de piericiunea noastră.” (În dulcele stil 
clasic, V.Voiculescu). 

Probabil de aici şi nevoia de a căuta refugiu 
din conştientul omului în natură. E o atitudine 
eminesciană. În natură, parcă geniul se amăgeş- 
te, având impresia ca scurgerea timpului indivi- 
dual intră în ritmul universal al elementelor veş- 
nice. A devenit atât de sensibilizat încât gustă plă- 
cerea. eternității. Oprirea este totuşi iluzorie. 
Ideea integrării omului în circuitul universal apa- 
re şi în balada „Mioriţa” şi în poezia „Mai am un 
singur dor”, de M.Eminescu. „Nu de moarte mă 
cutremur/ Ci de veşnicia ei.” 

Nu moartea ci eternitatea, prin integrarea sa 
în circuitul elementelor dorea şi Eminescu. O cu- 
getare profund creştină. Moartea veşnică este re- 
dată în Noul Testament prin expresiile „învierea 
osândirii” (In 5,29) şi „moartea cea de-a doua” 
(Apocalipsa 20,14). 

Dorinţa de integrare în natură, la marii cre- 
atori, e motivată de suprasolicitarea individului 
în societate, de banalități raportate la unitatea de 
timp care apar tot mai respingătoare. În momen- 
tul actual suntem tot mai absorbiți de nimicuri, 
de banalităţi, care vizează corpul nostru, existen- 
ţa lui pe pământ, banalităţi care ne obosesc. 

N. Stănescu aspiră la condiţia ne-omenescu- 
lui care îşi justifică existența prin simpla autohto- 
nizare în natură, fără a mai avea nevoie de a-şi 
conştientiza trecerea prin timp. Aspiră la o viață 
fără timp, caută o altă condiţie a firescului „depă- 
şit”. Omul se poate suprapune elementelor vii din 
natură, resimţindu-se în devenirea şi redevenirea 
lor. Este tot o atitudine tragică a omului care se 
consideră marcat de un destin implacabil. 

În teologia creştină întâlnim „raţiunile dum- 
nezeieşti” în orice lucru creat de Dumnezeu (Sf. 
Grigorie Teologul şi Sf. Maxim Mărturisitorul). 
Omul curăţit de patimi poate să simtă aceste „raţi- 
uni” şi să le aducă împreună cu sine la Cel ce le-a 
dăruit spre folosul şi mânturirea lui. 

„Trăiesc în numele frunzelor, am nervure/ 
Schimb verdele pe galben/ Şi mă las pierit de 
toamnă/ Trăiesc în numele păsărilor/ Dar mai 
ales numele zborului/ Cred că au aripi, dar ele nu 
se văd/ Totul pentru pierit de toamnă/ Trăiesc în 
numele păsărilor/ Dar mai ales în numele zboru- 


lui/ Cred că am aripi, dar ele nu se văd/ Totul pen- 
tru zbor” (A şaptea elegie). 

Cu toate acestea, omul, deşi amestecat cu 
obiectele până la „sânge” (A treia elegie) le stâr- 
neşte prin prezenţa sa ca inteligență: „totul pen- 
tru a îmbrăţişa/ amănunțit, totul/ pentru a pipăi 
nenăscutele priveliști/ şi a le zgâria/ până la 
sânge/ cu o prezență” (A șaptea elegie). 

Bănuim că poetul a fost însetat de revelații 
adevărate care să vină de la Dumnezeu pentru ca 
el, poetul, să poată pătrunde în universuri imagi- 
nate de omul superior, credincios. 

Dilatarea timpului face clipele „mari ca nişte 
Iacuri/ de câmpie, pe care nu mai conteneam tra- 
versându-le” (Cu o uşoară nostalgie). 

Pe de altă parte, atitudinea omului față de 
timpul trăit contează moral, fiecare clipa este mai 
concentrată dacă este activă, mai grea, mai rotun- 
jită în sine, de aceea pare mai puţină decât „o cli- 
pă pironită” de inerția pasivă, când „Umbra de 
mi-aş ține-o doar o clipă pironită, s-ar umple de 
ferigi, de bălării” (Sunt un om viu). 

În viaţă, clipele grele de înţelesuri, mereu al: 
tele definesc identitatea individului. Timpul în- 
lesneşte acea înfăţişare a omului către sine, în 
care el, omul, nu rămâne niciodată acelaşi în mo- 
mente diferite. Astfel se conturează în timp spi- 
rala identității: „Da, odată mă aflam acolo, iar 
acum/ Tocmai am visat, simțind dureros, că sunt/ 
Din nou acolo, dar dacă/ Trebuie, o ştiu din surse 
sigure că/ Acolo nu mai e acolo,/ Trecând prin 
timp în Altceva” (Identitate şi motiv de rugă). 

În poezia lui N.Stănescu, această mişcare, 
realizată însă în plan filozofic, poate deveni re- 
versibilă: 

„ (...) am atins/ pe Altceva, pe Altcineva, pe 
Altunde/ care ştiindu-mă, m-au respins.” (A treia 
elegie, V Contemplare) 

Sinele poetic neagă mutaţia definitivă în ab- 
solutul spiritual care îl ajută numai să se inspire. 
Deci „acolo” rămâne din punct de vedere spaţial 
pe axa orizontală: el îşi schimbă poziţia pe axa 
verticală, pe masură ce înaintează în timp, consti- 
tuind, astfel, o soluție spiralei şi devenind un „alt- 
ceva”, un „altcineva” sau un „altunde”. 

Pentru N. Stanescu curgerea lineară, irever- 
sibilă a timpului înseamnă succesiunea de gene- 





50 


anul IX e nr. 99 


DECANTĂRI 





ROST 





raţii, „femeia născând femeie/ una din alta, alta 
din toate” (Grosimea pământului) succesiune 
mult mai complexă daca e privită istoric „Totul e 
plin de strămoşi/ Care ne ţin pe umerii lor victo- 
rioşi,/ Mă uit la mine, mă uit la tine/ şi văd pomii 
pe car:i vom ţine/ crescuți în pământul de dea- 
supra şi viitor,/ care acum e numai nor/ peste 
trupurile noastre vii/ de strămoşi ai celor care 
vor fi” (Grosimea pământului). 

Sensul vieţii este, deci, unul singur, pentru 
Că „Inima nu poate fi întoarsă ca un ceas/singura 
direcţie e înainte /Singurul cuvânt care aminteşte 
de trecut/este cuvântul urmaţi-mă” (Oase de oa- 
meni-eroilor de la Mărăşeşti). 

Mişcarea circulară, cea care măsoară şi tim- 
pul omenesc este „rotirea” pământului ca o pia- 
tră/ Rotirea secundei ca o piatră/ (Ca o piatră), aşa 
cum ciclice devin procesele naturale: (...) somnul, 
şi râul, şi cursul sângelui/ Sunt mişcări ca un sin- 
gur munte/ Și tot ce curge îşi găseşte sfârșitul în 
propriul său izvor”(Cântec de leagăn: în ritmul 
somnului). Imaginea e foarte asemănătoare cu 
aceea din creaţia lui Blaga. 

„La obârşie Ia izvor/ nici o apă nu se-ntoarce/ 
decât sub chip de nor/ La obârşie la izvor/ nici un 
drum nu se-toarce/ decât în chip de dor/ 0! drum 
şi ape, nor şi dor/ ce voi fi când m-oi întoarce/ la 
obârşie la izvor?/ Fi-voi dor atuncea? Fi-voi nor?” 
(Cântecul obârşiei). 

Spirala vieţii s-a constituit în concept stănes- 
cian, echilibrul acestei spirale, este, însă, fragil şi 
poate pentru că porneşte din neunde şi se sfâr- 
şeşte în neunde. Poetul doreşte comunicarea cu 
„Necuvintele”. 

Pentru poetul român „cunoaşterea nu poate 
fi decât sferică, structura umană nu are, în mod 
natural posibilitatea unei cunoașteri sferice. Sen- 
sul cunoaşterii este ideea absolută. Structura u- 
mană nu are, în mod natural posibilitatea unei 
cunoaşteri sferice. Sensul cunoaşterii este ideea 
absolută. Structura umană nu îngăduie decât idei 
structurate.” (Logica ideilor vagi) 

Poetul ar dori să înlăture acest handicap 
printr-o reorganizare a spiralei desfăşurării tem- 
porale:“Vor veni timpuri minunate/ (...) când/ Şi- 
rurile celor care au fost/ Se vor uni cu cei care 
sunt./ (..) Omul! De câte trupuri are nevoie/ Ca să 


se poată hrăni până la capăt/ Din sfera aceasta in- 
stabilă!” (Recele echilibru al stelelor). 

Nevoia de sfericitate a lui Nichita Stănescu 
traduce nevoia omului de perfecțiune. 

Luptând să-şi împlinească timpul existenţei, 
se pare că Nichita Stănescu l-a pus să ritmeze în 
pulsul său propriu, sau în ritmul epocii sale. Pro- 
blema timpului la acest mare poet este problema 
devenirii omului în atemporalitatea sinelui, natu- 
rii sau istoriei. 

Dacă Eminescu denumea viața „clipă sus- 
pendată”, la N. Stănescu întâlnim expresia „clipa 
zburătoare”. Gândirea Ia cei doi poeţi e identică, 
metaforele diferă doar formal. 

Timpul va confirma sau infirma o idee pe 
care ne permitem s-o enunțăm: N. Stănescu rămâ- 
ne cel mai valoros poet al perioadei în care trăim. 
S-a dovedit erudit în cunoaştere, preluând cre- 
ator esenţa valorilor: Eminescu, Blaga, Arghezi. A 
avut puterea să dialogheze cu ceea ce încă n-a tre- 
cut prin momentul facerii. Numai la el am auzit 
de necuvinte, de neunde. Numai el visează acel 
laser lingvistic care să penetreze realitatea bana- 
lă. Dorea, probabil, să ucidă timpul; ca pămân- 
tean n-a reuşit, acesta l-a răpus la 50 de ani. Va ră- 
mâne nemuritor prin ceea ce a creat. A închis fru- 
mosul, l-a zăvorât cu multe lacăte. Aceste comori 
vor deveni bunuri ale noastre prin munca multor 
istorici sau critici literari care vor cuteza să-i 
comenteze opera. 

Ideea de timp are un loc de frunte şi în lite- 
ratură religioasă. În Sânta Scriptură şi în scrierile 
Sfintilor Părinţi se precizează că există mai multe 
fețe ale timpului. 

Înainte de începerea sfintei Liturghii preotul 
săvârşeşte o rânduială de rugăciune numită „lua- 
rea vremii” sau intrarea în „timpul” lui Dumne- 
zeu. Această rânduială se petrece înaintea iconos- 
tasului. Sf. Altar reprezintă ziua a opta, ziua cea 
neînserată, Veşnicia. În acest cadru liturgic Dum- 
nezeu este Cel care lucrează pentru noi. Se 
observă acest adevăr din dialogul ce are loc între 
preot şi diacon. Diaconul se adresează preotului 
zicând: „Vremea este să lucreze Domnul, binecu- 
vintează părinte!. 

Sfânta Liturghie este de altfel o „călătorie a 
Bisericii în dimensiunea Împărăției cerurilor” 

(Al. Schmemann, Pentru viața lumii. Sacramente- 
le și Ortodoxia , traducere din limba engleză de 
Pr. prof dr. Aurel Jivi, Editura 1.B.M.B.0O.R., Bucu- 
reşti, 2001, p.28 ). 

Dacă privim cu atenţie slujbele Bisericii pu- 
tem observa că acestea îl cheamă pe creştin să 
participe la întreaga „istorie a creaţiei şi mai apoi 
a mântuirii lumii prin Fiul lui Dumnezeu. Partici- 
parea creştinului la viața liturgică a Bisericii este 
cea care „îl face pe om să se simtă totodată ano- 
nim şi adânc personal, să se simtă ridicat la po- 
tența maximă a omeniei lui. Dacă misticul sau în- 
țeleptul sunt fericiți sau cel puţin plini de sens, e 
pentru că ei au găsit secretul să trăiască realitatea 
sub perspectiva unei permanente sărbători” (Va- 
sile Băncilă, Duhul Sărbătorii, Ediţie îngrijită de 
Ileana Băncilă, Ed. Anastasia, Buc, 1996, p. 57). 

În viața monahului, dar şi în viaţa creştinu- 
lui în general timpul este întotdeauna marcat de 
sărbătoare, de rânduiala de rugăciune. În cartea 
numită Ceaslov găsim rânduiala celor şapte Laude 
ale Bisericii prin care timpul acesta este transfigu- 
rat, este raportat mereu la Veşnicie, spre care se 
îndreaptă. Vremea vieţii noastre capătă sens doar 
în comuniune cu Dumnezeu. 

La Sfânta Liturghie auzim de trei ori repetân- 
du-se cererea: „Ziua toată, desăvârşită, sfântă, în 
pace şi fără de păcat, de la Domnul să cerem”. 
Avem aici modalitatea în care putem ancora tim- 
pul nostru în Veşnicie, în Ziua cea neînserată a 
Împărăției. În Sfânta Liturghie, Dumnezeu se po- 
goară ca să ne umple de sens existența, ca să ne 
sfințească. Din acest motiv creştinul pleacă întot- 
deauna de la biserică mai bogat, mai plin de 
viață, mai luminos. 

Dumnezeu este Cel ce a creat timpul care în- 
cepe odată cu lumea creată. Timpul reprezintă 
„scara întinsă de la eternitatea lui Dumnezeu, 
pusă la dispoziția mea, după măsura mea, printr- 
o lucrare a lui Dumnezeu la nivelul meu...” (Pr. 
Prof. Dr. Dumitru Stăniloae, Teologia Dogmatică 
Ortodoxă, vol. |, Ediţia a doua, E.L.B.M.BOR., Buc,, 
1996, p. 128). 

Remarcăm marea grijă pe care trebuie s-o 
aibă omul pentru a folosi timpul aşa cum este voia 
lui Dumnezeu cu scopul de a câştiga Împărăţia Ta- 
tălui nostru. 


Cugetarea şi „memento mori”, care apar ca 
motto în lucrare, devin îndemn spre cumpătare, 
îndemn spre cunoaştere duhovnicească perma- 
nentă. Toată viața să fim neobosiți pentru a ajun- 
ge la pocăința noastră, să gătim sufletul pentru 
împărăţia care a fost pregătită de Domnul pentru 
cei cu adevărat credincioşi. 

Să avem râvna necesară ca în această viață 
efemeră să ne îndumnezeim, să călătorim în aceas- 
tă vale a plângerii pe căile Domnului simțind feri- 
cirea adevărată în sufletul nostrum, fericire pe care 
ne-o poate asigura numai darul lui Dumnezeu. 

În cap. 1 din Ecclesiast intitulat „Zădărnicia a 
tot ce-i omenesc” se menţionează: „Văzut-am toate 











lucrurile/ Case se fac sub soare/ şi iată toate sunt 
deşertăciune/ şi vânare de vânt” (Eccl. 1,14). „Mi- 
am sporit bunurile/ mi-am zidit case/ mi-am sădit 


ele tot felul de pomi roditori,/ mi-am făcut iezere, 
ca să ud din ele dumbrava purtătoare de lăstari/ 
avut-am servi şi slujnice.../ mi-am adunat argint şi 
aur/ şi avuţiile regilor şi ale țărilor... (Bccl. 2, 4-8). 
Solomon enumeră apoi, amănunțit, toate 
bunurile, care i-au adus faima de „rege al regilor” 
neegalat în slavă şi putere. El a constatat că aces- 
te bunătăţi lumeşti nu-l satisfac decât pentru timp 
scurt, devin apoi povară pentru viața omului. 
„Astfel am urât viața:/ căci fapta săvârşită sub 
soare mi-a fost răutate asupra-mi;/ aşa că toate 
sunt deşertăciune şi vânare de vânt” (Eccl. 2,17). 
Concluzia înțeleptului Solomon este univer- 

sal'valabilă pentru om: nu goană în zadar pe acest 
pământ, „goană nebună”, ci înțelepciunea, cum- 
pătarea în viaţă, să fim în măsură să aducem, să 
adunăm, să sporim „comori” în cer, comori nepe- 
risabile pe care furii nu le fură, molia şi rugina nu 
le degradează. 

„EL îi dă înţelepciune/ şi cunoaştere şi vese- 
lie;/ iar celui păcătos îi dă nevoinţa de a umbla să 
adune/ pentru ca să-i dea celui ce-i place lui Dum- 
nezeu;/ iată că şi aceasta-i deşărtăciune şi vânare 
de vânt” (Eccl. 2,26). 

Însuşi Solomon ajunge la concluzia că a ţin- 
tit „ţinta nebună”. 

„Iată m-am umplut de slavă/ şi i-am întrecut 
în înţelepciune/ pe toţi cei de dinaintea mea în Ie- 
rusalim,/ şi inima mea a văzut multă înțelepciune 
şi ştiinţă, / Şi inima mi-am pus-o să cunoască înţe- 
lepciunea şi cunoasterea, / zicerile şi stiința de a 
pricepe,/ şi iată că şi aceasta-i vânare de vânt' 
(Eccl. 1,16-17). 

Proorocul Isaia în capitolul 40, 7-8 „Profeţia 
supra Înaintemergătorului” conchide: „Tot ce e trup 
e iarbă/ şi toata slava omului e ca floarea ierbii;/ 
iarba s-a uscat/ floarea s-a scuturat, / dar cuvântul 
Dumnezeului nostru rămâne în veac”. 

Cugetarea aceasta o întâlnim şi la lov, unul 
din valoroşii drepți ai Vechiului Testament, cel 
care a fost: bogat, puternic, neprihănit ajungând 
sărac, bolnav, repudiat de cei din jur: „Gol am ieşit 
din pântecele mamei mele,/ gol mă voi întoarce-n 
matca mea/ Domnul a dat, Domnul a luat/ cum i-a 
placut Domnului, aşa a făcut "(lov 1,21). 

Ideea reieşită clar din cele două citate de mai 
sus o întâlnim şi într-o cugetare legendară popu- 
Iară care se refera la Alexandru Macedon, care cu- 
cerise faima omenească supremă prin luptă. Îna- 
inte de a muri cere celor din jur să-i aşeze corpul 
neînsuflețit într-un sicriu de aur (semn al măre- 
ției lumeşti), mâinile să-i fie scoase afară din si- 
criu, palmele întinse. Suveranul „lumii” dorea să 
sugereze ideea că om fiind nu vei duce din lumea 
aceasta nimic. 

Concluzia firească este: „încercaţi să vă adu- 
naţi comori în cer” (Mt. 6,20) 

Psalmistul David cugeta astfel la viața omu- 
lui: „Iată, Tu mi-ai făcut zilele ca pasul de-o palmă/ 
şi ființa mea ca o nimica înaintea Ta./ Da, toate 


sunt deşarte, fiece om care trăieşte;/ da, omul 
trece ca un chip în oglindă,/ vai, în zadar se tul- 
bură;/ adună comori si nu ştie pentru cine le 
strânge” (Ps.38, 7-10) 

Părintele Virgil Gheorghiu rezumă minunat 
viaţa creştinului în lume şi implicaţiile profunde 
pe care le are viaţa celui mai simplu om de pe pă- 
mânt: „Viaţa creştinului începe odată cu crearea 
primului om. Istoria lumii face parte integrantă, 
inseparabilă, din viața personală a fiecărui indi- 
vid, a oricărui creştin. Viaţa unui om nu poate să 
fie localizată într-un singur spațiu şi într-un sin- 
gur timp. Pentru a face biografia unui om - fie el 
atât de mic pe cât eram eu în acea epocă - , tre- 
buie început prin abolirea noţiunilor de timp şi 
de spaţiu, care ne separă. Orice creştin este con- 
temporan cu primul om şi cu toți oamenii din toa- 
te timpurile şi din toate pământurile locuite. Nici 
un creştin nu este singur pe lume. Nici un creştin 
n-a trăit, nu trăieşte şi nu va trăi niciodată singur, 
într-o singură epocă, într-un singur timp şi într-un 
singur loc. Un creştin trăieşte în toate timpurile 
prezente, trecute şi viitoare, simultan, şi acesta 
oriunde există oameni. Istoria oricărui creştin este 
istoria completă a lumii, cu cele şapte zile ale cre- 
aţiei şi cu cea de-a opta zi, cea a noii zidiri, înfăp- 
tuită prin Înviere.”(Virgil Gheorghiu, Memorii, 
Traducere de Sanda Mihăescu-Cîrsteanu, Editura 
Gramar, Buc. 1999, pag. 100-101) 

Realitatea timpului pe care îl trăim este dată 
de legătura între ființele personale. „Numai ca in- 
terval şi deci ca legătură între persoane şi în ulti- 
mă analiză între persoana umana şi Cea dumne- 
zeiască, timpul este real şi prin aceasta, pozitiv, 
progresiv şi creator, ca înaintarea persoanei în 
unirea vieţii sale cu viața celorlalți şi cu viaţa infi- 
nită a lui Dumnezeu” (Pr. Prof. Dr. Dumitru Stăni- 
loae, op. cit. pag. 134) 

Creştinul se simte împlinit când iese din „tim- 
pul” său şi intră în „timpul” lui Dumnezeu, adică în 
timpul litrugic, unde întreaga existență este 
transfigurată. De aceea Ia sfârşitul fiecărei Sfinte 
Liturghii el aude cuvintele: „Cu pace să ieşim!. 
Prin acestea este îndemnat să ducă în lume, în tim- 
pul său binecuvântarea lui Dumnezeu, care îl face 
să nu mai fie singur, care îi deschide ochii spre a 
privi frumusețea tuturor făpturilor lui Dumnezeu. 

Cultura profană 
și viaţa creștină 


Asociaţia Studenţilor Creștin-Ortodocși din România a 
organizat în aprilie conferința cu tema „Atitudinea 
Sfinților Părinți tață de cultura epocii lor”, susținută de 


Preasfinţitul Varlaam Ploieşteanul. 


Alina loana Dida 





cat interesul scăzut al generaţiei de azi faţă de 

cultură în general şi față de vehiculul ei prin- 
cipal: cartea scrisă. Metaforic vorbind, „suntem 
ultima generaţie care citeşte“; iar creştinii tineri, 
cu viață religioasă, au o atitudine rezervată față 
de cultura profană. Ei nu sunt primii creştini din 
istorie încercați de acest sentiment; toţi creştinii 
au interacționat cu cultura profană a vremii lor. 
La naşterea creştinismului, umanitatea avea deja 
un tezaur de cultură şi de civilizație, lumea era 
foarte evoluată din punct de vedere cultural, ar- 
tistic şi al civilizaţiei materiale. În această lume Bi- 
serica a venit cu o învățătură nouă, ce are „ele- 
mente comune cu gândirea profană, antecreştină“. 


N 
] n introducere, Preasfinţitul Varlaam a remar- 








PS Varlaam Ploieşteanul 





Noutatea cu care venea Biserica a produs 
tensiuni între ea şi lumea de atunci. La venirea lui 
Hristos existau instituţiile sclaviei şi ale politeis- 
mului; oamenii erau foarte diverşi (liberi, sclavi, 
cu anumite drepturi etc.), iar ierarhia socială res- 
pecta. principiul subordonării. Femeile, copiii, 
străinii, bolnavii, oamenii fără performanţe etc. 
făceau parte dintr-un grup inferior, asupra căruia 
alți oameni, recunoscuți ca superiori, aveau drept 
de viață şi drept de moarte. Politeismul, bază a 
unității Imperiului, consta în acceptarea tuturor 
religiilor pentru a câştiga simpatia popoarelor cu- 
cerite şi a le asimila mai uşor. După fiecare victo- 
rie, în forumurile din Roma se adăugau altare 
pentru noile divinități. Libertatea religioasă asi- 
gura coeziunea spirituală a Imperiului. 

Creştinismul aducea ca învățătură nouă ega- 
litatea între oameni (frați întru Hristos), deci ega- 
litatea socială. Imperiul Roman avea ca instituţii 
de stat sclavia şi politeismul, cultul împăratului 
deținea rolul central pentru religia politeistă a 
Imperiului, iar Roma nu putea exista fără sclavi. 
Iniţial creştinismul nu a fost perceput ca pericol 
de către statul roman. Convertiţii făceau parte din 
„categorii marginale“, dar ei învățau că Dumne- 
zeu este transcendent lumii. Împăratul era conte- 
stat în atributul divin, arogat de câteva secole, iar 
autorităţile au început să se teamă că noua cre- 
dință este un ferment ce riscă să producă o revo- 
luţie socială şi să dezorganizeze Imperiul. 

Creştinii condamnau politeismul, inclusiv 
divinitatea împăratului, ceea ce a dus la conflictul 
dintre Imperiu şi Biserică şi la persecuții; zeci de 
mii de creştini au fost executaţi pentru că nu au 

vrut să renunţe la credinţa lor. 

Oamenii de cultură păgâni au reacționat cu 
întârziere; pentru ei, creştinismul era doar o nouă 
sectă dintr-o provincie periferică a Imperiului, 
una între alte mişcări mesianice din Israel. Când 
Biserica a început să se răspândească în Europa 
continentală, unii filosofi au încercat să combată 
noua credință. 

Preasfinţitul Varlaam a făcut un scurt istoric al 
polemicii dintre filosofii păgâni şi teologii creştini. 

În anul 180 după Hristos, Celsus scria lucra- 
rea Cuvânt adevărat, în care aducea argumente 
logice din filosofia păgână, de ordin raţional, îm- 
potriva creştinismului. Influența nefastă a lucră- 
rii a fost atenuată abia după 80 de ani, când Ori- 
gene din Alexandria a scris Contra Celsus. În seco- 
lul al IV-lea Iulian Apostatul, în lucrarea Contra 
galileenilor, îi ironiza pe creştini, pe care îi consi- 
dera o sectă. 

Părinţii Bisericii nu au fost refractari la cul- 
tura lumii acesteia. Ei au avut o atitudine consec- 
ventă cu a Sfântului Apostol Pavel, care predica în 
fiecare zi în sinagogă pentru iudei şi pentru cre- 
dincioşi (cei care se botezaseră), dar şi în piață!, 
pentru păgâni. Atenienii au intrat în polemică cu 
Sfântul Pavel, pe care îl numeau „semănător de 
cuvinte“ şi care le vorbea de „Dumnezei străini“. 
Ei l-au invitat în Areopag, pentru a le prezenta 
„credința sa“. În Faptele Apostolilor, în care € re- 
latată şi misiunea Sfântului Pavel la Atena, vedem 
că dialogul dintre acesta şi filosofii atenieni a fost 
foarte civilizat; ceea ce nu au putut accepta filoso- 
fii raţionalişti a fost învierea. 

Calea dialogului a fost urmată şi de Părinții 
Bisericii, în cei 300 de ani de adversitate dintre 
Imperiul Roman şi Biserică. 

Preasfinţitul Varlaam a continuat cu prezen- 
tarea Părinților Apostolici, scriitorii creştini de 
până la a doua jumătate a secolului al II-lea, ce au 
creat o literatură simplă şi spirituală, pastorală şi 
misionară, dintre care îi amintim pe Sfântul Iustin 
Martirul şi Filosoful, Hermias, Tertulian, Sfântul 
Dionisie Areopagitul. Aceştia erau oameni ce ve- 
neau în Biserică cu o cultură bogată, pe care o da- 


torau civilizaţiei păgâne. Unii erau enciclopezi; 
cunoşteau tot ceea ce reuşise să descopere şi să 
creeze mintea omenească, iar revelația Noului 
Testament se întâlnea astfel cu noţiunile acumu- 
late de ei. Ei au găsit elementele compatibile cu 
revelaţia, pe care le-au pus în slujba Bisericii. 

Apologeţii, cei ce luau apărarea creştinilor 
persecutați, solicitau clemență autorităților şi 
răspundeau acuzațiilor aduse la adresa lor; ei 
proveneau din rândul păgânilor şi cunoşteau cul- 
tura profană din interior. Una din acuzaţiile aduse 
creştinilor era cea de ateism, deoarece creştinii 
refuzau să se închine Ia idoli şi nu-l recunoşteau 
pe împărat ca persoană divină. Apologeţii arătau 
că adevaraţii credincioşi sunt creştinii întrucât ei 
au revelația adusă de Fiul lui Dumnezeu, iar cei 
necredincioşi sunt păgânii, ce se închină la idoli 
(fenomene ale naturii, animale, astre etc.). 
Păgânii sunt cei care neagă existența unui Dum- 
nezeu pur spiritual. 

Apologeţii foloseau foarte rar în scrierile lor 
argumente din Scriptură. În rândul apologeților se 
aflau jurişti, poeţi, scriitori, dramaturgi, filosofi. 

În secolele al II-lea şi al III-lea elementele cul- 
turii profane ajung să fie asimilate în măsura în 
care evidenţiau sau proclamau adevărul. 

Preasfinţitul Varlaam a vorbit pe larg despre 
doi membri ai Şcolii Catehetice din Alexandria: 
Clement Alexandrinul şi Origene. În lucrările de- 
dicate păgânilor, interesaţi să cunoască noua cre- 
dință, ei s-au folosit de scrierile filosofilor necreş- 
tini - texte ce confirmau ce spunea Scriptura. 

Una din problemele ridicate era: cum au 
ajuns păgânii să emită teorii în armonie cu reve- 
laţia divină? Chipul lui Dumnezeu în om explică 
universalitatea sentimentului religios. Există o 
revelaţie ancestrală, supranaturală, întrucât raţi- 
unea este iluminată de prezenţa lui Dumnezeu. 

Cel mai idealist filosof precreştin a fost Pla- 
ton. Pornind de la el, Şcoala Alexandină? a dez- 
voltat teoria Logosului, ca suprarațiune univer- 
sală, ce poate inspira pe om să elaboreze lucruri 
conforme cu adevărul. Sf. Iustin Martirul vorbise 
în secolul al II-lea de Logos spermaticos:, care le- 


1 Aici piaţă are înțelesul de spaţiu al oamenilor de cultură din Atena, unde aceştia purtau dialoguri. 
2 Filon din Alexandria a introdus conceptul elenistic de Logos. 


3 Seminţe ale Logosului (lat.). 

a permis filosofilor să cunoască, „în parte“, ade- 
vărul înainte de Hristos. Ideile platoniciene i-au 
influenţat pe Sf. loan Damaschin şi Maxim Mărtu- 
risitorul. 

Preasfinţitul Varlaam a continuat să ne vor- 
bească despre un alt filosof „apropiat de creşti- 
nism“, Aristotel, simpatizat mai ales în Apus. Sf. 
Ambrozie, episcop al Mediolanului, l-a numit 
„creştin înainte de Hristos“. Aristotel a influențat 
teologia occidentală până în Evul Mediu târziu; un 
exemplu este filosoful şi teologul Toma d'Aquino. 

Părinţii Bisericii au apreciat foarte mult 
Şcoala Stoică; ea propovăduia o morală foarte so- 
bră, prin care la fericire se ajunge prin instruirea 
minţii, bunătate sufletească şi cultivarea virtuţi- 
lor. Tratatul de Moralăal lui Epicur, foarte asemă- 
nătoare cu cea creştină, a fost preluat o sută de 
ani mai târziu de Nil Ascetul, care a făcut o serie 
de modificări în text şi l-a transformat într-un ma- 
nual de etică pentru călugări. 

Monahismul era considerat adevărata filo- 
sofie - filosofia înduhovnicită. 

Odată cu declinul şi închiderea şcolilor din 
Alexandria (în secolul al IV-lea) şi Atena (în se- 
colul al V-lea) se stinge ideea de filosofie păgână. 
Cel mai important capitol al culturii vechi, pro- 
fane, fusese filosofia. 

Mulţi filosofi convertiți în secolele II-IV vor 
recunoaşte că adevărata filosofie este credința 
creştină - „unica filosofie adevărată şi folositoare“ 
pentru pacea sufletului, cum o numea Sf. Iustin 
Martirul. 

Edictul lui Constantin cel Mare, din 313, a 
dus la refacerea relaţiei dintre stat şi Biserică, la 
„împăcarea culturii profane cu gândirea creştină“, 
ce nu a fost întotdeauna perfectă. Imperiul Bizan- 
tin şi-a elaborat politica de stat ca o simfonieîntre 
puterea seculară (împăratul/guvernul, ce purtau 
gija materială a poporului) şi cea sacerdotală (Pa- 
triarhul/Biserica, ce aveau ca misiune îngrijirea 
lui spirituală). 

Secolele al IV-lea şi al V-lea au reprezentat 
epoca de aur a literaturii creştine, când teologii 
creştini au acumulat elemente ale culturii şi filo- 
sofiei păgâne, printre care terminologii, categorii 
etc. Părinţii Bisericii au elaborat un sistem dog- 
matic coerent, pentru a răspunde provocărilor 


aduse de erezii. După Sinodul din 553, în care au 
fost condamnate învățăturile lui Origene, printre 
alții, literatura creştină a intrat într-un „uşor 
declin“, iar autorii culturii profane au început să 
fie folosiți mai rar. 

PS Varlaam ne-a vorbit pe larg despre opera 
Sfinţilor Vasile cel Mare, Grigore de Nyssa, Grigore 
de Nazianz, loan Gurădeaur şi Chiril al Alexandriei. 

Declinul păgânismului şi al filosofiei acestu- 
ia a durat până în secolul al VI-lea, când ele nu au 
mai produs nimic; filosofia lumii cunoscute a de- 
venit predominant creştină. La acest subiect PS 
ne-a povestit o anecdotă din viața sa de student; 
supărat că la seminariile de latină se studiază nu- 
mai texte din Fericitul Augustin, un politruc a în- 
trebat de ce nu sunt folosiţi şi scriitorii profani 
din secolul V; „pentru că nu există texte profane 
din acel secol“, i s-a răspuns. 

Creștinul modern înțelege şi tolerează orice 
formă de cultură. Mijloacele moderne şi profane 
de comunicare au stârnit inițial emoție printre 
cei neinformaţi, dar impactul pozitiv al radioului 
şi televiziunii în viaţa creştinilor, mai ales a celor 
ce au diferite probleme (timp, boală, bani pentru 
deplasare), este incontestabil. Credinţa creștină 
adevărată duce la maturitatea ce ne conteră liber- 
tatea de a accesa orice sursă de informaţie. Orice 
lucru creat de om poate fi de folos, iar porunca bi- 
sericească „a nu citi cărţi eretice“ se adresează celor 
ce nu au o formare creştină suficientă: nu frecven- 
tează biserica, nu au „un sfătuitor într-un duhov- 
nic bine pregătit“ şi nu pot discerne între bine şi 
rău, între frumos şi urât - a încheiat PS Varlaam. 


Sfinţii din timpul 
comunismului sunt asemeni 
celor din primele veacuri 


În cea de-a doua parte a conferinţei, PS Var- 
laam a răspuns întrebărilor celor din sală. 

Există o cultură care poate duce Ia pierderea 
lui Dumnezeu, dar și o cultură ce ne condamnă la 
a nu-l cunoaşte pe Dumnezeu. Pentru un student, 
care este cale de a avea o cultură temeinică? 

Preocupările coerente (lecturi, frecventarea 
Bisericii, spovedania) duc la maturitatea duhov- 
nicească. Avem libertatea de a ne feri de cultura 

răului. Papa Ioan Paul al II-lea vorbea, încă din 
secolul al XX-lea, de „cultura morţii“, caracteris- 
tică vremii noastre. Elementele culturii răului ne 
pătrund în casă şi fără voia noastră; aproape că 
nu mai poți evita răul. Pentru a putea rezista la 
agresiune să citim din sfintele Scripturi, să ne ale- 
gem prietenii, conform proverbului prieteniile 
rele strică obiceiurile bune, să mergem la biserică 
cu o anumită regularitate, să dialogăm cu preotul, 
să căutăm în cărțile religioase pentru a găsi cum 
vrea „să ne îndrepte Dumnezeu“. 

Sfinţii de azi trec prin aceleaşi încercări ca 
cei din alte veacuri? 

Sfinţii ultimelor zile se numesc doar mor- 
monii. Nu ştim care sunt sfinții de azi: Dumnezeu 
îi va descoperi, iar posteritatea îi va confirma. 
Primii creştini se numeau sfinți, când etosul reli- 
gios era foarte mare. Nu văd de ce oameni din se- 
colul XX, cum sunt cei care au trecut prin fenome- 
nul Piteşti sau prin reeducarea de la Aiud, ar fi 
suferit alt fel de chinuri decât mucenicii primelor 
secole. Societatea evolueză, dar dificultăţile pen- 
tru un creştin rămân aceleaşi, în sine. 

Ce cărți laice ne recomandaţi? Ce personali- 
tate v-a marcat studiile universitare? 

În facultăţile cu alte profile (literatură, istorie) 
există un număr mare de teme ce privesc gândirea 
şi spiritualitatea creştină. Putem consulta bibli- 
ografia lor. Pe de altă parte, sunt autori laici ce au 
avut o tematică pur religioasă. Este păcat că astăzi 
se citeşte foarte puţină poezie; ea redă un adevăr, 
dar produce şi emoție şi stimulează dezvoltarea 
limbajului. Acum fondul de cuvinte se împuţinează 
prin folosirea SMS-urilor. Unii autori ai primelor 
secole, pentru a-şi face răspândi mai rapid învăţă- 
turile greşite, şi-au scris lucrările în versuri; astfel 
ofereau şi plăcerea citirii unui text frumos. 

Religiozitatea nu e doar rațiune, ci şi faptă, 
care e mai importantă. Artele s-au născut din 
motive religioase: muzica pentru a-L slăvi pe 
Dumnezeu, arhitectura - pentru a-l construi tem- 
ple, poezia - pentru a vorbi despre EI etc. Religia 
se adresează mai întâi sufletului şi apoi raţiunii. 

Dintre autorii care l-au influenţat, PS 
Varlaam i-a amintit pe Nichifor Crainic, Eugen Io- 
nescu, Mircea Florian, Mircea Vulcănescu şi Petru 
Dimitriu. 





Cum putem să-i ferim pe copii de răul propa- 
gat în şcoli? Şcolile administrate de Biserică pot fi 
o soluţie? 

Înfiinţarea şcolilor confesionale rămâne 
dificilă în România. Deocamdată avem grădiniţe 
şi câteva clase de gimnaziu la seminarii; la curric- 
ula obligatorie se adaugă ore de religie, cu 
materie mai consistentă decât cele din şcolile 
obişnuite. 





Ce rol au în societate tinerii ortodocși, care 
au dobândit maturitatea duhovnicească? 

Măcar pe „unii să încercăm să-i dobândim“. 
Ne dorim o societate românească eminamente 
creştină, aşa cum a fost cândva; o putem obţine 
prin exemplul nostru personal, prin misiune, dar 
trebuie să ţinem cont că unanimitatea nu există. 
Diversitatea rămâne; a avea viață religioasă e un 
act de libertate. Cei cu preocupări asemănătoare 
trebuie să se consolideze în grupuri. Vechea vorbă 
„O parohie, un sat“ trebuie să exprime o realitate. 

E nevoie de adaptarea discursului teologic la 
(postmodernitate? 

Biserica a avut întotdeauna un discurs mo- 
dern. E nevoie de adaptarea lui la nevoile şi realită- 
țile societăţii de azi. În scrierile Sfinţilor Părinţi este 
folosit modul de comunicare ale vremii, retorica. 

Ce părere aveţi de măsurile cu caracter dis- 
tructiv, moral şi material, din cadrul reformei din 
România? 

Proiectele de legiferare a prostituţiei, de impo- 
zitare a Bisericii, precum şi încercările de a scoate 
icoanele din şcoli au fost respinse. În România 
stăm mai bine ca în alte țări; între autorităţile 
publice şi Biserică au loc consultări şi trebuie să 
ținem cont de faptul că reformele economice sunt 
dictate şi de condiţiile din lumea întreagă. 

Divina Comedie 
a lui Dante Alighieri 


în noua versiune românească a lui Răzvan Codrescu 


Pînă acum, toate cînturile traduse de mine din Divina Comedie (cele 34 de 
cînturi ale Internului și 21 de cînturi din Purgatoriu) au apărut în premieră 
în paginile revistei Puncte cardinale. Cum publicaţia sibiană şi-a încetat 
apariția cu numărul dublu din noiembrie-decembrie 2010, cînturile traduse 
de acum înainte vor pe blogul meu (http;//razvan-codrescu.blogspot.com/) 
şi în ROST. (R.C.) 


stă sub nostalgia „veacului de aur” (prima vârstă, 


DANTE, «PURGATORIUL, 
CINTUL XXII 


În brâul al cincilea, printre zgârciţi şi risipi- 
tori, Dante şi Vergiliu întîlnesc umbra lui Staţiu 
(deşi Dante, ca majoritatea contemporanilor săi, 
îl confundă cu retorul „tuluzan” Lucius Statius Ur- 
solus, din vremea lui Nero, aici e vorba de poetul 
Publius Papinius Statius, autorul poemelor Tebai- 
da şi Achileida, ultimul neterminat, născut la Nea- 
pole şi trăitor în vremea lui Domițian), care toc- 
mai şi-a împlinit ispăşirea şi stă să urce spre cer. 
După ce, în Cîntul XXI, Staţiu făcuse plecăciune 
dinaintea Marelui Mantovan, pe care-l socoate 
maestrul său într-ale poeziei şi căruia mărturiseş- 
te că ar fi rîvnit să-i fi fost contemporan, cei doi 
poeţi antici îşi continuă dialogul, în timp ce urcă 
împreună, cu Dante pe urmele lor, spre briul al 
şaselea. Autorul Tebaidei mărturiseşte că s-a con- 
vertit în taină la creştinism şi datorită profeţiilor 
vergiliene. Autorul Bucolicelor (pomenite în text 
- v. 57) îi dă veşti lui Staţiu despre câteva mari 
personaje (istorice sau mitologice) ale Antichită- 
ţii, aflate în Limb (printre care poeții, aleşii Par- 
nasului, în frunte cu Homer, grecul ce rămîne/ de 
Muze răstățat cum altul nu-i). Cîntul se încheie cu 
contemplarea unui copac simbolic, din frunzişul 
căruia o voce tainică enumeră pilde ilustre de 
cumpătare (mai ales biblice: Maica Domnului, 
proorocul Daniel, loan Botezătorul). Întregul cînt 


necoruptă, a umanităţii). 


1 Îngeru-n urmă-acum ne rămăsese, 
cel ce ne-a dat spre-a şasea brînă ghes, 
şi-alt P înscris pe fruntea mea ştersese, 
4 cit sînt de fericiți dind de-nţeles 

cei ce rîvnesc dreptatea, iar cuvîntul 
cu sitiunt să și-l termine-a ales. 

7 Mai lesne pașii mei îşi luau avintul 
decit în alte vaduri şi întins 

suiam la rînd cu duhuri iuți ca vîntul, 
10 pe cînd Virgil grăi: „O dată-aprins 
focul iubirii din virtuți, aprinde 

și pe-alții, pe măsură ce s-a-ncins. 

13 Aşa, de cînd ajunse a descinde 

Ia iad și Juvenal, în limb cu noi, 

şi-mi spuse cît pe-a lumii vii decinde 
16 ţi-am fost de drag, drag mi-ai căzut apoi 
ca nimeni altul nevăzut vreodată, 

şi scurt îmi pare-acest urcuş în doi. 

19 Dar zi-mi - şi ca-ntre buni prieteni cată 
să-mi ieri aşa de verdea întrebare, 
vorbind la tel de verde totodată - 

22 cum de-a aflat zgîrcenia-ncuibare 
în tine, cel ce-ai fost atit de plin, 

prin rîvna ta, de-nțelepciune mare?”. 
25 De-aceste vorbe-ntii zîmbi putin 
poetul Staţiu şi apoi răspunse: 

„Mi-s câte-mi spui atit de drag alin. 

28 Ce-i drept, sînt lucruri uneori ajunse 
să-i dea-ndoielii mincinos temei, 

căci pricinile lor rămîn ascunse. 

31 Din ce mă-ntrebi văd bine că mă iei 
drept un zgîrcit în viaţa trecătoare, 
stînd eu cu cei de-această vină grei. 

34 Dar află că am fost departe tare 

de-a fi zgircit, ci lipsa de măsură 

am ispășit-o-n mii de luni amare. 

37 De nu-ngrijeam săndrept a mea făptură, 
aminte luînd Ia vorba ta cînd spui, 
certînd corupta omului natură: 

40 „O, sacră foame de-aur, cum nu pui 
tu îrîu pe lume lacomelor vise!”, 

în iad aş îi, rotind povara lui. 

43 Văzui atunci că miinile deschise 
mi-erau ca nişte aripi spre risipă 

şi m-am Căit de ce mă nărăvise. 

46 O, ciți chilugi vor învia, din pripă 
necunoscînd căința care poate 

spăla de rău şi-n cea din urmă clipă! 

49 Reversul feluritelor păcate 

să ştii c-asemeni lor osînda-și are 

şi-aici verdeaţa şi-o usucă toate: 

52 deci eu, de ispăşesc cu gloata care 
zgîrcenia-şi plinge, e cam săvirşit 
păcat pe dos, dar tot Ia tel de mare”. 

55 „Dar cînd locastei chinul îndoit 

din lupte crude i] cîntai odată”, 

grăi cel prin Bucolice vestit, 

58 „din cite Clio-n versul tău arată, 

nu cunoșteai credința-n lipsa cui 

a face bine nu-i de-ajuns vreodată. 

61 Dacă-i așa, ce soare sau cățui 

te-au luminat ca trudnicele vele 

pe urmele pescarului să-ţi pui?”. 

64 „Tu cel dintii m-ai petrecut spre-acele 
din Parnas peşteri, spre a bea, fiind, 

pe lîngă Domnul, far al minții mele. 

67 Făcuşi ca unul care, bijbiind 

prin noapte, poartă dindărăt lumină 

şi ochii-n urma lui să vadă prind, 

70 atunci cînd spus-ai: «Stă veac nou să vină; 
se-ntoarce lumea Ia întîiul bine, 

iar cerul lasă nouă-n jos tulpină». 

73 Prin tine-am fost poet, creştin prin tine: 
dar ce-am schițat ca mai vădit să fie, 








culori să pun de-acuma se cuvine. 

76 Prinsese lumea-ntreagă să se-mbie 
spre-adevăratul crez adus de cei 

ce predicau eterna-mpărăție; 

79 iar vorba ta, ce-am spus că-mi fu temei, 
cu vorba lor se potrivea atare, 

încât m-am dus mereu mai des Ia ei. 

82 Şi-aşa-mi păru sfinţenia lor de mare, 
c-atunci cînd Domițian i-a prigonil, 
părtaş le-am fost în lacrimile-amare; 

85 iar cît acolo-n lume-am mai trăit, 

iam ajutat, avîndu-i pildă-n toate, 
şi-orice-alte secte le-am disprețuit. 

88 Și pîn' s-ajung prin vers pe greci a-i scoate 
Ia apa Tebei, eu m-am botezat; 

dar pe ascuns şi cam cu ftica-n spate, 

91 căci multă vreme tot păgiîn m-am dat; 
vreo patru veacuri cea de-a patra brină 
am ocolit-o pentru-acest păcat. 

94 Tu, care-ai dat de-o parte vălul pînă 
ce ochii mei văzură-ascunsul bine, 

cît laolaltă drumu-n sus ne mînă, 

97 pe unde, zi-mi, Terenţiu se aține; 

de Plaut, de Cecil, de Var să-mi spui: 
des osînditi, pe unde-s şi cu cine?”. 

100 „Aceştia, Persiu, eu și alți destui”, 
grăi Virgil, „Cu grecul ce rămîne 

de Muze răsfățat cum altul nu-i, 

103 stăm toți în iad, pe buza primei brine, 
vorbind ades de muntele pe care 

avem în veci ocrotitoare zîne. 

106 Euripid, ca şi-Antifont, îşi are 130 Dar dulcele cuvint folositor 
sălaş cu noi, Simonid și-Agaton, curmat le fu de-un pom ieşit în cale, 
și-alți greci, de lauri vrednic fiecare. cu poame miresmind îmbietor. 
109 Din cei de care-a dat şi versu-ți zvon, 133 Şi cum, spre vîrt, din ramurile sale 
sînt Antigona, Deifile ți-Argia, descrește bradul, el scădea în jos, 
și-Ismena, cea cu-al plinsului ison. cred eu, ca nimeni să nu-i suie-n poale. 
112 E-acolo cea ce arătă Langia; 136 Iar din înaltul zidului stâncos, 
Thetis şi-a lui Tiresias fiică; şi, pieziş de noi, curgea o apă clară, 
cu ale ei surate, Deidamia”. ce-mprospăta frunzișul răcoros. 
115 Cei doi poeţi tăcură, spre-a privi 139 Cei doi poeţi aproape cînd se-atlară, 
cu luare-aminte-n jur, căci se gătase o voce printre frunze izbucni: 
suișul printre steiuri cenușii. „Lipsiţi veţi ti de hrana-aceasta dară/”. 
118 Erau în urmă patru slugi rămase 142 Și-apoi: „Mai mult Maria se-ngriji 
dintre-ale zilei, iar a cincea-n sus să fie nunta cu belșug decît 
trăgea teleaga razelor frumoase, de gura ei, chemată-a mijloci. 
121 cînd domnul meu: „Eu cred că-i bine”,-a 145 Femeile romane-au dat pe gât 

Spus, doar apă, iar profetul Daniel 


„ocol pe margini muntelui a-i da 

prin dreapta, cum şi-n alte dăți ne-am dus”. 
124 Deci obiceiul ne-a-ndrumat așa, 
şi-avînd şi învoirea umbrei sfinte, 
fără-ndoieli pornirăm a umbla. 

127 Eu singur îndărăt, ei înainte, 

îi ascultam din mers şi-n vorba lor 

aflai poeticeşti învățăminte. 


mintos a fost că Sațul La urit. 

148 Întiiul veac, cu aurul Ia fel, 

dădu, prin foame, ghindelor savoare, 
şi-apei, prin sete, gust de hidromel. 
151 Cu miere şi lăcuste s-a hrănit 
Ioan Botezătorul în pustie, 

de-aceea-i mare şi în har sporit, 

154 cum dau evangheliștii mărturie”. 

7O de ani de la masacrarea 
românilor la Fântâna Albă 


Pe data de 1 aprilie, sub un soare moale ca de început de veac, la 
Mânăstirea Putna s-a sfinţit o troiță înălțată chiar lângă poarta 
sfântului lăcaş. Troița a fost ridicată prin preocuparea şi insistența 
lui Eugen Tomac, secretar de stat la Departamentul Românilor de 
Pretutindeni. A fost un prilej de evocare a celor 3.000 de români 
uciși de grănicerii sovietici Ia 1 aprilie 1941 fiindcă nu suportau 
regimul bolşevic şi voiau să treacă în ţara lor. Încă nu se cunoaşte 
numărul exact al morților şi, probabil, nu se va ști niciodată. 


Viorel Patrichi 





putea ajunge mai uşor la arhivele sovietice 

de la Cernăuţi, Kiev şi Moscova. Istoricul 
Mircea Dogaru crede că numărul românilor ucişi 
în diverse locuri pentru trecerea frontierei din- 
spre nordul Bucovinei se ridică la 15.000. 

Troiţa a fost sfințită de Înalt Prea Sfinţitul 
Pimen al Sucevei, ajutat de arhimandritul Melchi- 
sedec, starețul Mânăstirii Putna. 

Pentru o imagine mai aproape de adevăr, am 
vorbit cu personalitățile momentului. 

Vasile Hotnogu, primarul comunei Putna: 
„Este un prilej de aducere aminte a acelor peste 
3.000 de români care au vrut să se refugieze în 
România şi care au fost împuşcaţi. Aducem un 
omagiu pios acestor conaţionali de-ai noştri, care 
au vrut să rămână români. Putna, fiind Mecca Ro- 
mâniei, fiind vizitată de multă lume, troița este 
mai binevenită aici, decât într-un loc inacesibil“. 


B ucureştiul a ratat momentul 1991, când se 


Secretarul de stat Eugen 
Tomac: „Un Katîni al 
românilor“ 

Ce le spunem românilor despre cea mai si- 
nistră „păcăleală“ din istoria lor? 


Eugen Tomac: Românii, care au sfârşit tragic 
la 1 aprilie 1941, au vrut doar să rămână demni, 














durere pentru că, în urmă cu 70 de ani, aproape 
3.000 de suflete, doar pentru că voiau să fie lao- 
altă cu românii, în ţara lor, au plătit această jert- 
fă pentru demnitatea neamului românesc. Este 
obligaţia noastră morală să ne îndreptăm gândul 
şi spre ei. Cunoaştem foarte puţine lucruri despre 
masacrul de la Fântâna Albă. Mă bucur mult pen- 
tru că astăzi reuşim, în capitala spirituală a româ- 
nităţii, să sfințim această troiță în memoria aces- 
tor români care şi-au dat viața pentru identitatea 
noastră. Mă bucur că aici, la Mânăstirea Putna, 

lângă Ștefan cel Mare, ne amintim de românii din 
nordul Bucovinei, care, fără voia lor şi fără să aibă 
vreo vină, la fel ca românii din Basarabia, au rămas 
în afara granițelor statului român. Avem sute de 
mii de morți pe care trebuie să-i pomenim mai des. 

Am fost în această dimineață la Fântâna 
Albă. Am dorit să aprindem o lumânare şi să fim 
la fața locului pentru a marca acest moment şi în 
acea vale a plângeri. În acest moment, la Fântâna 
Albă, românii din nordul Bucovinei sfințesc o ca- 
pelă în memoria românilor omorâţi acolo. Mă bu- 
cur că reuşim să comemorăm concomitent la Fân- 
tâna Albă şi la Mânăstirea Putna, să aducem un 
omagiu acestor români despre care s-a vorbit şi 
se ştie foarte puţin. Este de datoria noastră să re- 
cuperăm această memorie de care am fost lipsiţi 
ani de zile. Fântâna Albă trebuie să devină pentru 
români un reper de demnitate naţională. 

Dumnezeu să-i odihnească! 

Să zicem că Fântâna Albă este un Katîni al 
românilor? Sigur, în cazul nostru, este vorba de 
un masacru printre civili nevinovaţi. 


emis ş — 














La Katîni erau militari, aici a fost un masacru 
teribil fiindcă erau femei, bărbaţi, copii, bătrâni 
nevinovaţi. Erau oameni care doreau doar să 


scape de ciuma roşie. Românii ridicaseră deja o 
troiță la Fântâna Albă după 1991. 

Fântâna Albă a fost doar un episod din mul 
tele evenimente tragice de-atunci. De aceea, v-am 
întrebat dacă nu cumva ar putea fi - simbolic vor- 
bind - un Katîni al românilor. Vecinii ucraineni 
au schițat vreo atitudine față de comemorarea ro- 
mânilor uciși? 

Au participat liderii comunităţii româneşti 
din Cernăuţi, deputatul Ion Popescu din Rada Su- 
premă de la Kiev, preoţi din regiune. Nu au venit 
oficiali ucraineni. 

Ce ajutor acordă autoritățile ucrainene pen- 
tru a stabili adevărul despre românii masacrați în 
anii 1940-1941 şi după 1944? Se poate coopera 
cu arhivele lor pentru a ajunge Ia o evaluare cât 
de cât mai apropiată de adevăr a evenimentelor? 

Noi am făcut un pas important. Am dat un 
semnal important în interiorul țării. Acasă cu- 
noaştem foarte puţine despre Fântâna Albă. Îi 
vom solicita pe istorici să vină cu propuneri pen- 
tru ca documentele referitoare a acest masacru să 
fie făcute publice. Vrem să ştim cu exactitate cine 
a ordonat acest masacru, cine a pus în aplicare, 
cine a executat peste 3000 de suflete nevinovate. 

Ce proiecte mai are Departamentul Româ- 
nilor de Pretutindeni privind destinul conaţio- 
nalilor noştri pentru continuitatea lor în spațiul 
de etnogeneză? Mă reter la românii cei mai încer- 
cați din Transcarpatia, din nordul Bucovinei, 
Transnistria, sudul Basarabiei. 

Important este pentru noi că am desţelenit 
uşor această problematică. Astăzi avem o viziune 
unitară asupra acestei chestiuni. Parlamentul şi 
Guvernul au acum o abordare comună pentru a 
putea recupera memoria acestor tragedii care 
marchează destinul națiunii noastre. Ceea ce este 
important este să ne precizăm priorităţile. Depar- 
tamentul pe care îl coordonez şi-a propus drept 
obiectiv punerea în evidență a acestor eveni- 
mente din trecut şi care fac parte din istoria noas- 
tră. ar pe baza mărturiilor vom putea interveni şi 
să susţinem comunitatea românească. Acei oa- 
meni nu aveau nici o vină că s-au născut în Româ- 
nia. Autorităţile sovietice au practicat epurările în 
masă, iar acest lucru nu trebuie uitat. Nu trebuie 
să căutăm vinovați printre conducătorii statelor 

actuale, pe teritoriul cărora locuiesc românii 
noştri. Masacrarea lor a fost un fapt premeditat. 

Un efort minim din partea autorităților 
române ar fi să se scrie adevărul măcar în actele 
identitate ale bătrânilor care s-au născut pe acele 
teritorii înainte de război. Pentru aceşti bătrâni - 
și au rămas puțini - ar [i 0 reparaţie morală mi- 
nimă. Să nu se scrie că omul e născut în Ucraina, 
care nu exista ca stat înainte de 1930 acolo sau în 
Republica Moldova, care nu apăruse în 1943. De 
20 de ani, nu s-a întreprins nimic pentru acești 
oameni. Ce se poate face aici? 

Cred că acest subiect merită dezbătut şi nu 
văd o problemă să se menţioneze doar localitatea 
care se afla în componența statului român. 

Este simplu: născut în România, la Hotin, în 
1935. Era o realitate istorică. Există acorduri 
bilaterale, multilaterale, care nu permit să se 
scrie adevărul în actele de idetitate? 

E un subiect care trebuie analizat pe larg şi 
luată o decizie în acest sens. 


Arhimandritul Melchisedec, 


stareţul Mănăstirii Putna: 


Părinte Stareţ, ce semniticaţie are, pentru 
sfinția voastră, pomenirea la Putna a martirilor 
de [a Fântâna Albă? 

Arhimandritul Melchisedec: „E o datorie de 
conştiinţă să-i pomenim pe cei trecuţi la cele veş- 
nice, oameni care au fost împuşcaţi de către bol- 
şevici. A merge în fiecare an la Fântâna Albă este 
greu. Ne desparte o frontieră şi e complicat să tre- 
cem toţi acolo. E bine să fim şi acolo, dar e bine să 
avem şi aici un monument. Am făcut asta cu toată 
bucuria, pentru ca atunci când venim la Putna, la 
mormântul lui Ştefan, la cel care şi-a iubit nea- 
mul, ţara, credința, să putem pune o lumânare şi 
pentru aceia care au fost deportați sau împuşcaţi 
fiindcă erau români, şi-au iubit ţara şi au vrut să 
fie liberi. Ei bine, românii noştri din nordul Buco- 
vinei şi din Basarabia, toți cei care au fost depor- 
taţi, schingiuiți, omorâţi, erau în spaţiul lor, în 
care au trăit de veacuri. Iar dacă acum istoria a 
rânduit ca să fie altfel, noi trebuie să ne aducem 
aminte de ei şi să aprindem permanent o can- 
delă, o lumânare în memoria lor“. 


Şi părintele stareț de la Putna este neobosit 
şi în această privință. L-a sfătuit pe tânărul Eugen 
Tomac să insiste pentru refacerea monumentului 
de la Colomeea, care a fost distrus şi aruncat în 
Prut de către militarii sovietici. Arhimandritul 
Melchisedec a atras atenţia că mormintele mitro- 
poliților români de la Cernăuţi au fost vandali- 
zate, iar oasele lor aruncate... 

Viorel Badea, senator PDL 

„Martirii ne-au adus la un loc şi ne-au spus ce 
avem de făcut. Colegul nostru Tudor Panţiru are 
o iniţiativă legislativă pentru a comemora sfânta 
lor jertfă. Eugen 'Tomac s-a străduit foarte mult ca 
să înalțe aici o troiță, în jurul căreia ne adunăm cu 
toții. Doi basarabeni care i-au adus aici pe nord- 
bucovineni...“ 

Tudor Panţiru, deputat PSD 

„Masacrul de la 1 aprilie 1941 este doar unul 
din multele acte criminale, comise de sovietici 
împotriva populației româneşti din teritoriile ocu- 
pate. Obiectivul strategic al regimului sovietic a 
fost diluarea elementului românesc şi transfor- 
marea teritoriilor româneşti ocupate într-un spa- 
țiu rusesc. Rezultatele acestei politici sunt mai mult 
decât evidente. La 1940, românii formau 80% din 
populaţia nordului Bucovinei. Astăzi, abia dacă 
mai există 20%. Altfel spus, românii au fost supuşi 
unui adevărat genocid de eliminare fizică şi de 
sugrumare a identității lor naționale. A fost alter- 
ată nu doar componenţa etnică a teritoriului. S-a 
reuşit chiar crearea - în mare parte - a aşa-zisului 
„popor moldovenesc”, distinct de națiunea româ- 
nă. Astfel de elemente tragice nu pot fi date uitării. 
Un popor care uită asemenea tragedii din istoria sa 
naţională îşi riscă viitorul, identitatea națională. 

Am considerat că actul de comemorare a 
martirajului românilor din teritoriile ocupate de 
sovietici să poarte un caracter oficial, consfințit 
prin lege. Am promovat astfel o inițiativă legisla- 
tivă privind institutirea la 1 aprilie a zilei naţiona- 
le de cinstire a memoriei românilor martiri de la 
Fântâna Albă şi din alte zone, victime ale 
deportărilor în masă din nordul Bucovinei, 
Ținutul Herţa şi din întreaga Basarabie. 
Propunerea legislativă ar fi trebuit să fie lege 
astăzi, dar, din păcate, este tergiversată în 
Parlament. Senatul a respins-o fără emoții. 

Sperăm că o vom putea promova prin Camera 
Deputaţilor care este cameră decizională. Avem 
nevoie de adevăr şi vom lupta pentru e”. 

Daniel Oneşciuc, născut în 1932, la Cernăuţi 

Unde erați la 1 aprilie 1941? 

Daniel Oneşciuc: La Cernăuţi. Am auzit de la 
vecini că românii de la Fântâna Albă şi din alte sate 
au vrut să treacă în România fiindcă nu mai pu- 
teau suporta regimul sovietic. Au luat cu ei drape- 
lul tricolor, unii pe cai, alţii pe jos, cu prapuri, cu 
icoane, dar şi cu un steag alb şi au plecat spre 
frontiera impusă de sovietici. Voiau să treacă în 
România. Ruşii au deschis focul cu mitralierele şi 
au omorât mii de oameni. Cei care au fugit au fost 
arestaţi şi duşi în Siberia. Cu tot cu familii, indife- 
rent de vârstă. Copiii orfani au fost duşi mai întâi 
la internatul rusesc din Cernăuţi. Răniții au fost 
îngropaţi de vii. 

Când aţi plecat spre România? 

Eu am plecat din Cernăuţi pe 25 martie 
1944, la ora 16.00, în ziua de Bunavestire. Am ur- 
cat cu părinții pe o motorizată germană în ultime- 
le clipe, fiindcă se apropiau ruşii. Tata ştia bine 
germană şi nemții ne-au luat. Am lăsat cratița cu 
mâncare neatinsă. Am mers până la Bacău. Acolo 
ne-am despărțit de germani. Am ajuns la Strehaia, 
unde am stat până în 1945. De-acolo, am ajuns la 
Câmpulung-Moldovenesc. Am terminat acolo 8 
clase la Liceul de construcții civile şi edilitare şi 
am plecat la Bucureşti. Acolo am intrat la Facul- 
tatea de Construcţii Civile şi Industriale. 

Ce demersuri aţi făcut ca să obţineţi despă- 
gubiri pentru ceea ce ați lăsat ucrainenilor la Cer- 
năuţi ? 

Am pregătit un dosar pe care l-am depus în 
2003, la Prefectura Municipiului Bucureşti. Totul, 
conform Legii 290 din anul 2000. Nu am primit 
niciun fel de răspuns. Am fost şi în audiență şi mi- 
au zis că nu au făcut evaluările, că nu există bani. 
Aromânii din Cadrilater au primit ajutoare fiind- 
că s-a făcut o lege specială pentru ei mai înainte. 
Ulterior, s-a revenit ca să fie despăgubiţi şi cei din 
nordul Bucovinei, din Ţinutul Herţa şi din Basara- 
bia. Legea 290 cuprinde şi articole din legea care-i 
privea pe aromâni. 

Am pierdut la Cernăuţi un atelier mare de 
tâmplărie, cu opt maşini aduse din Germania în 


1937. Acolo tata făcea uşi, ferestre, mobilă şi tot 
felul de tâmplărie pentru lucrările lui, ca să nu co- 
mande la alţii. Tata avea 26 de hectare de pământ 
şi trei case lângă Cernăuţi. Am mai avut o moară 
țărănească, cu piatră, pentru grâu şi porumb. 
Măcina zilnic 5.-6.000 de kilograme. 

Pe fiica mea nu o interesează această avere. 
A fost la Cernăuţi, unde a ţinut o conferință la uni- 
versitate, la invitaţia profesorului Bostan. S-a dus 
şi nepotul meu ca să vadă oraşul lui bunicu... 


„Două zile a tremurat ţărna 
deasupra gropilor“ 


Bătrânul Oneşciuc îşi aminteşte cu nostalgie 
de Cernăuţi, al doilea oraş românesc după Bucu- 
reşti, în perioada interbelică. Acolo, studenţii 
încă se mai duelau cu săbiile „la sală“ dacă o fată 
era insultată. Defilau pe străzi şi executau şarje 
de cavalerie cu săbiile, iar jandarmeria română 
închidea ochii. Orice vânzătoare de magazin tre- 
buia să ştie cel puţin patru limbi: germană, 
română, poloneză şi ucraineană sau ruteană. 
Altfel nu era angajată. Universitatea din Cernăuţi 
avea un mare prestigiu. Aici veneau studenți toc- 
mai de la Cluj, de la Craiova sau de la Bucureşti. 

Sovieticii au invadat nordul Bucovinei, Herţa 
şi Basarabia pe 26 iunie 1940, după ultimatumul 
Kremlinului adresat României. Nu şi-au respectat 
nici propriile condiții şi au pătruns în aceste teri- 
torii cu o zi înainte, luându-i prin surprindere pe 
localnici. 

Mai era puţin şi ruşii ar fi luat până şi Mânăs- 
tirea Putna. S-a opus un soldat anonim, indignat 
şi uluit că armata românilor era nevoită să fugă, 
fără să tragă măcar un cartuş. „Domnule maior, 
domnule maior! Se vede Putna! Ce facem?“ Era 
supremul ordin al conştiinţei colective, pe care 
guvernanţii de la Bucureşti ezitaseră să-l dea. Şi 
atunci, ca printr-o minune, Valeriu Carp, coman- 
dantul Batalionului 3 din regimentul 16 Infante- 
rie, a ordonat militarilor lui să opună rezistență. 
„De aici nu ne mai retragem! Peste Putna nu se 
trece! Mergeţi la unităţi, organizați-vă poziţii de 
apărare şi, dacă ruşii mai înaintează un pas, din 
ordinul meu şi pe a mea răspundere, deschideţi 
focul!“ După război, la cererea sovieticilor, Valeriu 

Carp a fost împuşcat drept criminal de război... 

Reamintim însă că, imediat după ultimatumul 
sovietic, au început deportările şi atunci românii 
îngroziţi căutau să scape din această încercuire. 

Ilie lonaşcu din Igeşti mi-a povestit cum a 
reuşit să treacă frontiera în iulie 1940, într-un 
grup de români: „Era un evreu, unul Leiba, care 
era călăuza noastră. M-am dus la el şi mi-a spus că 
trebuie să aduc un sac cu mâţe. Când ne-am apro- 
piat de Fântâna Albă, un copil de țâță a început să 
plângă. Îngrozit că ne dă de gol pe toți, tatăl i-a 
pus mâna la gură şi nu şi-a dat seama când l-a su- 
focat. În preajma frontierei, s-au auzit câinii. Ne- 
au simţit. Atunci Leiba mi-a şoptit să dau drumul 
mâţelor şi câinii au avut după cine alerga. Ruşii 
au deschis focul în direcţia în care fugeau câinii, 
iar noi am trecut prin cealaltă parte. Când am 
ajuns în România, au îngropat copilul la rădăcina 
unui fag bătrân...“ 

Din iunie 1940 până în iunie 1941, au avut 
loc numeroase incidente de frontieră. Unii 
reuşeau să treacă, alţii erau lichidați. Pentru „a re- 
zolva“ problema definitiv, agenţii NKVD au răs- 
pândit zvonul că Moscova acceptă plecarea ordo- 
nată a românilor peste noua frontieră. Atunci, s-au 





ridicat românii din Pătrăuţii-de-Sus, Pătrăuţii-de- 
Jos, Cupca, Corceşti, Tărăşeni, Suceveni, Bănila, 
Poiana Mare, Boian, Igeşti, Cireş, Adâncata (azi 
Hliboca), Volcineţ, Crasna, Ciudei, Sinăuţii Vechi, 
Bahrineşti şi din alte sate. Cu bătrâni şi copii, au 
plecat paşnic spre graniță. Unii pe cai, cei mai 
mulți pe jos. În frunte, mergeau preoții şi învăță- 
torii. Purtau în faţă tricolorul, icoane, prapuri, şi 
cruci de cetină. Aveau şi un steag alb, pentru ca 
lumea să vadă că acțiunea lor e paşnică. Aproape 
de Fântâna Albă, la vreo trei kilometri de fron- 
tieră, grănicerii sovietici au deschis foc încrucişat. 
I-au mitraliat timp de jumătate de ceas. Apoi, au 
sărit pe cai şi i-au alergat pe cei care au scăpat cu 
fuga şi i-au spintecat cu săbiile. Morţii au fost 
aruncați în mai multe gropi comune de la 
Fântâna Albă şi de la Ostriţa. Peste ei au fost az- 
vârliți şi răniții, muribunzi sau vii, aduşi târâş de 
cai până la cele cinci gropi comune, care fuseseră 
deja pregătite. Deasupra s-a tras pământ cu bul- 
dozerul. „Două zile a tremurat țărna deasupra 
gropilor“, mi-a povestit o bătrână din Ostriţa în 
anul 1991, când am fost prima dată la Fântâna 
Albă. Iată imaginea Holocaustului românilor, 
tragedie încă nerecunoscută ca atare. 


EEE 3 

î. Episcopul Pimen, Eugen Tomac, starețul Melchisedec | 

Congresul de la Boian 


Relaţiile pe care, ca membri ai unui ONG avînd ca scop cultura 
românilor din jurul granițelor, am avut prilejul să le stabilim, ne-au 
convins de considerabila diferenţă între ceea ce se lucrează și ceea 
ce se ştie că se lucrează cu adevărat în aceste spaţii românești. 


Ioan Răducea 





național, înregistrăm cu dificultate şi ne vine 

greu să apreciem eforturile celor din afară, 
care militează pentru cultura noastră în condiții 
cu mult mai vitrege decit noi. Totuşi, această cate- 
gorie de intelectuali români caută către țară cu 
speranță în aprecierea muncii lor şi pentru ei nu 
este doar aforism afirmaţia lui loan Slavici că pen- 
tru toți românii soarele de la Bucureşti răsare. 
Munca lor, pe bază de voluntariat, în zone în care 
de regulă drepturile omului există mai mult pe 
hîrtie, nu poate fi apreciată îndeajuns şi orice ecou 
pozitiv pe care ea îl creează în țară echivalează cu 
o premiere. 

În principiu, de raritatea acestor premii se 
face vinovat Departamentul pentru Românii de 
Pretutindeni, structură oficială care, chiar dacă ar 
desfăşura la nivelul cerut de realitate activitatea 
pentru care este creat (Dar desfăşoară? Cele patru 
județe majoritar româneşti din Estul Serbiei, cu 
peste 300 de sate, au mai mult decât o biserică cu 
liturghie românească? Se aude ceva de localitățile 
românofone din Caucaz, din regiunea Kirovohrad 
sau cel puţin din Transnistria ucraineană? Bul- 
garia şi Grecia, state membre UE, sînt suficient de 
presate să recunoască cel puţin existența minori- 
tăţii româneşti, ca să nu mai vorbim de redeschi- 
derea şcolilor, liceelor etc. româneşti existente 
pînă la război?!), încă ar avea nevoie de populariza- 
rea eforturilor acestor români, ca şi a propriilor rea- 
lizări, ce rămîn într-un circuit închis - secretomanie 
guvernamentală în dauna conştiinţei de neam. 

Ne-a obligat la aceste extrapolări admiraţia 
pe care o avem pentru recentele realizări, atît de 
puțin cunoscute, ale românilor din Ucraina, 
îndeosebi ale celor din regiunea Cernăuţi. Pentru 


AN 
] n România, în calitate de locuitori ai unui stat 


o mai bună apreciere a lucrurilor, menționăm că, 
deşi locuind din vechi epoci în arii depărtate din 
Ucraina de vest - Transcarpatia (cele 2/3 din Ma- 
ramureş care se află la nord de Tisa), de sud-vest 
(Sudul Basarabiei, regiunile Viniţa şi Odesa), de 
sud (regiunile Kirovohrad, Nikolaev, Republica 
Autonomă Crimeea etc.) şi chiar cîteva puncte 
din estul extrem, la Marea de Azov, românii îşi re- 
găsesc aici, în zona cu cea mai puternică tradiție, 
centrul activităţii lor naţionale. Aici sînt şi cel mai 
bine recunoscuţi, fiind înregistrați oficial (deşi se- 
parat, ca români şi moldoveni!) ca minoritatea 
cea mai importantă. În cifre: 181.780 români din 
919.028 total locuitori; din cele 11 raioane ale re- 
giunii, majoritar românesc rămâne spaţiul de la 
sud de Cernăuţi, pînă la limita cu România şi cu 
Republica Moldova: raioanele Herţa, 30.310 din 
32.316 loc. (peste 93% români); Suliţa Nouă, 
56.233 din 87.461 de locuitori; Hliboca, 37.348 
din 72.676 de locuitori. În raionul Storojineţ ei 
constituie cca. 40% (35.402 din 95.295 loc.). În 
raioanele Hotin şi Sotireni sînt accentuat minori- 
tari (5.161 din 72.398 loc., respectiv 1.724 din 
48.889 loc.), ca şi în raioanele Chelmenţi, Coz- 
meni, Putila, Vijnița, Zastavna şi în oraşul Novod- 
nistrovsk din extremitatea estică (în toate cazu- 
rile, sub 2% din populaţie). Aceleaşi cifre oficiale 
ale recensămîntului din 2001 au înregistrat în 
reşedinţa regională Cernăuţi care la 236.691 
locuitori are 14.382 români (6%). 

În această regiune activitatea culturală este, 
spre deosebire de celelalte zone româneşti, rela- 
tiv bine reprezentată instituțional, cu societăți 
culturale, ansambluri, fanfare, cu şcoli de stat şi 
cu biserici în care se oficiază în limba română, cu 
interval de emisie radio şi TV. Între publicații ci- 
tăm, nesistematic, „Clopotul Bucovinei”, „Con- 
cordia”, „Libertatea cuvîntului”, „Plai românesc”, 

„Zorile Bucovinei”. Ne vom opri la importanta 
publicaţie „Gazeta de Herţa”, pentru că redac- 
torul-şef, Vasile Bâcu, reuşeşte extraordinara per- 
formanţă de a vinde majoritatea numerelor cu 
abonament, într-un tiraj de masă, care acoperă 
fiecare comunitate a acestui raion aproape exclu- 
siv românesc. Este un ziar de informaţie gene- 
rală, integral românesc, de regulă în zece pagini, 
în ultima vreme color, conceput pe de o parte ca 
otribună a tuturor, căci include şi ştiri de mică pu- 
blicitate, şi dialog cu cititorii, pe de alta ca un for- 
mator de opinie, care marchează în stilul unei pu- 
blicaţii de ţinută momentele spirituale şi de viață 
naţională. Conţinutul este deosebit de dens şi ori- 
locală, cu o pasiune pe care ziarele din țară nu o 
pot practica şi nici nu o pot înțelege. Pagina pe 
care am reţinut-o pentru exemplificare, a zecea din 
numărul de vineri, 29 octombrie 2010 (nr. 
43/905), conţine un reportaj de la inaugurarea 
noului spital din Herţa; o marcare a jubileului Tîr- 
naucei (425 de ani), Sofia Vicoveanca susținînd 
cu acest prilej un recital; relatarea unei „întilniri 
bucovinene“ la Bucovca, în care se aminteşte de 
fanfara de la Calafindeşti, judeţul Suceava, de 
oaspeţii din Mogoşeşti şi din Mihoreni; în fine, pe 
aceeaşi pagină se face recenzia monografiei satu- 
lui Ostriţa - „Loc strămoşesc pe mal de Prut”, to- 
tul însoţit de fotografii la obiect. 








Tot prin intermediul unei pagini a „Gazetei 
de Herţa” înţelegem să reflectăm momentul orga- 
nizatoric de referință pentru anul 2010, la româ- 
nii din Ucraina: la 27 august 2010, la Boian, în ve- 
chime proprietate a lui Ion Neculce, iar ca topo- 
nim un reper consacrat de „Doina” eminesciană 
(„Din Boian la Vatra Dornii /Au umplut omida 
cornii...”), a avut loc al II-lea Congres al Uniunii 
Interregionale „Comunitatea Românilor din 
Ucraina”. Pentru cei care cunosc spiritul de con- 


curenţă şi orgoliile conducerilor asociaţiilor cul- 
turale, la români poate mai acute decit aiurea, 
simpla existenţă a unei asemenea structuri apare 
drept o performanță. Cu atât mai mult se prefigu- 
rează importanța momentului cu cât, într-o situa- 
ție favorabilă - asociaţiile româneşti au sprijinit 
în alegeri, în colaborare cu cele ruseşti şi maghia- 
re, partidul care conduce acum Ucraina şi care a 
dat noul preşedinte al țării - organizatorii au re- 
uşit oficializarea unor legături între grupurile de 
români de pe tot cuprinsul Ucrainei, trecînd peste 
distincția oficială între români şi moldoveni. Clipa 
de istorie câştigată astfel este rezultatul maturiză- 
acest sens, se menționează aderarea la Consiliul 
Naţional al Uniunii a noi ONG-uri, una din Sevas- 
topol, din Republica Autonomă Crimeea, alta din 
capitala Kiev, o a treia, Fundaţia de Binefacere 
„Dacia”, din Transcarpatia. Congresul a trecut la 
votarea de rezoluţii, care probează aceleaşi 
puncte de vedere înaintate, între altele o adresa- 
re către guvernul Republicii Moldova, spre recu- 
noaşterea identităţii dintre limba română şi cea 
moldovenească, „pentru a ameliora situaţia din 
învățămînt a fraţilor moldoveni din regiunea 
Odesa”. Ceea ce nu reuşeşte guvernul de la Bucu- 
reşti, şi anume să ia atitudine față de această 
deosebire artificială care limitează accesul la cul- 
tura naţională a celor considerați moldoveni, 
este inițiat chiar de către organizaţiile românilor, 
în graniţele Ucrainei! Trebuie, desigur, amintită şi 
realegerea preşedintelui Congresului, dl Ion 
Popescu, deputat din partea Partidului Regiuni- 
lor în Rada de la Kiev şi vicepreşedinte al Adună- 
rii Parlamentare a Consiliului Europei. 

Cei care nu sînt pîndiți în fiecare an de com- 
plexul de probleme şi de umilinţe legate de dez- 
naţionalizare nu vor prețui niciodată îndestul 
aceste eforturi şi, dincoace de graniță, uriașul 
consum de energie al liderilor care au atins ase- 
menea rezultate este abia detectabil. Dacă, cel 
puțin pentru un cititor, nume precum Congresul 
de la Boian sau „Gazeta de Herţa” vor însemna, 
de acum înainte, mai mult decât o referință fan- 
tomatică sau o mențiune jurnalistică exotică, într- 
un spațiu mai mult ca oricînd românesc, scopul 
acestor rînduri este atins. 

fă 2: 
„Doina şi lon Aldea-Teodorovici ar fi ţinut 
vie şi azi flacăra deșteptării naţionale“ 


Interviu cu dna Eugenia Marin, mama eroinei 
care a murit acum 19 ani 


brie 1958, la Chişinău, din tată jurnalist şi 

mamă profesoară. De mică a cucerit oame- 
nii din jurul său cu talentele cu care a înzestrat-o 
Dumnezeu. A absolvit facultatea de filologie şi a pre- 
dat literaturile universală şi veche moldovenească, 
până când a realizat că muzica o face fericită. 

Ion Aldea-Teodorovici s-a născut în data de 7 
aprilie 1954, din tată preot şi mama moaşă. De 
mic se îndrăgosteşte de muzică şi îşi începe cari- 
era pe scenă. A lăsat câte o urmă semnificativă în 
renumita formaţie „Contemporanul“ şi la teatrul 
naţional „Mihai Eminescu“, a scris sute de cântece 
de dragoste pentru credință, neam, limbă şi cân- 
tece care elogiau mama şi iubita. 

Doina Marin şi lon Aldea-Teodorovici. Ambii 
născuţi şi crescuţi în URSS. Dumnezeu, i-a unit în 
cel mai frumos cuplu: două voci care au luptat 
pentru redeşteptarea naţională în Basarabia, 
două inimi gemene, ale căror lovituri zdrobeau 


D) oina Marin s-a născut în data de 15 noiem- 


pereţii uitării ridicaţi de-a lungul Prutului, în ju- 
rul bisericilor şi mănăstirilor sau pe temeliile ca- 
selor părinteşti. Doina şi Ion Aldea-Teodorovici, 
eroii naţionali, au luptat până la sfârşit. Şi ar fi 
luptat în continuare, spune doamna Eugenia Ma- 
rin, mama regretatei interprete, dar a intervenit 
tragicul accident în noaptea de 29 spre 30 octom- 
brie 1992, lângă Coşereni, pe traseul Bucureşti- 
Chişinău. De durere şi de dor au plâns ambele 
maluri ale Prutului. Abia după ce a încetat cân- 
tecul lor au fost decoraţi cu Ordinul Republicii. 

Despre cei care au reaprins candelele în case, 
care au făcut o horă cu numele Limba Română, 
care au încălzit vetrele părinteşti cu focul sfânt al 
dragostei şi care au strigat în gura mare să fim lă- 
saţi în pace, a binevoit să ne povestească mama 
Doinei Aldea-Teodorovici, doamna Eugenia Marin. 

- Dna Eugenia Marin, povestiţi-ne despre co- 
pilăria Doinei. Care îi erau visele atunci? La ce 
aspira când a atins vârsta adolescenţei? 

- Doina, de când a început să meargă şi să 
vorbească, a visat scena. Chiar când a devenit 
matură şi s-a căsătorit, Doina îmi spunea: „Ştii, 
mămică, eu numai pe scenă sunt fericită“. 

S-a născut într-o seară târzie de 15 decem- 
brie, la ora 12 noaptea, pe când bătea orologiul 
chişinăuean. A început să vorbească mult prea 
devreme - la un an şi 5 luni a vorbit fluent, la un 
an a început să meargă bine. A început să citească 
de la 3 ani şi prima carte pe care a citit-o a fost 
„Micul Prinţ“. Doinei i-a plăcut nespus de mult să 
citească, citea grozav, citea acasă, citea la şcoală, 
citea în autobuz, în troleibuz, peste tot. Era pe- 
depsită pentru că citeşte, ca să nu-şi strice ochii. 
Odată a venit un prieten de-al nostru din străină- 
tate şi i-a adus un stilou care avea la capăt un be- 
cuşor. Şi ca să nu fie pedepsită, ea se acoperea 
noaptea cu plapuma şi urmărea cu becuşorul 
ceea ce citea. Până am prins-o noi. Cât de mare nu 
era pedeapsa, lectura era dragostea, era pasiunea 
ei. Şi atunci am spus că nu are rost să-i interzic să 
citească. Citea nu numai beletristică, ci cunoştea 
toate şcolile de pictură, cunoştea muzica, compo- 
zitorii, artiştii, arhitectura, istoria. 

O altă pasiune a ei era dansul. Îi plăcea mult 
să danseze. De mică a început să frecventeze bale- 
tul, dar apoi s-a dus la dansurile populare în an- 
samblul popular „Moldoveneasca“. Şi a dansat 
până când s-a căsătorit. A colindat cu această for- 
mație toată lumea. 

De la vârsta de 5-6 anişori, nefiind încă 
elevă, traducea la „Moldova-Film“ din limba rusă 
în limba română. Îi plăcea să se ducă la părinţii 
mei în satul Baurci-Moldoveni, raionul Cahul. 
Bunica ei era „mama“, iar eu - „mămica“. Toată 
vara şi-o petrecea acolo şi cu toţi copiii din maha- 
la dădeau „concerte“. Doina îi învăţa să danseze, 
să cânte, diferite scenete şi seara se adunau 
bătrânelele pe scăunele să privească aceste spec- 
tacole. Vedeam cum bătrânelele trec pe lângă 
poarta mamei şi când le întrebam „Unde vă 
duceţi?“ ele îmi răspundeau: „Tu nu mergi?“ 
„Unde?“ „La concert.“ „Care concert?“ „Nu ştii că 
Doina dă concert?“ 

Era un copil nemaipomenit de dulce. Era şi 
darnică. Uneori chiar exagerat de darnică. La 
şcoală întotdeauna îi dădeam ceva în pacheţel şi 


ea împărțea din puţinul pe care îl avea cu colegii. 
Zicea: „Muşcă tu, muşcă el...“ şi se trezea fără ni- 
mic. „Ei, lasă, că eu o să mănânc acasă.“ Sau în sat 
când se ducea, tot ce avea, dădea de pomană. Ro- 
chiile mele, pantofii îi punea într-un sac şi îi ducea 
în sat. Ştia cine-i sărac, cine-i orfan, cui ce-i tre- 
buie. Mi-aduc aminte că soțul învăța la Moscova şi 
îi cumpărase un costumaş chinezesc. Atunci lu- 
crurile chinezeşti erau cele mai bune. Și noi am 
îmbrăcat-o, am încălțat-o, iar ea a plecat în stradă, 
să demonstreze la prieteni costumul. Când a re- 
venit, era numai în chiloței. Eu am întrebat-o: „S- 
a întâmplat ceva?“ Iar ea s-a uitat în ochii mei şi 
mi-a zis: „Mămică, prietenei mele aşa i-a plăcut 
costumul!“ „Şi ce ai făcut?“ „I l-am dat!“ „Bine, dar 
tu o să porţi lucrurile vechi.“ „Bine, mămică.“ 

Îmi mai amintesc că atunci când locuiam pe 
strada Ion Creangă, într-un bloc cu cinci etaje, în 
curte erau căsuțe mici în care locuiau nişte copii 
săraci, mai mult copii ai străzii. Ea se ridica cu ei 
până la etajul 5 şi-mi spunea: „Mămică, dă-mi un 
cartof, că uite, copiii ăştia vor să-şi facă o supă“. 
Desigur că nu-i dădeam un singur cartof. Iar 
venea: „Mămică, dă-mi un morcov.“ Îi dădeam un 
morcov. Apoi iar: „Mămică, dă-mi o ceapă.“ Şi de 
fiecare dată cobora şi urca înapoi. Eu îi ziceam: 
„Doiniţa, spune ce vrei, ca să-ți dau deodată“. 
„Mămică, înţelegi că ei sunt săraci şi n-au ce mân- 
ca“. Eu niciodată nu i-am interzis să dea altora 
pentru că nu mi-au plăcut oamenii zgârciţi şi nu 
vroiam ca ea să crească zgârcită. Când s-a născut 
Cristi, fiul ei, ea proceda la fel: îi dădea suzeta, şi 
atunci când o sugea cu poftă, i-o trăgea cu putere 
şi o dădea tuturor celor care erau acolo. Şi dacă el 
plângea, ea îi spunea că el trebuie să ştie să dea la 
toți, să nu fie zgârcit. 

V-am spus că-i plăcea să citească şi la şcoală 
toate eforturile erau pentru ştiinţele umaniste. 
Profesoara de matematică îi spunea că are o logi- 
Că şi pentru obiectul ei, însă Doina zicea că n-o să 
aibă nevoie de matematică în viață. „Eu trebuie 
să fac ceea ce-mi place“. Iată eu vă povestesc şi am 
impresia că e lângă mine, că o să intre cu Ion şi va 
fi atâta bucurie şi o să-mi povestească tot ce s-a în- 
tâmplat şi ce au făcut... 

Ştiţi că ea a absolvit Facultatea de Filologie. 
După aceasta, Doina a predat un timp literatură 

universală şi literatură veche moldovenească la 
Universitatea Pedagogică „lon Creangă“ şi la 
Academia de Muzică, Teatru şi Arte Plastice din 
Chişinău. Multora dintre interpreţii cunoscuţi de 
astăzi Doina le-a predat. Recent am fost la Cimiş- 
lia, în satul Lipoveni, şi o doamnă de acolo îmi spu- 
sese: „Doamna Doina mi-a fost profesoară şi noi 
la lecţiile ei nici nu ne mişcam! Ea niciodată nu s- 
a folosit de-un conspect, mereu ne povestea ceea 
ce cunoştea“. Când i-au fost luate orele de la uni- 
versitatea „Ion Creangă“ fiindcă avea concerte şi 
călătorea mult, ea a suferit tare. Niciodată nu pu- 
tea să treacă pe lângă universitate, fiindcă i se 
făcea rău de emoție. Şi Cristi întreba: „De ce, buni- 
ță, mămica plânge când trece pe lângă locul unde 
a lucrat?“ Doinei i-a plăcut mult să profeseze, să 
comunice cu studenţii. Ea a lăsat o urmă nu numai 
în muzică, ci şi în ipostaza ei de profesoară. 

- Cunoaştem despre Doina şi Ion că au ieșit 
pentru prima dată pe scenă în 1982. Însă ascunsă 
a rămas povestea dragostei lor. Unde şi cum s-au 
cunoscut? Ce a determinat-o să-și lege destinul cu 
cel al lui lon? Cum şi-au sărbătorit nunta? 

- Ion şi Doina au făcut cunoştinţă în faţa ca- 
tedralei din Chişinău, la o gheretă la care se vin- 
dea înghețată. Ea şi cu prietena ei, după lecții, își 
luau câte o înghețată şi se odihneau în parcul din 
preajma catedralei. Prietenia lor s-a lungit pe cinci 
ani, până când am intrat în casă şi am spus: „Gata, 
când e nunta?“ Iar ei m-au întrebat: „Care nuntă?“. 
„A voastră! Cât o să umblaţi voi aşa?“ 

Au făcut o nuntă nemaipomenit de frumoa- 
să. Îmi amintesc că suna lumea şi mă întreba: „Cât 
costă biletele la nunta Doinei şi a lui lon?* Nu au- 
zisem până atunci că la nuntă se vând bilete. A 
fost o nuntă mare, la care au fost invitați peste 
400 de oameni. Dar veneau ca la Mecca. Veneau, 
dansau, se petreceau şi plecau. Vreau să vă spun 
un lucru despre căsătoria Doinei şi a lui lon. Doi- 
na era mai reţinută, mai diplomată, iar lon era 
foarte aprins, expansiv, dar excepţional de bun la 
suflet. El putea să ridice vocea la Doina, însă lui 
îndată îi trecea supărarea. Ion niciodată nu i-a 
spus Doina, ci numai Doiniţa. Din nefericire, mulți 
inventează diverse vorbe despre Doina. Ea a fost 
un adevărat intelectual şi şi-a cunoscut foarte 
bine profesia, pentru care îşi dădea sufletul. A 


profesat, a dansat, a cântat. Tot ce putea dădea 
scenei. N-a ştiut să facă lucrul pe jumătate. Desi- 
gur că astfel de femei întotdeauna au fost bârfite. 
Şi întotdeauna în jurul lor au fost atâtea legende. 
Chiar şi acum, după moartea ei, nu-i dau pace. 
Recent m-am gândit să-l dau în judecată pe 
un domn pentru răspândirea unor legende des- 
pre Doina şi Ion. Dar apoi am zis: să fie pe conştii- 














na lui şi să-l răsplătească Dumnezeu după merit, 
iar Dumnezeu numaidecât o să le aşeze pe toate 
Ia locul lor. Doina şi Ion într-adevăr au fost două 
inimi gemene şi dacă se contraziceau era din cau- 
za muzicii, a notelor muzicale, a ţinutei pe scenă 
etc. Eu îi cunosc foarte bine, pentru că pe lângă 
faptul că erau fiică şi ginere, mi-au fost şi mari pri- 
eteni. Noi ne spuneam unul altuia absolut toate, 
deşi eu eram mai în vârstă decât ei. V-am spus de 
la bun început: Doina era foarte tacticoasă, lon 
era mai expansiv, dar ei se completau unul pe 
altul. Aşa trebuie să fie într-o familie. 

Au colindat lumea împreună: toate satele Ba- 
sarabiei, toate satele şi oraşele României, de 
aceea la înmormântarea lor a fost o mare de oa- 
meni. Nu ştiu dacă a mai fost cineva înmormân- 
tat cu atâta jale. Piața Marei Adunări Naţionale 
din Chişinău era plină, oamenii se urcaseră în co- 

paci, pe clădiri, peste tot, căci vroiau să-i vadă şi 
să-i petreacă în ultimul drum. 

Muzica lui Ion trăieşte şi va trăi, pentru că 
rar se nasc compozitori care să poată cuprindă 
toate genurile muzicale. Iar el a fost un talent! 

Acum Doina şi Ion sunt cetățeni de onoare ai 
oraşului Chişinău, abia după 18 ani de Ia decesul 
lor, cu toate că unii membri ai Consiliului Munici- 
pal au fost împotrivă, că cică „ce-au făcut ei pen- 
tru oraşul Chişinău?“. Eu am dat odată o ripostă 
la radio, fiind întrebată acelaşi lucru: „Trebuiau 
să ridice pietre sau să măture străzile pentru a de- 
veni cetăţeni de onoare?“. Cântecul lor i-a îmbăr- 
bătat pe oameni atunci când era mai mare nevo- 
ie, când toți luptau pentru libertatea şi indepen- 
dența țării. Cântecele lor i-au învățat pe oameni 
să-şi păstreze verticalitatea lăuntrică. 

- Au semănat curaj şi în rândul soldaților par- 
ticipanţi în războiul din Transnistria. Ce au văzut 
acolo? Care le-au tost impresiile? 

Cu cântece lor au ridicat spiritul soldaţilor 
noştri care au luptat în Transnistria. De trei ori au 
fost! Prima dată au fost doar ei, a doua oară bau 
luat pe Grigore Vieru, iar a treia oară şi pe Adrian 
Păunescu. Alţii nu s-au dus! 

Prima dată când au mers pe front, împuşcau 
cazacii şi un glonte a zburat pe lângă urechea lui 
Ion. A doua oară împuşcau mai puţin, iar soldaţii 
noştri se ridicaseră pe tranşee pentru a ţine scut 
ca ei să nu fie împuşcaţi. A treia oară când s-au 
dus, nu s-a mai auzit nici o împuşcătură şi cazacii 
se ridicaseră pe tranşee şi ascultau spectacolul. 
Cântau împreună cu Andrei şi Adrian Păunescu, 
împreună cu Grigore Vieru cântecul „Treceţi, ba- 
talioane române, Carpaţii“, iar cazacii ascultau şi 
ei, chiar dacă nu înțelegeau cuvintele. Nu s-a tras 
o dată, până când s-a terminat spectacolul. Vreau 
să accentuez aici că muzica nu are hotare şi muzi- 
ca ajunge la sufletul oricui, chiar dacă nu înţelegi 
cuvintele. 

Odată îmi fracturasem mâna şi eram la spi- 
talul de urgenţă. Aici erau internaţi şi răniții, bravii 
noştri ostaşi. Doina şi lon veneau să mă viziteze şi 
niciodată nu s-a întâmplat să nu urce şi la etajul 
unde se aflau răniții din Transnistria. 

- Din referințele anterioare ale dvoastră 
făcute publice aflăm că naşterea lui Cristofor a fost 





cea mai mare bucurie pentru Doina și Ion. Puteţi 
să ne povestiți mai multe despre aceasta? Vroiau 
să mai aibă copii? 

- Cristi a fost un copil mult aşteptat. Între 
Doina şi Cristi era o dragoste aproape bolnăvici- 
oasă. Deşi îi spuneam lui Ion să se joace mai des 
cu Cristi, el zicea că fiul lor e mai mult băiatul Doi- 
nei. Îl iubea mult pe Cristi, dar îşi dorea o fetiţă. Şi 
adăuga: „Când voi avea o fată, atunci voi avea şi 
eu copil!“. El mai spunea că naşterea unei fete e 
un lucru de giuvaiergiu şi din cauza asta aprecia 
foarte mult femeia. 

Ei i-au promis lui Cristi că la vârsta de zece 
ani O să-i aducă în dar un frate sau o surioară. Și 
el aştepta cu drag. Vreau să vă spun că primele 
lecţii de omenie Cristi le-a învăţat de la Doina şi 
Ion. Când Cristi cădea jos şi-şi rănea genunchii, 
Doina îi spunea: „Bărbaţii nu plâng, ei trebuie să 
fie puternici“. Atunci el se ridica, îşi ştergea ge- 
nunchii şi zicea: „Nu p-âng, că-s bă-bat!“. Cum a 
crescut mai mărişor, Doina îl punea să meargă la 
baie şi să-şi spele lenjeria intimă. De asemenea 
Doina l-a obişnuit pe Cristi să aranjeze masa. Iar 
când se bătea cu băieţii, era din cauza fetelor. Spu- 
nea aşa: „Nu ai voie să pedepseşti o fetiță, ea tre- 


M-ai EI 





buie să crească şi să fie mamă! Tu nu naști, dar 
femeia naşte şi ea trebuie protejată!“. Ei s-au stră- 
duit să-l înveţe să fie un adevărat „bă-bat“. 

- Dar ce ne puteţi spune despre perioada în 
care Ion a făcut armata a Zaporojie? Din câte ştim, 
el a fost pedepsit pentru că a luat apărarea unui 
basarabean care era bătut de otițerii de acolo. 

- Acolo întotdeauna au fost pedepsiţi cei care 
erau de altă naţionalitate. Şi novicii erau forţaţi să 
spele podeaua, toaletele etc. Într-o zi colonelul 
lor, căruia îi plăcea foarte mult muzica, a ascultat 
la radio cântecul „Seară albastră“ în interpretarea 
Sofiei Rotaru. La sfârşitul cântecului s-a anunțat: 
compozitor Ion Teodorovici. Atunci el l-a chemat 
pe Ion şi la întrebat: „Tu eşti Ion Teodorovici?“. 
„Eu sunt Ion Teodorovici“. „Tu ai compus muzi- 
ca?“. „Eu am compus muzica.“ „Poţi să faci o for- 
maţie aici?“. „Pot“. Şi Ion a creat o formaţie în ar- 
mată. Când a terminat serviciul militar îl rugau 
să nu plece. Cei care anterior îl puneau să spele 
toaletele, să le vopsească cizmele îl rugau să fie 
primiți în formaţie. Iar Ion, nefiind răzbunător, le 
spunea: „Ioţi cei care aveţi auz muzical şi ştiţi să 
mânuiți instrumentele muzicale sunteți bine- 
veniţi“. 

- Ştiţi câte ceva din perioada în care tatăl său 
a fost forțat să lase preoția şi s-a făcut profesor de 
cânt la Leova? Cum La marcat această suferinţă a 
tatălui său pe el? 

- Într-adevăr a suferit mult, dar era un bun 
conducător de cor, de altfel oricare preot cântă 
foarte bine şi cunoaşte teoria muzicii, astfel nu a 
întâmpinat greutăți în predarea muzicii. Fiind un 
om talentat, a ştiut să-şi găsească rostul în viață. 
Păcat că a murit mult prea devreme, când Ion 
avea zece ani. Ion a crescut mai mult la şcolile-in- 





ternat, la şcolile muzicale, el singur şi-a făcut ca- 
lea în viață, el singur a fost în stare să-şi dezvolte 
talentul. Graţie bunătăţii şi caracterului său nu a 
devenit un vagabond, după clasa a patra a plecat 
de la şcoala-internat Ia şcoala muzicală. Mama lui 
Ion a fost moaşă la Leova şi a fost pricepută în 
această meserie. Totodată avea o voce foarte fru- 
moasă, citise mult şi era o femeie evlavioasă. Eu o 
cunosc pe cuscra Maria foarte bine. Când venea la 
noi, îi plăcea să-l ia pe Cristi şi să-i cânte. ÎL ducea 
la geam şi-i cânta romanțe, dar şi cântece reli- 
gioase. Îmi plăcea acest lucru şi chiar dacă ea mă 
ruga să mă ajute cu ceva, eu îi spuneam că cel mai 
mare ajutor era să-i cânte lui Cristi, să audă el o 
voce blândă şi frumoasă. Uneori îi povestea câte 
ceva şi Cristi, chiar dacă era mic, o asculta cu 
atenţie. A fost o femeie extraordinară. 

- Odată ce au devenit militanţi în mișcarea de 
redeșteptare naţională, ce întorsătură au luat re- 
Iaţiile lor cu ministrul culturii de atunci, d-nul Un- 
gureanu? Cum au reacționat autoritățile Ia activi- 
tatea lor? 

-Doina şi Ion întotdeauna au întâmpinat gre- 
utăți, atât înainte cât şi după Independenţă. Îna- 
inte de proclamarea independenței țării cânte- 
cele lui Ion se auzeau foarte rar la radio sau în 
alte părţi. Dacă transmitea radio Moscova cânte- 
cul, atunci era pus pe post şi la noi. Îmi amintesc 
cântecul „Focul din vatră“, scris pe versurile lui 

Dumitru Matcovschi, nu a fost de auzit mult timp 
la postul naţional de radio, nici la cel de televi- 
ziune. 1 se spuneau următoarele lui on: „Cântecul 
e foarte frumos, dar are iz de biserică“. După aceas- 
ta Ion a plecat la Moscova şi l-a înregistrat. Imediat 
a fost pus pe post la ruşi. Abia după aceasta îl 
auzeai pretutindeni şi la noi. 

Doina şi Ion nu au fost susținuți. Au străbătut 
calea lor graţie dragostei pentru ceea ce făceau, 
dragostei pentru oamenii, pentru neam, pentru 
credință. Eu întotdeauna le spuneam: „Mai linişti- 
ți-vă un picuşor“. Iar ei îmi răspundeau: „Mămică, 
cine o să facă, dacă nu noi? Hai şi noi să ne ducem 
şi să ne ascundem ca şopârla în nisip şi atunci ce 
va fi?“. 

Îmi povesteau oamenii de la ţară că atunci 
când mergeau cu toții în Piaţa Marii Adunări Na- 
ționale se întrebau dacă aveau să vină Doina şi 
Ion. Și atunci lăsau gospodăriile şi se porneau cu 
toții la Chişinău. 

- Cine i-a susținut cel mai mult pe Doina şi 
Ion în semănarea adevărului despre credință, 
neam şi limbă în perioada implicării lor active în 
lupta pentru Unire? 

- Eu cred că totul vine de la familie. Noi ne- 
am străduit să-i susţinem în toate începuturile prin 
faptul că-l îngrijeam pe Cristi şi astfel ei nu-l lăsau 
singur. Doina îmi zicea: „Eu ştiu că-l las în mâini 
de nădejde şi ştiu că nu o să-l educi mai rău decât 
pe mine“. De asemenea, ei au fost în stare să se 
susțină unul pe altul. Nu vreau să arunc o piatră 
în guvernarea de atunci, însă când ei căutau o 
cămăruță de doi metri pătrați pentru a face repe- 
tiţii, nu a fost de găsit. Au plecat la Bucureşti şi 
grație oamenilor de bună credință de acolo - 
Adrian Păunescu, Matei Vintilă - şi altor persoane, 
au putut să creeze. Aici însă nu s-au găsit doi metri 
pătraţi pentru ei. După moartea lor toţi de aici au 
început să plângă, dar nu prea cred în lacrimile 
lor. Cred în lacrimile unui țăran, cred în lacrimile 
unui om simplu, ale unui copil care nu i-a cunos- 
cut, dar auzind de Doina şi Ion lăcrimează şi 
spun: „Aşa mi-e jale de ei!“. 

Ştiu foarte bine cât de mult au fost încurcați, 
cât de mult au fost bârfiți şi acum când îi aud pe 
unii zicând „Vai, cât i-am ajutat!“, nu cred în ceea 
ce spun. Doina şi Ion au fost oameni deştepţi şi au 


ştiut cum să se descurce. Asta nu înseamnă că ei 
nu au avut prieteni. Dar demnitarii de atunci nu 
au avut dorința de-ai ajuta. 

- Doina și lon şi-au dorit foarte mult să ridice 
din temelii biserica din satul natal al Doinei, care 
a fost distrusă de puterea sovietică. Ce au reușit ei 
să facă atunci în privința aceasta? 

- Noi, în satul nostru de baştină, Baurci-Mol- 
doveni, raionul Cahul, am avut o bisericuță ve- 
che, construită în 1835, care în 1960 a fost demo- 
lată. Doina şi Ion şi-au dorit mult să reconstru- 
iască bisericuța din sat. Însă nu au reuşit să o 
facă... Acum e nevoie mare de o biserică ortodoxă, 
pentru că, dacă înainte, în sat, nu exista nici o con- 
fesiune în afară de Ortodoxie, acum e plin satul 
de confesiuni. Astfel, noi cu Cristi am decis să aju- 
tăm să se construiască bisericuţa din sat. Cât avem 
puteri şi cât ne ajută financiar oamenii de bună 
credință ne străduim să le dăm pe toate pentru 
construcția acestei biserici. 

Dintre sătenii, tare mi-i necaz pe ei, nu se 
duce unul să ajute cu ceva la construcţia bisericii. 
Preotul lucrează acolo de unul singur. Şi fără bani 
sătenii nu vor să ajute, ba chiar şi cu bani constru- 
iesc rău şi e nevoie de refăcut ceea ce ridică ei. Eu 
nu ştiu ce s-a întâmplat cu ei, căci a fost dintotdea- 
una un sat de oameni gospodari, de oameni har- 
nici, care veneau pe la clăci şi se ajutau reciproc. 

Atunci când va sfârşi construcţia bisericii 
mici, va fi sfințită şi apoi vom demara construcția 
bisericii mari. [Dacă doriţi să sprijiniți clădirea 
bisericuței, contactaţi-o pe dna Eugenia Marin la 
00373 79567422.] 

- Unde se păstrau filmările şi înregistrările 
sonore ale soților cât erau ei în viaţă? Le aveţi 
acum la dvoastră? 

- Au fost furate toate din apartamentul lor. 
Acele înregistrări care erau în casa mea, casete 
diverse, unele cu defecte, acelea mi-au rămas. Dar 
arhiva lor s-a furat, pe când ei erau în morgă. Şi 
dacă aud pe undeva vreun cântec de-a lor a cărui 
înregistrare nu o am, încerc să-l iau. Dar pentru a 
fi pus pe note, pentru a i se face partitura, pentru 
a fi corectat se cheltuie bani grei. Se mai desco- 
peră câte un cântec, două, dar foarte rar. Le-au 
furat toate înregistrările audio şi video, chiar şi 
cele de la nuntă. Am dat anunţul să-mi întoarcă 

cântecele lor contra plată. Sper că ele o să apară 
cu timpul, deşi există posibilitatea să le fi distrus. 

- Anul acesta se împlinesc 19 ani de Ia tra- 
gicul deces al Doinei și al lui Ion. De ce credeţi că 
adevărul despre accident nu a ieșit la suprafață 
până acum? Mai căutaţi vinovatul? 

- Nu, nu vreau să aflu vinovatul, pentru că 
nimic nu se va schimba. Eu am încredere în bunul 
Dumnezeu şi atunci când merg la biserică, mă 
strădui să aprind o lumânare şi pentru sufletele 
celor care au făcut-o, precum şi pentru familiile 
lor. Eu nu le doresc rău. 

- Ce atitudine are societatea noastră în ziua 
de azi faţă de jertfa lor? 

- Dacă ei s-au învredincit de a purta numele 
de eroi naţionali, înseamnă că ei şi-au adus apor- 
tul în cultura țării, în deşteptarea ţării. Toţi mă 
întreabă: „Ce-ar face ei, dacă ar trăi în ziua de 
azi?“. Exact ceea ce au făcut înainte. Sunt convin- 
să că dacă Doina şi lon trăiau şi azi, muzica lor ar 


fi ținut acea flacără a deşteptării aprinsă, căci noi 
acum am devenit indiferenți. Ei nu aveau să ter- 
mine lupta, căci Doina zicea întotdeauna: „Mămi- 
Că, vreau să trăiesc zilele în care Moldova va fi o 
mică Elveţie, pentru că avem toate premisele ca 
să devenim o ţară înfloritoare“. Sunt convinsă că 
guvernarea care este astăzi poate să îndeplin- 
ească acest vis. Sunt foarte supărată pe țăranii 
noştri care spun că pe vremea comuniştilor le-a 
fost mai bine. Ei nu vor să se gândească la viitorul 
copiilor şi nepoților lor, nu vor să înțeleagă că noi 
suntem apusul, iar tinerii sunt răsăritul. Acest ră- 
sărit trebuie să fie frumos, iar pentru ca el să fie 
frumos, noi trebuie să-i ajutăm, nu să le punem 
bețe în roate. 

În noiembrie s-a desfăşurat a opta ediţie a 
festivalului internaţional „Două inimi gemene“, 
în memoria Doinei şi a lui lon Aldea-Teodorovici, 
la care au participat 11 ţări. În 2009 am avut par- 
ticipanţi şi din Nigeria! Participanţii din Rusia, 

când vin la noi, spun: „Doamne, ce limbă frumoasă 
aveţi!“. Şi mai adaugă: „Cei de aici nu vor să o în- 
veţe? Să plece!“. Ruşii care sunt conştienţi de tra- 
dițiile şi cultura lor respectă istoria, limba şi cul- 
tura altor popoare. Să vezi un rus cum cântă „Pen- 
tru ea“, într-o limbă română perfectă, sau bulgarul, 
armeanul, neamţul, letonianul, bielorusul! Sunt şi 
participanţi care au câte un recital cu muzica lui 
Ion! Condiţia principală este ca versurile să fie în 
limba română. Unii se plâng: „De ce versurile tre- 
buie să fie neapărat în limba română?“ Dar de ce 
nu? Toată lumea trebuie să ştie limba rusă, toată 
lumea trebuie să ştie limba engleză, şi eu să nu duc 
în lume limba mea frumoasă a care țin atât de 
mult şi în care au vorbit buneii, străbuneii şi stră- 
străbuneii mei? Nu e un păcat? E un mare păcat! 
Avem o limbă atât de frumoasă şi melo- 
dioasă! Ai impresia că e alcătuită numai din voca- 
le! Nimeni nu va putea să mă convingă că pâmăn- 
tul meu nu este frumos, că oamenii mei nu sunt 
frumoşi. Păcatul nostru cel mai mare este că nu 
prețuim ceea ce avem şi cântăm tot ce e străin. Îmi 
amintesc că şi Alexandru Hâjdeu, şi Mihai Emi- 
nescu, şi Vasile Alecsandri scriau acelaşi lucru. 
Citisem la Vasile Alecsandri că îi reproşau cunos- 
cuţii: „De ce te-ai întors în Eşiul cel murdar şi plin 
de glod?* Iar scriitorul răspundea: „Dar şi glodul 
e al meu!“ 
Interviu realizat de Ecaterina Luţişina 


Date biografice 


Ion Aldea-Teodorovici s-a născut pe 7 
aprilie 1954, în orăşelul Leova, în Republica 
Moldova. Tatăl - Cristofor Teodorovici - a fost 
preot, iar mama Maria - moaşă. A învățat la 
şcoala muzicală „Ştefan Neaga“, apoi la Cole- 
giul de muzică din Tiraspol. În 1987 a absolvit 
Academia de Muzică, Teatru şi Arte plastice 
din Chişinău. Ion a acumulat o bogată expe- 
riență profesională: a fost saxofonist în formaţia 
„Contemporanul“, a condus formaţia „DiATe“, a 
deţinut funcţia de conducător artistic la teatrul 
naţional „M. Eminescu“ din Chişinău. A scris 
peste 300 de cântece patriotice, lirice, pentru 
copii, muzică pentru filme („lona“, „Disiden- 
tul“, „Ce te legeni, codrule“). A realizat aranja- 
mentele muzicale pentru piesele de teatru 
„Fântână Anghelinei“, „Dragă, consăteanule“, 
„Abecedarul“, „Tata“ şi „Pomul vieţii“. A scris 
muzică instrumentală, „rapsodie“, variaţii 
pentru pian, cvintet pentru coarde. Printre 
dinstincţiile acordate se numără cele de 
Laureat al premiului „Boris Glavan“, Laureat 
al festivalului al XII al Tineretului şi Studen- 
tilor de la Moscova, Artist Emerit din R. Moldo- 
va. În 1993 a fost decorat post mortem cu 
Ordinul Republicii. 

Doina Aldea-Teodorovici s-a născut pe 15 
noiembrie 1958, la Chişinău. Tatăl - Gheor- 
ghe Marin - este publicist şi scriitor, mama 
Eugenia - profesoară de limbă şi literatură ro- 
mână. În 1975 a absolvit şcoala româno-fran- 
ceză Nr.l din Chişinău. A urmat studiile la 
Facultatea de Filologie, pe care le-a terminat 
în 1980. Între timp, era dansatoare în ansam- 
blul de dansuri populare „Moldovenească“. A 
dat spectacole în Rusia, Germania, Mongolia, 
Algir, Cuba, Iugoslavia etc. În următorul an a 
fost angajată profesoară de literatură univer- 
sală şi literatură moldovenească veche la 
Universitatea Pedagogică „Ion Creangă“. În 
1988 şi-a încheiat studiile şi la Academia de 
Muzică Teatru şi Arte Plastice din Chişinău. 
Doinei Aldea-Teodorovici i-a fost acordată dis- 
tincţia de Artistă Emerită din R.Moldova, pre- 
cum şi Ordinul Republicii - post mortem. 

Tinerii României: întâi îi 


distrugem, apoi îi 


Mihail Albişteanu 


şa cum ne-a obişnuit, din timp în timp, 
A mau Soros mai ia pulsul poporului ro- 

mân şi ne mai fericeşte cu câte un studiu, 
preluat apoi de către presă. Autoarea unui articol 
despre tânăra generație (apărut luni, 11 aprilie 
2011, în „Evenimentul Zilei“) amestecă subiectele 
cercetării: „Mare parte din elevi nu se simt mândri 
că sunt români şi nu vor să trăiască aproape de 
persoane de altă orientare sexuală sau bolnave de 
SIDA. De asemenea, o treime dintre ei resping 
persoanele de altă etnie sau religie, după cum 
arată rezultatele studiului «Implicarea civică şi 
politică a tinerilor», realizat de Fundaţia Soros 
România în urma chestionării a aproape 6.000 
de tineri, din 86 de şcoli din ţară.“ Ce legătură di- 
rectă există între mândria de a fi român, toleran- 
ţa faţă de persoanele seropozitive şi cea față de 
„alte orientări sexuale“, doar ea ştie. 

Să le luăm noi, pe rând: „62% dintre elevii de 
clasa a VIII-a şi a IX-a răspund că se simt destul de 
mândri sau foarte mândri că sunt români, în 
timp ce 38% răspund că nu sunt prea mândri sau 
că sunt deloc mândri, conform studiului. Prin 
comparaţie, 86% dintre adulți declară că se simt 
destul de mândri sau foarte mândri că sunt 
cetățeni ai României. Dacă între elevii claselor a 
VIII-a şi cei ai claselor a IX-a nu există nici o difer- 
ență, procentajul elevilor care se simt mândri că 
sunt români scade de la 67%, în rândul elevilor 
din clasele VIII-IX, până la 54%, în rândul elevilor 
din ultimul an de liceu. „ 

Deja, autoarea ne bagă în ceaţă: ori e 67%, 
ori e 62% - se pare că nu se poate hotări, dar 
scoate cămaşa, comparând mere cu pere: elevii 
sunt întrebaţi de naţionalitate, iar „adulţii“ de 
cetăţenie. Faptul că procentajul scade din clasele 
a VIII-a - a IX-a până în clasa a XII-a este simplu de 
explicat: reducerea numărului de ore de istorie 








criticăm 
îşi spune cuvântul. Încă mai grav este că, şi în 
acest număr de ore redus, rolul istoriei 
românilor, în programa pentru liceu, este unul 
absolut insignifiant. Şi în ceea ce priveşte liceul 
autoarea se contrazice. Dacă în acest articol 
vorbeşte de un procentaj de 54 % din elevi, mân- 
dri că sunt români (pentru clasa a 12-a), într-un 
articol de pe 7 aprilie, aceeaşi autoare nota: 
„Peste jumătate din elevii de clasa a XII-a nu se 
simt mândri că sunt români.“ Mai greu cu aritme- 
tica. În acelaşi articol aflăm că: „62% dintre 
elevi susțin că se simt destul de mândri sau foarte 
mândri, să fie cetățeni ai României.“ Deşi nu ştim 
despre care elevi este vorba, deducem, în baza 
articolului din 11 aprilie, că este vorba de cei din 
clasele a VIII-a şi a IX-a. Evident, şi pentru ei între- 
barea viza tot cetăţenia, ca şi în cazul adulţilor 
(nu-i bănuiesc de incompetență pe autorii studiu- 
lui), dar pentru autoarea articolului, cetățenia şi 
naționalitatea sunt cam totuna. 

Tot articolul de pe 7 aprilie ne dă şi date ceva 
mai exacte: „Pentru acest studiu 5.861 de elevi 
din 86 de şcoli au fost chestionaţi pe teme legate 
de opinii şi valori, comportament civic şi politic, 
percepții ale evenimentelelor care marchează 
evoluția contemporană a societăţii.“ 

Oricum, mă întreb dacă Fundaţia în cauză 
are motive de îngrijorare: în ciuda eforturilor 
depuse de unii şi alţii, timp de două decenii, încă 
prea mulţi tineri au respect pentru România şi 
încă prea mulţi rămân acasă, în loc să ia calea 
Europei şi, eventual, să lase locul altora pe aici. 
Studiul se ocupă, deci, şi de problema migraţiei 
românilor: „Peste 15% dintre gospodăriile din 
România au avut sau continuă să aibă un mem- 
bru plecat la muncă în străinătate. Iar o estimare 
recentă a Băncii Mondiale indică un număr de 2,8 
milioane de migranţi din România în 2010, 
reprezentând 13,1% din întreaga populaţie (...). 
Studiul mai arată şi că mai mult de un sfert dintre 
elevii de liceu din România aveau la începutul 
acestui an şcolar cel puţin un membru al familiei 
plecat în străinătate“, mai spune autoarea arti- 
colului. Promițător, dar încă insuficient, nu ? 

Dacă unii elevi sunt (cel) puţin confuzi în le- 
gătură cu România şi cu mândria de a fi (cetă- 
țean) român (nu mai mult decât cea care a a publi- 
cat articolul, de altfel) de ce să ne mai mirăm că 
au unele neclarităţi legate şi de drepturile şi obli- 











gaţiile lor de cetățeni? Asta, deşi programa şcolară 
pune accent deosebit pe educaţia civică; drept 
este că tinerii sunt învăţaţi să devină mai ales 
buni cetăţeni ai... Europei. 

„53% dintre cei chestionaţi spun că a fi un 
bun cetățean înseamnă doar să respecţi legile 
țării, iar 39% dintre tineri cred că un bun cetățean 
nu se defineşte prin implicare socială sau politică. 
În plus, datele evidenţiază că elevii sunt mai pu- 
țin satisfăcuţi de funcționarea democraţiei româ- 
neşti decât adulţii: 41% dintre adulți se declară 
mulțumiți de funcţionarea democraţiei, pe când 
o opinie similară au doar 19% dintre elevi.“ 

Sigur, destul de trist, având în vedere că în 
decembrie 1989 tinerii au ieşit în stradă şi au mu- 
rit ca să scape țara de un regim totalitar, dar aces- 
tea sunt efectele combinate ale prestaţiilor aşa- 
zisei clase politice româneşti postdecembriste şi 
ale distrugerii învățământului românesc de către 
aceşti oameni. Dacă atâţia tineri (Şi cu siguranță, 
nu cei mai proşti şi mai slab pregătiți) nu erau 
obligați (de efectele mai sus pomenite) să emi- 
greze, cu siguranță, procentele erau altele. Nu poți, 
în acelaşi timp, să susţii implementarea de practi- 
ci democratice întrun stat şi să alungi peste 
hotare exact elita care ar trebui să asigure 
funcţionarea democraţiei. Din nou, autoarea are 
versiuni diferite, în cele două articole, o dată 
fiind vorba despre 53% din numărul total de in- 

tervievaţi, altă dată doar despre numărul elevilor 
de clasa a XII-a. 

Pe cale de consecință, este oarecum de înțe- 
les ca - respingând democraţia, ale cărei rezultate, 
deosebit de palpabile, le simt pe propria lor piele 
- tinerii să dorească acţiunea hotărâtă a unui 
regim dur, care să pună lucrurile Ia locul lor. Şi 
pentru că ei se raportează la trecutul cât mai 
apropiat, pe care nu l-au trăit, dar care, învelit în 
pătura nostalgică a amintirilor tinereții, le este 
prezentat în roz de către părinţii lor (născuţi în 
comunism), tinerii de azi au nostalgii totalitare. 
De aceea, „în ciuda absenței unor experienţe di- 
recte cu regimul comunist, mai mult de o treime 
(38%) dintre adolescenţii chestionaţi (...) cred că 
acesta a reprezentat o perioadă «mai bună» sau 
«mult mai bună» decât cea contemporană; (...) 
43% dintre elevii de clasa a XII-a cred asta. (...) 
Principalul plan de nemulțumire vizează capaci- 
tatea statului de a impune respectul pentru lege 
(...). Mai mult, 57% dintre tinerii chestionaţi 
declară că situaţia este mai rea decât în perioada 
comunistă. (...) Studiul mai arată că 26% dintre 
elevi consideră că sistemul democratic nu este 
bun pentru România, comparativ cu doar 16% 
dintre adulți. Mai mult, ideea de a avea la conduc- 
ere un regim militar îi atrage pe 40% dintre ei, 
comparativ cu doar 26% în rândul adulţilor, po- 
trivit cercetării.“ Apoi: „33% dintre elevii de clasa 
a X-a consideră că ar fi foarte bine să aibă un con- 
ducător puternic, care nu îşi bate capul cu parla- 
mentul şi cu alegerile“ - arată studiul. 

Trebuie să admitem că rezultatele clasei 
noastre politice sunt remarcabile. Ca să aduci ti- 
neretul în halul acesta de disperare nu este puțin 
lucru. Asta demonstreză nu (doar) prostie sau 
eroare, ci metodă. Este de remarcat, încă o dată, 
imaginea bună pe care o are armata în societate 
şi, după cum se observă, chiar în rândurile tineri- 
lor, care îi acordă încrederea lor. Părerea mea 
este că, dacă Armata (prin absurd) ar da o lovi- 
tură de stat, tinerii nu ar mişca un deget să salve- 
ze regimul constituțional, nu ar ieşi să moară în 
stradă, aşa cum au făcut cei din 1989. 

Şi acum, durerile cele mari ale celor de la 
Soros, surprinse în articol: „Rezultatele sunt ex- 
trem de îngrijorătoare deoarece arată că tinerii 


români sunt extrem de intoleranţi, o proporție 
însemnată dintre aceştia putând fi caracterizați 
drept xenofobi şi antisemiţi“, arată autorii studiu- 
lui. Astfel, „trei sferturi dintre elevi nu ar dori să 
aibă persoane de altă orientare sexuală ca vecini 
şi două treimi (peste 60%) dintre elevi resping 
persoanele bolnave de SIDA şi romii. În plus, 
peste o treime evită persoanele de altă etnie sau 
religie: 42% în cazul musulmanilor, 35% în cazul 
maghiarilor şi 34% în cazul evreilor“, mai arată 
cercetarea. 

Bănuiesc că autorii studiului nu vor totuşi să 
susțină că poporul român este homofob şi xeno- 
fob din naştere, aşa că trebuie să găsească nişte 
explicaţii. Desigur, acestea se leagă de sistemul de 
educaţie din România: şcoala şi familia sunt de 
obicei vizate. Ovidiu Voicu, manager de progra- 
me la fundaţie şi coordonatorul studiului „Impli- 
carea civică şi politică a tinerilor” crede că moti- 
vul pentru care peste o treime dintre elevi resping 
minoritățile este şi „lipsa abilităților de gândire 
critică, pe care şcoala nu le dezvoltă“. „Există o 
corelaţie pozitivă între un mediu şcolar deschis - 
caracterizat prin discuţie liberă, activităţi extra- 
curriculare numeroase, participarea la acțiuni 
civice, dialog între profesor şi elevi etc. - şi ati- 
tudinea tolerantă a elevilor”, explică el. „Însă, în 
cele mai multe dintre şcoli, această schimbare 
către deschidere şi incluziune este abia la înce- 
put”. „Mai mult, tinerii vin cu astfel de atitudini şi 
din familie”, mai precizează acesta. Deci, evident, 
şcoala este vinovată, de unde şi necesitatea „re- 
formei” (a se citi - a continuării distrugerii învă- 
țământului), dar şi părinţii, educați în național 
comunism. Ei, şi aici se vede rolul studiului, acela 
de a trage un semnal de alarmă, care să conducă 
la implementarea de noi programe, pentru a 
putea scoate din capetele elevilor români xenofo- 
bia şi homofobia şi a-i îndruma pe bătătoritele, 
dar întortocheatele coridoare ale unui nou 
Labirint minoic, cu rezultatul cunoscut. Să nu cre- 
deţi că exagerez cu calificativele, pentru că iată 
cum îşi permite să-şi intituleze unul dintre arti- 
cole, cel de pe 11 aprilie, autoarea: „Portretul ele- 
vului român: rasist şi dornic de dictatură“. 

Studiul atacă şi problema credinței. „53% 
dintre elevii de clasa a XII-a au mers de câteva ori 

pe an la biserică”, iar 42% din eleviii aceloraşi 
clase „afirmă că se roagă în fiecare zi”; dar „43% 
dintre elevii de clasa a XII-a nu au făcut niciodată 
voluntariat”. Deşi nu se face o legătură directă, s- 
ar putea trage nişte concluzii, printre rânduri, că 
ar exista conexiuni şi determinări între mai sus- 
pomenitele tare ale tineretului şi aplecarea sa 
spre religie (superstiția asta obscurantistă, care 
încurcă atât de mult mâinile acelora cu minţi 
„luminate”, din societatea deschisă), combinată 
cu lipsa de participare în programele de volunta- 
riat bruxelleso-comuniste. Căci iată o altă afirma- 
ție din acelaşi articol: „Portretul elevului român - 
nu prea face voluntariat şi crede în viaţa de apoi”. 
Combinat cu titlul, reiese clar: elevii sunt credin- 
cioşi, ceea ce le face rău la voluntariat şi-i îndru- 
mă, pare-se, pe căi anacronice şi greşite. Trist este, 
pentru promotorii neo-umanismului, că „70% 
dintre elevi cred în viața de apoi”. Este clar că tre- 
buie adoptate soluţii urgente. Se vor pregăti, 
probabil, tone de apă şi şampon, care pot spăla 
materia cenuşie. 

Între timp, pentru a mai balansa lucrurile şi 
a scoate a iveală homofobii înrăiți şi violenți, în 
Duminica Floriilor din Postul Paştilor, în marile 
oraşe din țară au apărut afişe imense, puse de 





asociaţiile LGBT din România, care înfăţişează un 
bebeluş, cu faţa oarecum blurată, care are agățată 
de mână o etichetă, pe care scrie „HOMOSEXUAL, 
iar alături: „homosexualitatea nu este o alegere; 
homosexualitatea nu este o boală”. Este drept că 
nişte „troglodiţi” au scăpat ochiului vigilent al 
forțelor de ordine şi au profanat afişul, acoperind 
cu vopsea neagră cuvântul „nu”, iar din cuvântul 
„HOMOSEXUAL au lăsat, (oroare!) numai „OM. 
Sperăm că vor fi depistaţi şi pedepsiţi cum se cu- 
vine, să le treacă pofta de a mai îngrădi societatea 
deschisă (viciului, neruşinării etc.). 

În aceeaşi idee, ediţia din 2011 a concursului 
Mister Gay Europe a fost organizată în România, 
între 13 şi 17 aprilie, la Braşov (ceea ce l-a mâniat 
pe protopopul Braşovului, Dănuț Benga). 

Totuşi, perspectivele par sumbre, măcar în 
ceea ce priveşte populaţia țigănească: „Cu cât sto- 
cul educaţional al familiei din care provine elevul 
este mai crescut, cu atât intoleranța elevilor față 
de romi este mai mare. Acest rezultat arată că 
intoleranța față de romi, atitudine răspândită în 
societatea românească, nu are şanse foarte mari 
de a fi redusă“, explică autorii cercetării. Mă 
întreb, “filosofic“: pesimismul o fi ceva de rău? 
Poate că în general, da. Dar, depinde de pesimist. 











20 pp 

Cazul loan Es. Pop 


Răzvan Codrescu 


m aflat cu amărăciune, de pe Reporter 
Â Virtual (mai precis, de la d-l Tiberiu Lovin), 

că poetul şi editorul media Ioan Es. Pop! 
(n. 1958) a recunoscut că a colaborat cu Securita- 
tea, timp de 5 ani. Sursa spune că ar fi fost colabo- 
rator „emerit“, calificativ pe care mărturisesc că 
nu-l înțeleg (probabil că d-l Lovin a vrut să poten- 
țeze metaforic dezvăluirea, ca gazetarul mereu 
avid să creeze un plus de senzaţie). Ce l-a făcut 
oare pe poet să recunoască public faptul, cu o în- 
tîrziere de peste 20 de ani? L-au ajuns tardiv re- 

















muşcările? A fost supus vreunei forme de şantaj? 
A „mirosit“ sau a fost avertizat că i se pregăteşte 
ceva? Nu ştiu nici ce are de gînd să scrie pro domo 
sua, după cum a declarat, în numărul din Româ- 
nia literară care va apărea în Joia Patimilor. Mă 
tem că orice va scrie pînă la urmă va fi mai degra- 
bă stînjenitor - nu numai pentru sine însuşi, ci şi 
pentru breasla pe care o reprezintă (mai ales că 
este probabil, alături de Mircea Cărtărescu, cel 
mai premiat autor român contemporan: 

Ioan Es. Pop a făcut, ca şi mine, stagiul mili- 
tar (TR) în 1978-79 şi facultatea între 1979 şi 1983, 
apoi a fost profesor la Ieud, de unde „şi-a luat lu- 
mea în cap“ în 1989 (dovadă că şi din Ieud există, 
totuşi, „ieşire“), venind să lucreze ca muncitor 
necalificat la Casa Poporului din Bucureşti, unde 
Fa şi prins „Revoluţia“. Contextul postcomunist 
Fa găsit unde trebuia, înlesnindu-i relativ repede 
reîntoarcerea de la lopată la condei. Mă întreb 
(probabil că vom afla cât de curînd) de cînd pînă 
cînd se vor fi derulat cei 5 ani de colaboraţionism 
„emerit“. Să fi fost momit pe vremea stagiului mi- 
litar? Eu îmi aduc totuşi aminte că alţii au fost cei 
„momiți“ pe atunci... Să i se fi tras de pe vremea 
cînd a fost redactor-şef la o publicaţie studenţeas- 
că oficială? Ar fi mult mai plauzibil. Nu cred că 
mai tirziu, la Ieud, Securitatea va fi avut „obiec- 
tive“ majore, ci mai degrabă acolo va fi fost „ago- 
nia“ respectivei colaborări... 

Oricum vor fi stat lucrurile, mi-e greu să mi-l 
imaginez pe poetul Ioan Es. Pop în ipostaza unui 
monstru colaboraţionist, care să fi nenorocit pe 


1 Pe vremuri (1981-1983) redactor-şef al revistei studenţeşti Nord (pe cînd era student filolog la Baia Mare), iar 
după 1989, pe rînd, mai înții corector, redactor şi secretar de redacţie la Luceafărul bucureştean, apoi jurnalist 
la Cotidianul, editor executiv la PRO TV Magazin, editor al Ziarului de Duminică (supliment cultural al Ziarului 
Financiar) şi, concomitent, senior-editor al revistei Descoperă. Membru al Uniunii Scriitorilor şi autor al 
volumelor de versuri Ieudul fără ieşire (1994 - debut editorial), Porcec (1996), Pantelimon 113 bis (1999) ş. a. 


2 „Este reală informaţia dumneavoastră, dar veţi găsi detalii despre această colaborare în România literară de joi, 
unde public o confesiune. Pînă atunci n-am să comentez pe acest subiect, pentru că o informaţie brută poate fi 
distrugătoare“. 


3 Premiat în 1994, pentru debut, de Uniunea Scriitorilor din România, Uniunea Scriitorilor din Republica 
Moldova, revista Poesis şi Festivalul Naţional de Poezie de Ia Sighetu Marmaţiei, în 1996 de Primăria 
Municipiului Bucureşti pentru volumul Porcec, în 1999 din nou de Uniunea Scriitorilor pentru volumul 
Pantelimon 113 bis, în 2000 de Academia Română pentru antologia Podul etc. A intrat, între timp, şi în 
manualele şcolare, iar versurile i-au fost selectiv traduse în engleză şi în alte cîteva limbi. 

cineva sau să fi fost complice a cine ştie ce mare 
„Lucrătură“ a Securităţii. Pe vremea cînd l-am cu- 
noscut eu (la Corbu, în Dobrogea, unde făceam 
pe „cercetaşii“), „Ioan de la Maramu“ (aşa îi spu- 
neam noi) avea 20 de ani şi era un băiat frumos 
de la ţară, cu o anume umbră de sfială care îi şe- 
dea bine, blind, visător şi îndrăgostit de cuvinte, 
îndulcit la băutură mai mult de dragul visării şi în 
căutarea oarecum teribilistă a inspirației poe- 
ticeşti. Nu scria ca mai tîrziu (cînd a avut instinctul 
să se aşeze pe muchia de cuţit dintre modernism 
şi postmodernism), ci avea un lirism mai direct şi 
mai suav, cu vraja sonurilor de altădată. Pentru 
mine, tradiționalistul timpuriu şi incorigibil (pri- 
etenii ştiu bine că aşa m-au apucat), cutare sonet 
al lui de atunci (pe care nu am mai uitat nicio- 
dată)' mi l-a vădit mai mult ca poet decât toate vo- 
lumele premiate de mai târziu. În alt registru, îmi 
amintesc că îl imita cu mult haz pe Ceauşescu (im- 
proviza spontan adevărate discursuri, mai ales 
după câteva pahare, iar noi ne prăpădeam de ris, 
provocîndu-l iarăşi şi iarăşi), dar, la o adică, ştia să 
fie serios şi ferm, şi nu-l pot uita cum într-o 
noapte, cînd se întimplase să fie el „de planton“, 
a înfruntat - şi chiar a reuşit să intimideze! - o 
gaşcă de „trupeţi“ fioroşi, care veniseră să ne bată 











cu lanţurile pe noi, „teriştii“, pentru nu mai ştiu 
ce pricini reale sau închipuite. După cele 9 luni de 
armată, căile nu prea ni s-au mai intersectat (l-am 
vizitat totuşi o dată acasă, la Vărai, prin “81 sau 
“82, cu profesorul, scriitorul şi fostul deţinut poli- 
tic Marcel Petrişor şi cu alți cîţiva apropiaţi), după 
strămutarea lui la Bucureşti, i-am urmărit cu sim- 
patie ascensiunea literară şi publicistică, dar nu 
cred că ne-am întâlnit mai mult decît de două-trei 
ori - şi atunci întîmplător (ultima oară prin 2007, 
cînd am călătorit împreună cu trenul pînă la Sibiu 
şi am avut prilejul să-i dăruiesc proaspăt apăruta 
traducere din Dante, pe care n-a întârziat s-o 
recenzeze cu căldură în Descoperă, cum eu nu 
m-am învrednicit cu nici una dintre cărțile lui...). 
Acesta este „Ioan de la Maramu“ al meu şi 
despre el pot să mărturisesc. ÎI ştiu prea puţin pe 
loan Es. Pop din mediile literare bucureştene şi 
deloc pe Ioan Pop cel din arhivele CNSAS. Îmi 
pare rău, desigur, de slăbiciunea lui de ieri (care 
poate fi iertată, nu scuzată) şi de necazul lui de azi 
(poate meritat în absolut, dar cu totul nemeritat 
în relativul lumii în care trăim). Cit de odios 
(„emerit“?) colaborator al Securittăţii va fi putut 
fi el şi cît contează micul lui oportunism de tine- 
rețe în memoria istorică a românilor? Într-o ţară 


4 Îmi amintești, cu umerii rotunzi,/ de toamne adormite în Ardeal, printre viori de vînt şi cucuruz,/ ritmate lung 
de tropote de cal,// Şi-i părul tău prelins dinspre păduri/ cu o foşnire rece ca de ploaie.../ Ce bun ar fi acum un 
somn în şuri,/ deasupra cu un cer clădit din paie!// Să bată dangăt depărtat şi moale/ un clopot vechi peste 
tăceri latine/ şi să te stringi întrigurată-n mine,/ ca dintre cețuri sure şi carnale,/ pe cînd s-ar prăbuși, Suav şi 


pal,/ alături cîntul toamnei din Ardeal... 

în care toţi marii rechini ai terorii şi ai corupției 
au fost şi sînt făcuți scăpaţi sistematic, iar mulţi 
dintre ei ne conduc şi astăzi destinele şi trec drept 
parteneri onorabili ai politicianismului european 
şi euro-american, este cel puţin o indecență să te 
prevalezi de măruntul colaboraţionism al unor 
oameni care n-au fost niciodată în orbita puterii 
şi care sînt de fapt victimele nefericite ale unui 
context istoric pe care nici nu l-au creat, nici nu şi 
l-au dorit, nici n-au avut vreo clipă puterea să-l 
influenţeze decisiv. Cine pe cine judecă? Şi mai 
ales - în ce scop? 

Cei de la CNSAS chiar se autosesizează, sau 
sînt „autosesizaţi“ de alții, după un plan bine sta- 
bilit? Dacă se autosesizează, atunci sînt penibil de 
proşti sau de nesimţiţi. Dacă sînt „autosesizaţi“ de 
alții (indiferent cine ar fi aceia), atunci, dincolo 
de profunda lor necinste sufletească (mult mai 
vinovată decît a mărunţilor colaboraţionişti - cei 
mai mulți practic inofensivi - de sub presiunea 
vechiului regim comunist), se creează tot mai 
mult impresia că, începînd cam de la cazurile Ale- 
xandru Paleologu şi Ştefan Aug. Doinaş (şi pînă la 
cazurile cele mai recente: Ion Besoiu şi Nicolae 
Breban), se instrumentează, cu abjectă abilitate 
şi consecvență, abaterea atenţiei publice de Ia 
adevărații vinovați, pe de o parte, şi discreditarea 
intelectualității în general ca posibilă instanță 


sau entitate referenţială, pe de altă parte. Primul 
comentariu de pe Hot News (care a preluat de pe 
Reporter Virtual informaţia despre loan Es. Pop) 
este relevant: „E vreunul din elita intelectuală care, 
totuşi, n-a colaborat cu secu?“, întreabă insinuant 
un anonim, copleşit (poate sincer) de atâtea „dez- 
văluiri“. Nu cumva aceasta este tocmai concluzia 
ce se vrea impusă pînă la capăt opiniei publice? 

Cu toate minusurile din sînul lor, clerul şi 
intelectualitatea umanistă rămîn totuși cele două 
posibile repere şi fronturi de conştiinţă care pot 
contribui la o redresare şi reorientare a societății 
româneşti actuale, sub aspect mental şi sufletesc. 
Or, nu-i greu de observat că tocmai ele sînt princi- 
palii - dacă nu chiar unicii - „cai de bătaie“ ai 
CNSAS, care nu s-a prea atins pînă acum de nici 
un fir de păr al vreunui nomenklaturist sau secu- 
rist propriu-zis, de nici un responsabil adevărat 
pentru dezastrul moral, politic şi economic al Ro- 
mâniei contemporane. Dezaprobînd orice formă 
de colaboraționism (trecut sau prezent), acuz 
CNSAS-ul de complicitate oficială la manipularea 
şi pervertirea în continuare a conştiinţei publice 
româneşti. Da, avem nevoie de dreptate, dar ceea 
ce ne oferă CNSAS, de ani întregi, este numai un 
surogat parşiv al dreptăţii, care nu numai că nu 
poate îndrepta nimic, dar strimbă şi bruma de 
dreptate care pare să ne mai fi rămas. 

















82 


anul IX e nr. 99 


Fr 
e d 
„ Abonaţi-vă la ROST! 
| Avantaje: 
]  eAveţio reducere de 20% faţă de preţul de copertă e Primiţi revista acasă 
i e Nu pierdeţi niciun număr al acestei reviste de colecţie e Taxele poştale sunt suportate de redacție 
Î 
L 


Vă puteţi abona: 

| Căsuţa Poşatală 27, sector 6, Bucureşti; ' 
e achitând contravaloarea abonamentului în contul R025BACX0000000107363250, deschis la 
| Unicredit Țiriac Bank, Sucursala Orizont - Bucureşti, pe numele Asociaţiei ROST, cod fiscal | 
| 12495302, după care veţi trimite copia chitanței şi o scrisoare în care solicitaţi abonamentul la CP 27, Î 


] Oficiul Poştal 23, Bucureşti. | 

Preţul în țară şi în Rep. Moldova: Preţul în străinătate: x 
I - 24 lei - 6 luni - 50 euro/ an în Europa | 
L - 48 lei - un an - 70 USD/ an pentru celelalte continente | 
Ra În În a a a a a a a a a a a a a a a a a a a a cil 


În acest număr semnează: e Mihail Albişteanu - profesor de istorie, doctorand, 
publicist e Răzvan Codrescu - scriitor, ultima carte publicată: Crucile pustiei. 
Poeme neptice (Ed. Christiana, Bucureşti, 2010) e Adrian Cherhaţ - preot şi profe- 
sor de religie, doctorand al Facultăţii de Teologie din Cluj şi publicist e Alina Ioana 
Dida - medic, traducător, a tradus Revoluţia franceză, de Albert Soboul e Paul 
Ghiţiu - scriitor, regizor şi publicist, ultima carte publicată: Reabilitarea politicii (Ed. 
Dacia, 2000) e Cicerone Ioniţoiu - fost deținut politic, scriitor şi publicist, ultima 
carte publicată: Memorii. Vol1. Din țara sârmelor ghimpate (Ed. Polirom, Iaşi, 2009) 
e Ecaterina Luţişina - studentă, membră a conducerii ASCOR Chişinău, publicistă 
e Grigore Marchiş - preot la Catedrala Ortodoxă din Turda, publicist e Viorel 
Patrichi - jurnalist, ultima carte publicată: Ochii și urechile poporului. Convorbiri 
cu generalul Nicolae Pleşiţă (2001) e Marcel Petrişor - scriitor, fost deţinut politic, 
ultima carte publicată: Strigoii Ocișorului (2005) e Ioan Popa - profesor, publicist 
e Remus Radina - fost deţinut politic, autorul volumului despre teroarea comunistă 
Testament din morgă (Ed. lon Dumitru, Munchen, 1981) e loan Răducea - profesor, 
publicist, a publicat volumul Lupul (Ed. Junimea, Iaşi, 2010) e Mircea Tarcea - fost 
deținut politic, peşedintele AFDP Hunedoara, publicist e Claudiu Târziu - jurnalist 


Cei care doresc să-și completeze colecția publicaţiei ROST pot trimite contravaloarea 
revistei (3 lei/exemplar), prin mandat poștal, pe numele: 


Târziu Claudiu Richard, OP 23, CP 27 Bucureşti. 


Precizaţi pe mandatul poştal ce număr al revistei doriți, în cîte exemplare și adresa dvs. 


Pentru informaţii sunaţi la tel.: 0740.103.621 


Nr. 1 - martie 2003, dedicat lui Nicu Steindhardt 
Nr. 2 - aprilie 2003, dedicat lui Mircea Eliade 

Nr. 3 - mai 2003, dedicat lui Lucian Blaga 

Ne. 4 - iunie 2003, dedicat lui Mihai Eminescu 

Nr. 5 - iulie 2003, dedicat lui Nicolae Paulescu 

Ne. 6 - august 2003, dedicat lui Sandu Tudor 

Nr. 7 - septembrie 2003, dedicat lui Nae Ionescu 
Ne. 8 - octombrie 2005, dedicat lui Valeriu Gafencu 


Nr. 9 - noiembrie 2003, dedicat Părintelui 
Dumitru Stăniloae 


Nr. 10-11 - decembrie 2003, dedicat lui Vasile Băncilă 

Nr. 12 - februarie 2004, dedicat lui Nichifor Crainic 

Ne. 13 - martie 2004, dedicat lui Mircea Vulcănescu 

Nr. 14-15 - aprilie-mai 2004, dedicat lui Radu Gyr 

Nr. 16 - iunie 2004, dedicat lui Vintilă Horia - epuizat 
Nr. 17 - iulie 2004, dedicat lui Ştefan cel Mare - epuizat 
Nr. 18 - august 2004, dedicat lui Ernest Bernea 

Nr. 19 - septembrie 2004, dedicat lui Constantin Noica 
Nr. 20 - octombrie 2004, dedicat Părintelui Arsenie Boca 
- epuizat 

Nr. 21-22 - noiembrie-decembrie 2004, dedicat Părintelui 
Constantin Galeriu 


Nr. 23 - ianuarie 2005, dedicat lui Vasile Lovinescu 
Nr. 24 - februarie 2005, dedicat lui Octavian Goga 


Nr. 25-26 - martie-aprilie 2005, dedicat 
Părintelui Constantin Voicescu 


Nr. 27 - mai 2005, dedicat lui Nicolae Iorga - epuizat 


Nr. 28 - iunie 2005, dedicat Părintelui Arsenie Papacioc - 
epuizat 


Nr. 29 - ine 7 005, dedicat Părintelui Zosim Oancea - 
a 
Nr. 30 - august 2005, dedicat lui Vasile Voiculescu - 
epuizat 


Nr. 31 - septembrie 2005, dedicat 
Părintelui Liviu Brânzaş 


Nr. 32 - octombrie 2005, dedicat lui Aron Cotruş 


Nr. 35 - noiembrie 2005, dedicat Părintelui 
Iustin Pârvu 


Ne. 34 - decembrie 2005, dedicat lui Paul Goma 

Nr. 35 - ianuarie 2006, dedicat lui Horia Bernea 

Nr. 36 - februarie 2006, dedicat lui loan Alexandru 

Ne. 37 - martie 2006, dedicat Părintelui Teofil Părăian 
Nr. 38 - aprilie 2006, dedicat Părintelui Calciu 

Nr. 39 - mai 2006, dedicat lui Pan M. Vizirescu 

Nr. 40-41 - iunie-iulie 2006, dedicat lui lon Gavrilă 

Nr. 42-43 - august-septembrie 2006, dedicat 
Părintelui Adriân Făgeţeanu 

Nr. 44 - octombrie 2006, dedicat lui 

Gabriel Constantinescu 

Nr. 45 - noiembrie 2006, dedicat lui Simion Mehedinţi 
Ne. 46 - decembrie 2006, dedicat Părintelui Rafail Noica 


Nr. 47-48 - ianuarie-februarie 2007, dedicat 
Părintelui Benedict Ghiuş 


Nr. 49 - martie 2007, dedicat luiloan Ianolide 

Nr. 50 - aprilie 2007, dedicat lui Marcel Petrişor 

Nr. 51 - mai 2007, dedicat părintelui Nicodim Măndiță 
Nr. 52 - iunie 2007, dedicat Mitropolitului Bartolomeu 
Nr. 53-54 - iulie-august 2007, dedicat Părintelui Trifa 


Ne. 55 - septembrie 2007, dedicat lui 

Alexandru Mironescu 

Nr. 56 - octombrie 2007, dedicat 

Părintelui Sofian Boghiu 

Nr. 57 - noiembrie 2007, dedicat lui 'Teodor M. Popescu 


Nr. 58 - decembrie 2007, dedicat lui 
Demostene Andronescu 


Nr. 59-60 - ianuarie-februarie 2008, dedicat 

Părintelui Ioanichie Bălan 

Nr. 61 - martie 2008, dedicat lui Dan Botta 

Nr. 62 - aprilie 2008, dedicat Maicii Mihaela Iordache 
Nr. 63 - mai 2008, dedicat Mitropolitului Nicolae Colan 
Nr. 64 - iunie 2008, dedicat Aspaziei Oțel Petrescu 

Nr. 65 - iulie 2008, dedicat Părintelui Mina Dobzeu 

Nr. 66 - august 2008, dedicat Mariei Brâncoveanu 


Nr. 67 - septembrie 2008, dedicat 
Părintelui Chesarie Gheorghescu 


Nr. 68 - octombrie 2008, dedicat Părintelui Marcu 
de la Sihăstria 


Nr. 69 - noiembrie 2008, dedicat lui George Racoveanu 
Nr. 70 - decembrie 2008, dedicat lui Constantin Oprişan 


Ne. 71-72 - ianuarie-februarie 2009, dedicat lui 
Gheorghe Stănescu 


Nr. 73 - martie 2009, dedicat lui Grigorie Leu 
Nr. 74 - aprilie 2009, dedicat Părintelui Cleopa 


Nr. 75-76 - mai-iunie 2009, dedicat lui George Popescu 
Glogoveanu 


Nr. 77 - iulie 2009, dedicat lui Petru C. Baciu 
Nr. 78 - august 2009, dedicat părintelui Dimitrie Bejan 
Nr. 79 - septembrie 2009, dedicat monahului Atanasie 


Nr. 80-81 - octombrie-noiembrie 2009, dedicat 
părintelui Roman Braga 


Nr. 82 - decembrie 2009, dedicat lui]. V. lamandi 


Nr. 83-84 - ianuarie-februarie 2010, dedicat 
părintelui Vasile Vasilachi 


Nr. 85 - martie 2010, dedicat lui Silviu Dragomir 

Nr. 86 - aprilie 2010, dedicat lui Nicu Naum 

Nr. 87 - mai 2010, dedicat Olgăi Greceanu 

Nr. 88 - iunie 2010, dedicat Pricipesei Ileana 

Nr. 89 - iulie 2010, dedicat lui Nicolae Mărgineanu 
Nr. 90 - august 2010, dedicat lui Gheorghe I. Brătianu 


Nr. 91-92 - septembrie-octombrie 2010, dedicat lui 
Al. Giorănescu 

Nr. 93 - noiembrie 2010, dedicat lui Dumitru Oniga 
Nr. 94 - decembrie 2010, dedicat părintelui 
Constantin Sârbu 


Nr. 95-96 - ianuarie-februarie 2011, dedicat lui 
Al. Busuioceanu 


Nr. 97 - martie 2011, dedicat părintelui Florea Mureşanu 
Nr. 98 - aprilie 2011, dedicat lui Virgil Gheorghiu 








